text:
Saturday, June 13, 2015
迪士尼Frozen Village 冰雪小鎮
6月12日,趁妹妮考完試,迪士尼個Frozen Village 又啱啱係6月11日開幕,一放學就接妹妮去玩!!!
仲換埋Elsa裙!其實妹妮已經開始對Frozen無咁狂熱了,我之前無話佢知呢日會去迪士尼,費事佢心掛掛唔專心溫書.呢日放學至話佢知去迪士尼,但佢居然話返我知有個Frozen Village,佢同學仔叫佢去玩咁話!
呢日雖然間中有雨但係都幾熱,我地帶晒太陽帽,扇.
我地去左飲茶再入迪士尼,去到時Frozen Village既籌已經派晒,但係唔睇劇場就無得玩雪,於是我地都排隊輪後補位.好彩都叫左排到,雖然企左好耐但係未算好辛苦,起碼妹妮無投訢話攰要坐.排隊時買左佢頸上條濕手巾,其實有d似游水用果d索水巾,但係有涼浸浸既感覺,妹妮披住佢涼快好多!
我地輪到喇!!睇2:30 場show,最開心係妹妮,因為有得玩Frozen嘛!
呢度仲有雪撬玩架!!
但係首先要睇左show先!呢個show有Elsa,Anna同Christof出現,仲會播番Frozen入面既片段同歌等大家可以一齊唱.我見妹妮都唱得好大聲好投入架,佢話覺得Elsa個樣有d老喎.
睇完show出返大廳有得排隊玩雪撬,同小白(Olaf) 影相,或者玩真雪.我地見到Christof即刻影左相先
因為雪撬條隊好長,於是我地去玩真雪
可能涼浸浸,妹妮玩真雪已經好開心,叫佢走都唔肯走.原來入場都有時限,因為下場4點既人入場,所以我地就要清場,本來想去玩雪橇都截隊了
呢度仲有好多Frozen小食,d cupcake都幾靚架!但係我地買左紅豆waffle
$40 得4粒咋!
不過有whipped cream同朱古力醬又幾好味!
去完Frozen Village一出就返到灰熊山谷,玩水解下暑先
呢日可能太熱加上weekday,唔係好多人排隊玩,10分鐘就有得玩!
路過見到表演,來過咁多次呢次第一次見到呢個表演
去排降落傘,妹妮大膽話要自己一個人去玩single rider!!!
之後再陪我玩多次!
RC Rider無得排single rider快隊,妹妮話唔玩了.本來想去玩巴斯光年,點知呢日壞左關閉了!我地去左玩space mountain
呢個飛碟都幾年無玩過了,對上一次可能係妹妮4歲時玩過!
其實成日黎都無咩未玩過,所以期待新既Ironman.呢個水池無玩幾年了,因為次次都玩到全身濕晒!但呢日我地有士啤衫帶定黎,於是任玩唔嬲!
夏天真係要有水玩先至無咁熱!濕晒後去玩過套衫,呢次既公主裙係一式兩件,有齊Elsa同Anna,好抵呀!係新既Frozen Fever戲就會著呢兩套衫喇
妹妮話自己鐘意呢d拱d既裙,Elsa果d無咁拱無咁似公主喎
著起仲要去照下鏡至滿意
因為好熱又攰,提早食晚餐可以醫肚又有得休息
平時係屋企妹妮食飯都慢,呢日叫佢慢慢食因為可以等巡遊至出去.佢叫左個蛋包飯,話好好味噃
我叫左咕嚕雞球,甜甜酸酸開胃d
平時叫佢食快d都難,呢日叫住慢慢食點知10分鐘就食晒,仲要連伴菜都清埋!!問佢係咪因為好肚餓?定太好食?佢話肚餓就小小,但係因為好好食喎,所以清得咁快
見仲有大把時間,都唔可以係餐廳坐多45分鐘,唯有出去行下當飯後散步啦!
我地去玩多轉木馬先霸位睇巡遊
呢個光影巡遊已經睇過兩次,但係妹妮仍然好enjoy!
睇完巡遊係時候歸家了,相信妹妮對呢個試後安排應該好滿意呢!
Subscribe to: Posts (Atom)


c: text/html

text:
05 September 2011
Cebu & Bohol 2011-08-27to31 - Part.03(29Aug)
晨早5點起身諗住5點半出發睇海豚+浮潛+virgin beach,點知個司機遲到,差唔多成5點10先出現,一直話黎緊最後又話約唔到船,唔知佢係訓過籠定係上一單生意攪遲左,總之就比佢攪到冇得出海睇海豚,之前一晚仲叫我地比晒錢佢,我地梗冇比佢啦,賓仔果真信唔過
因太眼訓既關係,而且海豚又唔係主要項目,所以大家決定食完早餐後就番房訓之後先算,咁我就過左去餐廳食早餐(基本上我酒店唔包早餐的但有人冇食所以我就有得食啦,之前幾日都係佢地包幾個包比我,不過我冇咩要求,是但啦)
訓到12點左右就起左身出沙灘影下相睇下書聽下鬼故咁,吊床真係幾舒服,我又再一次訓著左,之後點幾去左搵佢地食lunch,今次我地去左附近既餐廳食,果度已經唔係酒店範圍,怪不知有咁多當地人同細路仔,仲無lala有2個security係沙灘啦,原來係防止其他人入左酒店果邊既沙灘.
經過比較地道既食市去左果間舒服少少既餐廳,去到佢地已經食完,但comment係大部份都唔好食,所以我只係飲左佢地推介既mango milkshake同食左個burger.咁比較穩陣,之後佢地番房話要4點出去個mall行街,咁我呢就繼續去番沙灘個吊床做番之前既睇書訓覺行動
海風好舒服,爭d唔想出去,聽佢地講朝早出左去游水,見到有藍色海星同埋好多海謄,本來個司機唔黎既話我地就會出海玩同睇藍海星,點知佢又準時到,仲早左添,吹脹
去到Bohol最大既mall, Island City Mall,我冇咩興趣加上之前一晚扭親少少腳整到個舊患更加唔多想行街,所以就去左商場前少少既街市睇睇,感覺好大好舊,應該岩我至少一定岩過行mall.所以就羅左個walkin過左去睇
原來街市前少少係一個巴士站,bohol既巴士都幾靚,好多色彩,各有特色,所以我大影特影
後尾去左街市,係當地人既街市,一個遊客都冇,為左低調少少,我只用細機影,不過佢地都唔多理我,而我就周圍睇下行下,d鋪同香港差唔多,不過就當然冇冷氣,而且佢地d乾貨就咁放地下賣,一堆二堆,而魚呢,就咁放係度賣,冇冰冇剩,所以引左好多烏蠅,佢地就用個拍係度掃掃下,真係幾raw下
行左一個鐘度又日落,影左一堆馬路相就去食飯了
本來話去食傳統少少剩邊小食,唔知點解後尾去左食蟹,間野叫Crab House,不過蟹就整得一般,但裝修就幾靚,野食還可,而且都食左幾多野仲嗌左好多酒,價錢仲平過前一晚既酒店果餐,出去食果然好過酒店.丫,果度都有人唱歌,不過就比酒店差少少.但佢地又好開心仲係度點歌估歌,卒之攪到10點半先番到hotel.咁又一日了
第2日要10點零早船走,所以千叮萬囑司機唔好遲到,我地仲夾左如果9點仲未見人就自己call車走,even細的士一次載得2個人都要call,真係怕左佢
Photo Link <<<<<<<<<<<<<<<<

No comments:
Subscribe to: Post Comments (Atom)

robotstxt: allowed

filter: keep


text:
時間啱啱好嚟接埋我放工!
我地玩嘅時間就係exactly我放工時間,加埋放工時間喺TST塞車,
連埋要早15分鐘去報到,我地大大話話遲咗半個鐘!!!!
我同小檬先落車跑去登記,氣都喘哂去到,
職員話你要玩遲一個session喎...
梗係冇問題啦..有得玩就得!
小朋友首先要上堂學吓交通規則,上咗大約5分鐘
小檬首先做路人甲,由姐姐帶住啲小朋友一齊過馬路
紅燈唔過得,綠燈先過得....
由一歲開始講到而家,我諗小檬應該倒轉都識背.
跟住到小檬玩車車喇
哈哈,佢好慢呀...唔知係咪小練習呢~
個個小朋友都爬過佢頭玩咗一兩圈之後,就聽到火警鐘響,
小朋友當然唔知咩事繼續.
職員就開始聯絡管理處,問問情況.
之後就通知我地由於有火警鐘響未知咩事,
基於安全理由,於是要暫停.
其實當時商場所有人好似聽唔到個鐘響咁,一切正常咁.
如果有火警梗係走啦,不過見到商場啲職員揸住啲對講機話好似係誤鳴,
於是我地接返小檬之後,就行開影吓相先
(其他人都係漠視個警鐘)
爸爸個勢就想走,我就話要問吓啲職員點安排,
爸爸話佢地都拎袋走喇..仲有得點安排喎,
問下都好吖! 咁辛苦趕到去,
我問職員有冇得補返定點安排,
佢地都未知,於是我留電話,佢地有消息就打比我.
行開唔夠三分鐘,警鐘就停咗,職員就打比我話而家可以返去再玩~
好在有留電話咋~如果比檬爸應該走咗去算
小檬第二輪揀咗銀色車.
呢到嘅哥哥行開咗,小檬都識得停~叻仔
雖然腳動
不過都玩得好開心
全程只係望住哥哥玩嘅妹妹豬好可憐,
於是差不多完嘅時候我問吓啲姐姐,
妹妹豬可唔可以坐吓啲車車影場相,
有得坐吓車車喇~


text:
2015年6月23日 星期二
Beach Boy@半月灣
父親節正日,本來計劃一早起身湊仔,等米高可以抖吓休息吓,點知端午節當日有D意外,結果我哋邊到都無得去,錯過咗大好晴天,再見到唔少朋友喺FB洗版話游完龍舟水,恨到艾菲心癢癢,最後艾菲好衰咁聯同燒腩仔,一齊逼米高應承喺父親節當日陪我哋去海灘玩沙玩水,然後一大朝早執齊嘢,就一人拎住一袋出發啦﹗
一聽到去沙灘,米高只係諗住去最近嘅清水灣,不過清水灣假日一定逼爆兼夾等好耐車先出得返市區,見小豆子媽之前推介半月灣好似幾正,艾菲見都唔係太遠,有得畀燒腩仔坐吓船仔,出返來又可以喺西貢食飯,就決定跟風過來呢邊見識吓,由小巴站行出西貢碼頭好容易就會見到小豆子媽推介嘅貓記,成人來回$30一位,小童1米以下免費,買飛時阿姐仲提艾菲影低回程時間表,不過佢其實全日都keep住有船過去,只要見到佢哋船都可以隨時上船返返來.
買完飛等咗陣D阿姐就帶我哋上船啦,而準備上船嘅時候,居然畀我哋撞到一仔一家喎,原來佢哋都係去半月灣游水,嘻...小朋友可以有個伴啦,Good﹗只可惜燒腩仔係慢熱嘅朋友,唔係好肯主動埋去同一仔玩,再加上佢第一次坐呢D船仔,安全意識向來好高嘅佢,全程只係攬實袋沙灘玩具坐定定發呆,好似好緊張好擔心會有意外咁嘅樣,唔似一仔一上船就好enjoy咁睇風景.
我哋架船先停橋咀島再去半月灣, 見到呢個蘑菇形咁嘅山就到啦,全程用咗十五分鐘左右,一落船就見到D水清到見底,艾菲睇見都覺得興奮,完全無諗過香港仲有沙灘嘅水係咁乾淨㗎﹗
落船行兩三分鐘就到沙灘,水清沙幼到好似去咗外國咁呀﹗真係不愧為全港最美泳灘﹗
之但係,呢位仁兄就唔多識貨, 行到落沙灘第一句,就係用極嫌棄嘅語氣同艾菲講:「媽媽,對腳好多沙呀﹗」忽然潔癖上身勁麻煩,明明上年同你去沙灘時你勁like㗎喎﹗
同佢去更衣室換好泳衣再落返沙灘玩,依然未習慣對腳有沙只肯坐喺沙灘蓆邊玩,真係畀佢激死﹗
既然嫌對腳污糟,梗係拉佢落水洗吓佢啦,然後有得玩水即刻乜都唔記得,嘻...
玩玩吓都懶得行來行去慢慢倒啦,索性拎埋個花灑出來倒水添﹗
而呢個時候,一仔已經好開心咁游咗陣水,上水時仲專登行埋來撩佢玩添,不過燒腩仔實在太專心玩水啦,完全無理到一仔自己掉頭走咗去,O...
之後艾菲抵唔住頸,就咁拎對水袖就捉咗燒腩仔落水游,起初佢攬實艾菲we嘩鬼叫咁㗎,但艾菲無理只係不停叫佢踢腳,再慢慢試吓撥手,有水入口就bu返出來唔好飲,然後艾菲就慢慢鬆開手,畀佢知無艾菲佢都OK,咁佢覺得自己得同有信心,就開始好enjoy咁游啦,到第二轉跟米高落水時,仲勁大膽咁叫米高放開手畀佢自己游添﹗
游咗陣就上水畀佢食D嘢玩陣沙休息吓,由於已經唔係第一次玩沙,所以我哋都好放心畀佢自己玩,但就點都估唔到,呢個為食仔居然會畢D沙入口試味﹗﹗﹗見到佢成個咀角都係沙同口水嘅場面,艾菲即刻同自己講唔好驚叫嚇親佢,免得佢以後唔敢試新嘢,只係好冷靜咁笑住問佢好唔好味,然後佢若無其事咁答艾菲「唔好味」,艾菲就叫佢摞返出來唔好再食,斷估佢試過一次之後唔會再有下次啦掛,kakaka...
由於呢日嘅天氣實在唔多穩定,斷斷逐逐咁都落咗三,四次驟雨, 搞到我哋D嘢濕晒勁狼狽,再加上知道呢到嘅沖身設備唔係好夠要排隊輪流用,所以我哋玩到十二點幾就開始執嘢換衫走啦,總括來講艾菲都幾鐘意呢到,但要玩得舒服唔使人逼人的話,除咗揀平日就一定係早來早閃,因為到咗十一點幾沙灘已經有七成滿(呢日仲要水漲無咩位畀人坐),之後走都陸逐見到唔少人專登坐船過來玩.
早咗去碼頭等船,燒腩仔忽然憂鬱小生上身咁...
仔...都不過叫你企喺到等船順便睇吓有無魚姐,唔使企到咁有型㗎喎...
架船未埋到碼頭,來遠已經見到貓記嘅旗,今次我哋坐呢架船大架D有兩層,米高就貪得意抱咗燒腩仔坐上層,可能露天又高D感覺開揚D啦,燒腩仔今次猛話自己唔再驚啦.
一唔落雨個天就勁好,連沿途嘅風景都特別靚,亦好慶幸早過來玩同及時離開,因為到下午已經大雨到邊到都去唔到啦﹗
話晒呢日都係父親節,所以我哋出西貢食個茶餐,再返屋企沖涼畀燒腩仔瞓陣叉吓電,到夜晚又出動去沙田食飯啦,今餐係食米高自已揀嘅純壽司(嘻...連食咩都要主角自己揀,艾菲真係好無心囉),例牌要等成粒幾鐘位先有得食(後尾先發現新城市app好似有得預先拎籌),於是就去咗隔離商務同燒腩仔睇吓媽媽到底有咩煩惱(請留意書名:P),再入玩具反斗城坐吓法拉利扮型男來消磨時間.
入餐廳一坐低米高就叫呢隻兒童餐船仔畀燒腩仔食,除咗件三文魚壽司之外全部都歸佢一個所有,但佢呢排感冒未清成日叫肚痛無胃口(醫生話佢應該係有肚風),所以食完呢隻船嘅三件壽司之後就叫飽唔肯再食,連至愛蛋糕都竟然話唔要,搞到艾菲有D擔心佢呀﹗
訂閱: 張貼留言 (Atom)


text:
影張相周圍都人山人海,是但影幾張就殺入去喇!
殺入去搵野食喇喂,一早我又勁肚餓!一入去見到賣人形燒,求其買件頂住檔先!
原來喺呢條街度買野食,為咗可以保持地方清潔,一定要喺間舖頭入面食完先可以繼續行,呢樣野係要喺日本呢個咁守規矩嘅地方先實行到!
再食埋特產炸饅頭
都係好似冇咩食過野咁,行到去一條橫行,聞到係炸物嘅味道!係你喇!!見到有一間賣炸咖哩黑豚肉包嘅舖頭好多人排隊!係你啦!
但有D失望,雖然係熱辣辣好脆口,咖哩好多但好咸,完全食唔到有黑豚肉,最唔開心嘅係D咖哩汁多到必晒出黎,一大pat滴咗喺積件衫上面,係白色的新衫~~~~喔噢!之後唔夠喉,買埋隔離間炸肉餅!呢個就有驚喜喇,香口得黎入面D肉勁juicy!
食完終於都可以暫告一段落去參觀喇!
搞咗好耐先掌握到技巧.
其實我地都唔係黎參拜,影完相行咗一round就行番出去
見到有雪糕蜜瓜包!本身諗住去「世界第二好吃」嗰間度食,但又唔知會唔會過去,所以都係食左先講喇!
之後就行番去坐車去上野喇!
好清甜!
上野呢度賣D野比較平民,啱晒買手信!仲見到有D 魚生,不過都係等去到築地先食!
行行下見到間鐵火丼,網上都好多人介紹,但評價好壞參半,所以都係小試牛刀,叫一碗試下咩料先!
本住喺日本唔會食到D好中伏嘅野嘅心態,點知就俾我試到喇!完!全!中!伏!了!叫咗個吞拿魚飯,塊魚都仲還好,仲好薄身,重點係唔知點解D飯係熱嘅,又冇醋味!我可以講爭鮮會好食過佢!講完!
(原來連相都冇影到......今次冇圖冇真相添!)
我地仲見到有一家三口,個媽媽坐喺迴轉枱用條揹帶將個BB咩喺後面,自己就喺度食壽司,個B開頭都好乖頭望望,到後期開始悶,喺度亂扯個媽媽D頭髮,個爸爸就求其執張紙俾佢玩,又可以繼續食!相比起我地成日要就住帶勤勤出街要去D闊落又放到BB車嘅地方食飯,呢個媽媽真係令我佩服!
買兜薯片頂住檔先!
去咗竹下通度行街,行咗成個鐘之後番番去,條龍短咗好多喇!起碼見到個門口.
排咗半個鐘左右到喇!
真係好好食呀!又唔貴!唔怪得D人一個trip會想黎兩次!
食完之後去番竹下通,好多舖頭已經關咗門,好彩100 yen店仲未關,呢間100 yen店有幾層樓高, 勁多野賣!我又勁瘋狂咁買, 積又化身鄭伯行唔郁......行完之後本身佢搵左個位坐低我再去藥妝店補給,點知已經關左門.咁就唯有撤退lu~~


text:
2012年8月20日
突然心血來潮, 開始了一個小嗜好...
迪士尼其中一個傳統就係儲 迪士尼徽章 啦,但其實我咁耐以黎都冇呢個習慣... 我一直都只係擁有兩枚徽章,一枚係限量版畫框 Pooh,我放咗響枱頭當做小擺設;至於另一枚就係 Duffy Passport套裝附送嘅徽章,係一隻著住水手裝揮手嘅 Duffy.
但係昨日響樂園入面突然間心血來潮,就毅然決定開始儲下 迪士尼徽章 啦.要儲徽章,不可缺少嘅就係掛帶啦,原來 全年通行證 同埋 奇妙處處通 都送咗好多條俾我;不過我當然係用返我最愛嘅 Duffy 掛帶啦!佢終於都發揮到佢嘅實際用途啦!哈哈!
講到我突然儲徽章原因,就同呢枚限量版 小熊維尼音樂徽章 有關.呢個音樂徽章,我見佢幾靚,仲會播放我鍾意嘅 小小世界 音樂,所以我就想買咗佢... 但係就要買300蚊野先可以用優惠價75蚊換,我諗唔到買咩好,諗諗下就忽發奇想,決定買徽章!
除咗以上嘅音樂徽章之外,我仲一次過買咗八個徽章!其中一個係以 Pooh 做主題嘅.
我知道部分徽章係所有 迪士尼主題公園 都有得賣,所以響揀徽章嘅時候,我都特別留意到呢點.我突登揀啲香港獨有嘅徽章,揀咗 灰熊山谷 同埋 反斗奇兵大本營 主題徽章.
香港迪士尼樂園 七週年,對我黎講特別有意義,梗係要買返個用黎紀念一下啦!
我仲買咗兩枚 米奇 徽章,一枚係用作鞋型設計,另一枚就係 米奇 造型,但原來我冇影到. =_= 等我放好哂佢地響條掛帶上面先!音樂徽章太重啦,唔方便掛起佢,而家都係用黎做小擺設.
啲徽章好似放得好密!XD 下次就可以戴起呢條屬於我自己嘅個人化徽章掛帶入樂園玩啦!
訂閱: 張貼留言 (Atom)


text:
久違了的日誌,好想寫,又無動力!
開學了,多小小私人空間,比心機寫下先!
三月中開始,屋企裝修啦!Anki 三舅父真係唔話得,收留我地一家三口!
仲讓左張床自己訓廳!又晚晚陪Anki 玩!
講真呀!呢三個月同呀哥住,真係小左好多壓力!
老實講,親人就係親人,就算老公係一世,
但都唔同嘅!!我呢三個呀哥係我心中真係好正架!寫到有d 眼濕濕!哈哈!
3月天氣都係好冷!Anki 完全無訓唔慣,依然都係咁懶訓!
同呀妹耐唔耐都要見下架!
食一餐飯,無聊一下都咁開心!
橙呀!兩個c9仔係度揀橙!
今年送比Anki 係一大塊畫板,雙面嘅!
佢真係好鐘意畫畫寫字!
自由發揮!
老點呀哥買呢個比我,剪得都ok,
不過好唔就手
住左一日,舅父就帶左Anki去買滑板車
呢個月開始,成日都同同學仔去睇戲!
好耐無見黃頁見面
復活節,黃金有活動!Anki都幾大膽,咁高都唔怕!
拖埋包包一齊玩!
好難得約齊三個舅父E媽一齊玩!
我好感恩,任何物質都比不上陪伴咁好!
好多謝佢有肯陪伴佢的舅父們!
真係好似公主出巡!
呢日去左濕,玩左兩次!巧巧玩呀!
去完濕地仲BBQ,呢日好好笑!
因Anki 11點就訓!其他E媽舅父燒完都上黎!
我同E媽打機!我地都幾嘈Anki都唔醒!
呢晚真係玩得勁開心!難得Anki係舅父度訓先可以咁玩咋!
同君君住咁近!緊係唔少得佢呢個玩伴啦!
呢日一起落田落種子
因有聚會要整野食!媽媽得就交左個女比佢!
我就係屋企整野食!
聚會開始啦!我個焗菇好受歡迎呀!
仲有焗雞翼
最好的朋友仔!


text:
[ 會員#16919 ] NANA
請醫生解答
病患者女 - 24歲
妳好醫生 我想請問我自小就係一個家庭暴力既環境長大 直至七年前我被爸爸打到我再承受唔住 搞到上差館然後自己搬左出黎 當時只得十七歲既我一直身邊只得當時既男朋友陪住 果段日子過得好痛苦 連鐵皮屋都住過 我未搬出黎前 因爸爸既影響下我既情緒一直好波動 好易就大叫大喊 由其係被打既時候真係好似癲左一樣.
到搬左出黎 一直我都好掛念家人 每晚都喊到訓著 維持左差不多一年至平伏了下來 後來就開始對男朋友好大疑心 我都發覺自己疑心比正常人嚴重好多好多 直到依家都係咁 呢幾年男朋友我都已經交了幾個 但每一個都因為我既疑心而經常嘈交 當然其中因為經歷過背叛使問題更嚴重.有時我仲會將一件好小既事諗到好複雜 好似對方一早計劃好點去講大話呃我咁.呢七年除左身邊最親果幾個人之外 我都唔敢打電話接電話 就連叫外賣都唔敢 一聽到電話響就好驚 呢個情況已經七年了 到依家都解決不到 直接影響到我正常既生活 所以我只有打訊息跟別人聯絡!
而且近來我失戀 情緒更一發不可收拾 已經過了兩個月 都仍然控制不到情緒 日日喊 晚晚失眠 什至試過連續兩日沒訓過 明明好累 但就唔知自己驚慌乜野而訓唔到 雙腳一直扯到好緊好酸痛 反而要用力放鬆咁 由其係想訓既時候.
我同這個男朋友係同居的 但因為接受唔到男朋友呢份新工沒時間陪我 因為佢一番左工就好多個鐘訊息電話都唔覆 當我搵唔到佢 我就控制唔到自己 大喊又不自控發癲 所以我提出分開 但分開我又接受唔到 反而令自己更失控!
呢段時間我靠飲酒至訓到 而且成日想自殺 我並唔係因為撒嬌至會咁 係我唔知點解我搵唔到佢就失控 係咪因為我身邊只剩番佢一個所以我至會咁?還是我真係有病?
我一直失眠係真的 我唔係扮既 但當佢係我身邊我就訓到教 點解會咁?
呢段時間除左失控 日日喊 失眠 雙腳扯緊 日日喱係屋企沒番過工 連野都可以唔食唔會肚餓 仲有想自殺之外 當嘈交/激動時會頭暈 有時仲會喘氣 總之好唔舒服
未失戀前 我已經會沒啦啦成日諗唔開心既野搞到喊 又會幻想d屋企人死左 之後自己係度喊 但唔係我特登去諗的!
我真係過得好辛苦好痛苦 醫生請問我係咩病?
同埋因為我兩個月番唔到工了 我真係好需要妳既幫助 我上網搵唔到妳的實質收費 可以話我知大約要幾錢嘛?
如果價錢我承擔得到 我想盡快預約 因為我怕我真係控制唔住就跳下去..
希望能盡快得到回覆 感謝!!


text:
噚日又係我每個星期嘅 dayoff日子,但坦白講,其實唔係真係放假乜都唔駛做囉,最起碼都要買餸煮飯,如果要開爐整嘢食,就仲忙過平時,噚日 Winnie 就完全感受得到喇,我同我老豆噚晚餐飯仲被迫攪到夜晚十點先有著落,所以我其實係做足一星期七日囉!!
點解話 Winnie 完全感受得到呢?因為呢隻 “超懶鬼”居然 “自墮陷阱”,話要過嚟整玻璃曲奇,對於我嚟講簡直係奇蹟,唔怪得之朝早起身時,喺我屋企窗外見到個太陽升起啦!哈哈哈哈哈哈哈!!!!! 咁你哋就知玻璃曲奇嘅魅力同吸引力係有幾大喇!所以出邊啲烘焙用具店都分分入貨星星模同心形模啦!今次連我都有份幫手振興經濟,每款都買咗 1 set,所以佢哋真係要多謝餅后 Vanlily 帶俾佢哋呢個 “掘金” 機會!
因為今次係第一次實驗,所以開始整嘅時候簡直係 "呢咁 hea",不過焗咗一,兩盤之後,Winnie 都開始捉到路喇,知道點樣整會好啲,所以越做越靚,越做越快手.由搓粉果一係開始我就完全無掂過啦,因為我講明我唔想攪到 "唔食羊肉都一手羶",所以呢個落手落腳嘅重任就完全交哂俾佢做,我只係負責量粉,將所有材料埋成麵糰,監察 Winnie 落模同控制焗爐,幾爽呀,呵呵!你哋睇吓靚唔靚?
由於今次係實驗性質,當然做得唔夠好,所以今次唔出詳細食譜啦,等下次我哋再做嚟送俾 Miss Cheng 時,得出最好方案之後先出食譜啦!況且大家都可以好易搵到食譜啫,因為去番 Vanlily 個 blog 度就可以搵到呢個食譜喇.今次就淨係睇相先啦!
有冇留意到原本右下角個花花心形曲奇原本都放咗粒透明薄荷糖喺中間,但係點解焗完出嚟會得番塊空心曲奇呢?話俾大家知,原來薄荷糖係唔可以整玻璃曲奇 o架!因為焗好耐都好難溶,擺喺呢塊曲奇中間果粒就完全唔溶 o添!所以 Winnie 就索性成粒糖拎走去,淨係留番塊曲奇!即使上面心形曲奇果兩粒薄荷糖溶咗,都好唔靚 o架,完全唔透明,只係做到塊 "磨沙玻璃" !
呢兩粒星星幾靚!
好喇,IQ題時間又到:你哋搵唔搵到呢兩粒星星有咩唔同呢?
答案係:
1. 當然係中間塊玻璃唔同色啦!
2. 左邊粒星星好乖咁企定喺度俾我影相,但右邊果粒就勁 "曳",郁來郁佢都唔肯
企定定影相囉!哈哈哈哈哈哈哈 ~ ~ ~ ~ ~ ~ ~ ~ ~!!
P.S. Winnie 卒之都 feel 到我間屋嘅 "熱力逼人",之前點解會做到 "呢咁 hea",係因為間屋溫度極高,即使嚿麵糰係喺冰箱到拎出嚟,唔駛一分鐘就開始溶,所以個麵糰攪到勁濕,勁軟,好難整囉!到收咗太陽之後就明顯溫度下降,麵糰都挺身好多,易做好多喇,死未!所以我果兩盆香草係被迫捱病.


text:
是日感動留言:
你出嚟參選,放棄美國護照去排第二,就係為咗守護香港,我覺得你簡直係女中豪杰,你響大埔嘅參選宣言,我睇咗好多次,好感動,當時我在想,一個年紀同我差唔多嘅女仔舒舒服服唔去過,掛個勇字響心口就衝出嚟,而我只識住個mon喊好似唔多啱數,所以我開始打電話拉票,由最frd嘅朋友開始,到無咁frd嘅,到超過10年無聯絡嘅朋友,每兩三年聚會先見一見舊同學,甚至,話我反骨嘅屋企人,我逐個逐個搵,叫佢投票俾人力,佢哋問點解,我慢慢解釋,佢哋話你淨係識上娛樂版講是非,我叫佢哋睇政治bb班,因為你,我搵我叔叔,叫佢一家要投人力,電話裡面同一把熟悉但好耐無聽過嘅聲音由人網人力民主擋以至大家近況一一講起上嚟,收線前我終於大膽地同佢講"叔叔,對唔住,我咁耐無搵你,我以後會多D搵你" 佢話佢無怪我,知我一個人響外面生活唔容易.收線後,我D眼淚係咁流,我好想多謝你,因為你,我去打呢個電話,多謝你.9月9日投票日,我好緊張,白天不停叫人投票,夜晚瞓唔著,不停上網refresh即時新聞,祈禱希望主保守你哋所有人,慢必當選我又喊,你入唔到立法會我又喊,雖然未能將所有成員全數送入立法會,但一個新政黨能得到如此好成續,已值得支持者歡呼尖叫,我祝福你們每個,神必定為你準備更好道路,四年後,義工要預我一份.


text:
夏天一到﹐特別多朋友仔黎A-PLUS度做脫毛!
好多朋友仔都同我地講:點解唔做埋Bikini 位脫毛嘅?
成日著泳衣既時候我都好怕會露到d毛毛﹐好尷尬呀!
當時我地未考慮推出比堅尼位脫毛,因為我地對療程時嘅舒適度有好高嘅要求.尤其係bikini 位呢啲咁敏感細緻嘅部位,比起其他位置例如underarm ,手腳,會較痛.
可能好多朋友會諗,乜GentlelasePro唔係已經有冷凍模式,可以喺做嘅時候減輕痛楚㗎喇咩?
的確,我地嘅 Gentlelase Pro 功能其實已經好完善,但係咁對於我地A-Plus 黎講係未夠㗎!
為咗令我地每位客人喺療程時都可以感覺安心,輕鬆同舒服,
我地決定配合多一部Cryo6外置冷風機,雙重舒緩皮膚,
有效咁將痛楚減到最低!
放心﹐呢個added value 唔係淨係比Bikini Line用嘅﹐治療師會視乎每個客人嘅情況需要而配合用埋個冷風機既.
所以,我地而家正式增設咗比堅尼線脫毛嘅服務啦!
Treatment過程可以著住我地配備嘅紙內褲, 咁喺做嘅時候唔使怕痛之外同時亦可以避免尷尬!
價錢為$1500一次 (中部位),需要連續做四次,八星期一次.
只要做夠四次我地就會有永久保養嘅服務㗎啦! 而永久保養期為兩個月一次.
(效果會視乎每人的狀態而定﹐因人而異)


text:
第二组第二组第二组第二组第二组第二组第二组第二组
摘要:第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组
第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组第二组
- 第二组第二组第二组第二组第二组第二组第二组第二组| 2014年06月29日 15:09:37
- 第二组第二组第二组第二组第二组第二组第二组第二组| 2014年06月29日 15:09:37


text:
影呢張未過期既九五折卡,純粹話俾大家知,我真係去開的.
事件唔複雜.
今日夜晚九點幾十點左右,我去朗豪坊Mos Burger 食野,Double Mos 轉E 餐飲蕃茄汁,$61九五折變$57.9,等左個零字都無野食,侍應埋來拿我收據睇,當時佢無出聲,然後走回廚房睇睇,就拿一盤包住了的包及炸雞連野飲俾我,講左句「bu 姣依斯」,我立即覺得唔妥,但我覺得要包容既,畢竟朗豪坊咁多大陸人,佢轉唔切台唔係死罪,我好明確咁回佢「唔該你」.
然後都好小事,個包同炸雞被職員以外賣方式包實左又擺耐左,我要求換過第二份,由於呢個動作,我係行埋去廚房個邊自己做,負責廚房係第二個人,同我講番廣東話,然後我就番埋去等.
等了一陣,頭先既侍應又來了,又係「bu 姣依斯」「肛彩嬲勒」,我覺得自己好有修養呀,我講多次「唔該你」,但之後我真係忍唔到,佢繼續「bu 姣依斯」,我就望住佢講「你唔好同我講國語,我聽唔明」,佢就咁就走開左,之後到我食完走埋都無返來.
坦白講,我自己打字都用拼音,台灣人講國語同大陸普通話基本上無乜分別,大陸人來香港居住及打工係現實,就算對住充滿鄉音既癱仔山小勒襪演買線加四隻土匪機翼凍撚茶,我都只會一樣唔該你.個問題係,一間鬧市核心地區的食肆,你個management 係點撚樣做架呢?你既指示就係叫侍應對乜客都講普通話?三次啵,三句來往既對話啵,conversation 啵,乜撚野呀而家?
決定寫文之前,我徵詢過某位朋友意見,以佢所知Mos Burger 以前的確係日本人開,近年轉為大陸公司經營,我無法證實呢個資訊,我只可以話,如果我收唔到任何有關公司俾我既最新資訊(我無遮特價卡編號的),上面個句「你唔好同我講國語,我聽唔明」就係我最後一句對Mos Burger 要講機野.
我日日去朗豪坊的,我係唔會話以後唔經過個度,只會話以後唔洗旨意我幫襯.


text:
炸三文魚皮 - 里奧大人唔食架 所以叫家姐陪我食 哈哈
吞拿魚壽司 / 油甘魚壽司 / 三文魚壽司 / 羅勒香草赤海蝦壽司
家姐超愛八哥家嘛 之前一見到張 poster 就已經影比佢 上次同佢食佢自己都影咗 咁啱糟糟今日又影呢隻八哥比佢 係人都知家姐鍾意八哥 所以一有八哥嘢就會送比佢呢
飛魚子軍艦 / 芥辣八爪魚軍艦 / 三文魚子軍艦
左口魚裙邊壽司 / 三文魚腩壽司
炸蝦天婦羅
炸蝦卷
玉米蝦船
@ 手作之店
( 31-JUL-2015 FRI )
今朝諗醒發夢 夢見里奧大人明目張膽有小三 當我無到添 之後我出 trip 又唔送我機 佢仲話每星期四上大陸過夜 同係同小三一齊呀 勁賤呀 所以我一起身就鬧佢勁賤格勁賤格 之後我話由聽朝開始 d 水會加老鼠藥 日日比佢飲 d 哈哈 ~
其實尋晚都一覺瞓天光架 所以好開心呢 我仲諗住會激氣到半夜扎醒添 ~
早餐食菠蘿油 今次叫佢唔好叮熱 d 牛油 因為真係好鬼難食呢 ~
菇場唔忙 所以繼續慢慢整相寫 blog ~
Lunch time 就出去食車仔麵 之後去 759 買包糖比里奧大人嘅大陸 asst. 希望佢鍾意食啦 里奧大人又搞嘢嘅 叫我買零食比佢 d 同事食 我又唔知佢地鍾意食咩喎 家姐話買蒟蒻喎 咁買 4 磅比佢地食囉 但里奧大人話好鬼重 無辦法啦 買下買下唔覺嘛 ~
$18.8 有 8折再 88折 = $13.2 折上折真係好抵 哈哈
Niko 即磨普羅旺斯香草辣鹽 ( $14.5/樽再8折再88折 = $10.2/樽 )
買完再行陣先番菇場 因為真係好想比自己郁下呀 ~
仍然整相到放工 今晚去睇媽咪啦 因為姑娘話媽咪 d 藥分錯哂 叫家姐幫手分藥 家姐又叫埋我 咁就一齊分啦 ~
去到媽咪屋企無耐 復康姑娘打比媽咪屋企 咁我聽啦 佢超級好人 佢話今朝幫媽咪搞咗好耐 所以好多嘢堆起哂仲未做完 一陣又要上堂 但佢都想知媽咪今日情況係點 所以打黎問問呢 ~
佢話比媽咪激死 因為媽咪掉咗 3 支去大便藥水 話好甜喎 但 1 支要成 HK$600 媽咪又係衰 妳唔食都比番人啦 唔好浪費人 d 嘢嘛 同埋依家又要插番尿喉 因為始終都要排毒素出黎 ~
咁姑娘話媽咪講嘢係精靈 但其實個人狀態係攰 我咪話係咪因為成日瞓唔郁 佢話係因為媽咪之前入院 因為係肺炎導致氣喘同心臟有問題 所以打咗好多藥 其實係 d 藥仲未喺體內清哂 所以咁攰 同埋最大問題係根本佢體力做未後完 一定要做物理治療 等身體真係完全康復先出得院 如果佢跌親就煩 又唔做得手術 唔明點解媽咪係都要出院 依家就算再唔舒服入聯合急症 如果聯合無床位 妳點辛苦都要番番屋企 唔會留醫 而靈實就更加唔駛諗 因為床位已經 full 哂 想再入靈實就更加難 ~
依家媽咪仲有 d 血壓高 所以要朝早食完藥就量血壓 咁我咪話媽咪囉 仲食榴槤真係痴痴地 ~
咁依幾日都有復康姑娘睇媽咪嘅 每次 HK$80 我咪話媽咪囉 住靈實好似 HK$68 但有醫生有護士睇住 又有物理治療做 依家得個工人睇住妳 扶妳沖涼都麻鬼煩啦 都唔明妳個腦諗乜嘅 我話妳咪成日旨意工人呀 工人放假 妳自己換尿袋 自己去買嘢食啦 咁巴閉要出院丫嘛 妳千其唔好叫我同家姐黎呀 我真係唔會得閒理妳 妳自己攞黎衰架咋 ~
因為我要去買量杯 咁啱家姐又差唔多到 所以叫佢買嘢食比媽咪 我就去買量杯 咁我買完都仲未有得拎嘢食 所以又一齊去行 759 因為今日係最後一日 Paypass 88折呀 加埋呢次 今日行咗 3 次 759 呀 人地唔知 真係以為我好愛佢呢 哈哈 咁好啦 又買咗小小薯片同家姐 share 我話最緊要記得去拎烏冬比媽咪呀 唔係直接番咗屋企就搞笑 ~
卡樂B薯片 - 沖繩柑橘味 ( $9.8/包有8折再88折 = 6.9/包 )
固力果百力滋- 蕃茄味 ( $18有8折再88折 = 12.7/包 ) - 買比家姐工人
Nabisco 粟米脆-燒粟米味 ( $10.8/包有8折再88折 = 7.6/包 )
Monarc 朱古力雲呢拿夾心餅乾 ( $19.8/包有8折再88折 = 13.9/包 ) - 買比媽咪工人
樂天焦糖革命焦糖糖 ( $11.9/包有8折再88折 = 8.4/包 ) - 原來係軟糖 無味嘅 唔好食囉
RISKA 濃湯粟米球 ( $7.9/包 有8折再88折 = 5.5/包 ) - 家姐同工人 share 因為我食到好驚 lu
TARAMI 什果乳酪 ( $7.8/個 有8折再88折 = 6.9/個 )
番到去就即分藥丸喇 咁叫工人快 d 食嘢 佢又唔食 話想睇下我地點整 想學下 所以我真係覺得佢好好 頭先姑娘叫我做 d 咩 我即叫佢記住 佢就即刻拎本薄出黎記低 我見到佢本薄寫住媽咪今日飲咗幾多水 寫埋時間係 12:53 比我只會寫 1:00 佢真係好細心呢 起碼佢對媽咪細心過我對媽咪 因為我已經比媽咪激到我唔會再有耐性同佢講嘢 ~
分完藥再坐陣 之後家姐同媽咪講 再食榴槤而要入醫院 真係唔會再睇妳 叫埋工人都唔會理妳 我再加把口 嚇佢話對眼嘅微絲血管爆咗仲未好番 咪因為食榴槤囉 一陣連眼角膜都爆哂 妳就盲架喇 ( 其實我求其 up ) 咁妳依家最好全日合埋眼 要早 d 習慣盲嘅感覺 同埋妳依家腳無力嘛 咁勁要出院嘛 妳順便習慣下下半身郁唔到嘅感覺喇 之後佢又驚 妳話呢 d 人係咪嘥氣丫 ~
今晚同家姐去元氣食啦 去到都 8 點半喇 等到 9 點 20 分先食呢 ~
食完再食雪糕 之後我就送家姐搭車 好感恩好快有車 咁我可以番屋企沖涼 哈 ~
睇埋 "急診" 又 12 點先瞓喇 ~
里奧大人一見到就話 " 嘩 咁多餸 " 我話豆卜一入口就無啦 之後再話燶嘅又唔食得 點知佢反轉哂 D 豆卜 得番幾粒唔燶咋 我話黑色果 d 唔好食 咁其實只係食細半粒豆卜 邊到飽喎 等你仲話多丫嗱 佢喺度笑 話我乜都駁一餐喎 呵
( 30-JUL-2015 THU )
今朝好好天呀 心情大好 真係行路都行快咗呢 ~
我會拎免費報紙睇家嘛 今朝聽到阿姐佢地傾計好搞笑 有個阿姐 A 話好熱 因為佢地係着自己衫再加件公司背心 之後另一個阿姐 B 話 d 運動員都係有時着兩件衫咁啦 阿姐 A 話大佬 人地運動員 d 衫係正嘢靚料 同埋好通風架 佢咁講即諗起里奧大人 因為我成日話 d 足球衫好熱 里奧大人就一定話 d 衫好通風架 咁我未着過嘛 同埋見佢地成日出哂汗 d 衫"啜"住哂 d 肉 睇落好鬼熱囉 ~
想食甜嘢呀 咁食奶油脆豬喇 ~
尋晚有人黎菇場滅蟲呀 所以地下有唔小強屍 好在我個位得一隻 但係其實菇場最多小強出沒嘅地方係電話底 所以叫同事幫我拎起個電話 拎去 pantry "鄧" d 強屎出來 我大大力"鄧"咗廿下就"鄧"咗 1 隻強蛋 之後再大大力"鄧"廿下又再出 1 隻 同事話應該無架喇 電話就黎比我"鄧"爛喇 但我唔理再大大大力"鄧" 又"鄧"多隻啦 再"鄧"多廿下真係無先收手 終於"鄧"咗 3 隻強蛋出來 勁呀 係勁恐怖 ~~~~~~~~ @@
一拎起個電話已經咁多強屎喇 其實我最驚係有小強出來啦 有生強有死強架大佬 所以我次次都好輕力放電話囉
菇場忙下停下 10 點幾家姐打黎話媽咪堅持即刻出院 因為頭先拆拆咗尿喉 但其實起碼要睇多日先出得院 都唔知堅持出院做乜 痴鬼線 ~
之後家姐又打黎 講番姑娘打比佢 話因為媽咪堅持出院 醫生已經同媽咪講咗 個人無力 如果跌低 失救會死 姑娘話醫生已經用個死字嚇媽咪 但媽咪都堅持即刻出院 睇咗媽咪記錄 話佢唔食藥又唔做運動 留喺醫院都無用 所以比佢依家出院 本來家姐話放工揸車接媽咪出院 佢係都唔制 咁唯有叫埋家姐工人幫手接佢出院啦 真係超級麻鬼煩 ~
都唔鬼理佢喇 講又唔聽 總知有事唔好打黎喊就得喇 ~
妖 好鬼慶呀 所以 lunch time 出去行下 之後再買酸辣米線番菇場食呀 ~
放工買完餸打比媽咪 佢話食緊粥 咁同佢講話姑娘話如果去唔到小便 要即入急症室 因為始終係毒素 一定要排出黎 但佢話有小便喎 咁都好 d 唔係攞黎煩 ~
番到屋企浸埋菜就抖陣 里奧大人今晚 7 點唔夠放工 真係好喇 我正想去煮嘢 今晚我都只係食餸 因為個米線仲未落格呢 ~
是日晚餐 - 釀豆卜 + 腐乳唐生菜 + 青紅蘿蔔豬骨湯
釀豆卜 - 今朝睇免費報 見到整三角形豆腐釀豬肉 咁諗住整 點知唔見三角形豆腐 所以買豆卜啦 原來釀豆卜好煩 要撩哂 d 豆腐肉出來 好嘥咁 下次要諗埋點整埋 d 豆腐肉先煮釀豆卜 ~
腐乳唐生菜 - $7/斤唐生菜 有 7 小棵 真係好抵喎 今晚食咗 4 棵 聽晚再食 ~
青紅蘿蔔豬骨湯 ~ 家姐煲架 不過我無飲 只係比阿奧飲 ~
食完哂諗住抖陣去徑步 難得里奧大人放早嘛 勁開心啦 點知家姐 8 點打黎 話媽咪話腳軟喎 咁我話我去睇媽咪啦 叫佢快 d 食飯先 有咩再打比佢 ~
洗埋碗就同里奧大人搭的士去媽咪屋企 見佢瞓喺梳化 之後我叫佢舉高腳 佢都舉到 咁佢順便坐喺度 咁最緊要無暈無條喘就得 ~
咁問佢入唔入醫院 又話要入番靈實 唔入聯合 唔想又成日又吉隻手又驗嘢 呢下我火都黎 今朝一早就唔應該出院啦 麻鬼煩 要入就一定入聯合再轉介去靈實 同埋靈實根本無急症室 妳估話入就入呀 神經病 之後佢仲發我脾氣 合埋眼口 up up 話我煩煩煩添呀 顛顛地 ~
媽咪係都話靈實有急症 之後我打去問 根本無 之後媽咪話我話有急症 痴巾 所以我好大聲好惡話係妳話有急症架 講真 我真係覺得佢好討厭 ~
之後無啦啦又話工人無力扶佢 得家姐工人先夠力扶佢 真係痴痴地 家姐工人係大力 但得佢一個根本都係唔夠力扶妳啦 問題係妳自己唔用力 工人又瘦 就算加埋里奧大人都根本扶唔到妳 妳成 pat 嘢咁灘喺度 堆妳都難啦 何況扶妳 ?! 好記得之後有朋友飲醉酒冧咗 要 4 個男人扶住佢先上到的士呀 ~
搞到工人唔開心喺度喊 之後我安慰工人 話唔駛喊 妳唔需要因為佢讚家姐工人而覺得自己無用 你有無用 我地知道 我地好感激妳對媽咪咁細心咁照顧 同埋媽咪都會鬧我地架 唔係只鬧妳一個 總知如果媽咪成日無啦啦鬧妳 妳同我講 我會話番佢 叫佢唔駛唔開心 對自己身體都唔好呢 記住仲有我同家姐同里奧大人喺度 會幫妳呢 ~
好喇 之後我聽見里奧大人都好火滾講嘢 咁我都出番去啦 話扶媽咪上床 佢話睇電視 大佬 妳唔瞓 工人都瞓啦 係咪咁煩呀 ~
問佢入唔入院 佢話聽日先 之後再問 佢又發脾氣話唔入 又合埋眼口 up up 話煩煩煩 呢下真係好想兜巴星佢 大佬 我好得閒呀 ?! 我撲黎睇妳架 ?! 今朝堅持出院依家話無力入院 係咪麻鬼煩呀 ?! 之後佢又好大聲話 3 晚無瞓 我話妳成日瞓又唔郁 夜晚咪瞓唔到囉 ?! 嘥鬼氣 ~
里奧大人又火滾 成日話我同家姐唔識處理 話媽咪搞出問題 我地就解決問題 佢永遠唔知錯 我明佢講得有道理 但佢係都堅持做埋 d 衰格嘢 唔聽人講 咁我可以點呢 ?! 夾硬踢佢上床呀 ?! 一陣佢發顛要自己起番身跌度 咁咪仲煩 ?!
咁我其實好想講話你夠一樣幫喺澳洲嘅姐夫買 2 部電話啦 電話駛唔駛後備呀 ?! 佢手頭已經有 2 部喇喎 自己壞咗唔去整 只係叫你買 咁你夠買咯 咁你係咪應該都唔好幫佢買 等佢壞咗要買部新 知道澳洲買電話咁貴 同埋壞咗無得用係好慘 要好好珍惜 咁其實你都係幫佢解決咗問題喎 ~~~~
臨走之前 工人細細聲同我講話媽咪買咗榴槤 叫佢十萬次唔好食 係都要買黎食 里奧大人話成盒拎走 媽咪話留番嚿比佢 我話好番再買比妳啦 我無啦啦有得食榴槤 咁都好喎 我想補下 哈哈 ~
搭小巴番屋企 之後即沖涼 要睇下 "急診男女 " 笑番下先瞓呀 不過都差唔多 12 點先瞓 激氣呀 ~
光波三文魚骨 - 一塊就咁焗 所以好脆架 另一塊就加咗 rosemary 同黑椒就 juicy d 不過我鍾意食脆嘅多 d 呢 好似食薯片咁 呵呵
鹹酸菜炒牛肉 - 我只食鹹酸菜咋 就咁送飯超級好味 咁我同家姐講話要一碗飯 因為我好鍾意食鹹酸菜 點知今晚 d 飯比較林 唔係一粒粒 所以好後悔要一碗飯 嗚
西芹炒雞柳 - 我都幾鍾意食炒西芹 不過自己唔整煮 所以覺得呢個餸都好味
蒸水蛋 - 家姐驚我無餸 所以特登蒸水蛋 但我話今朝食咗蛋治 唔想食咁多蛋
飯後梨 其實我好鬼飽 所以無食
( 29-JUL-2015 WED )
今朝里奧大人上大陸 鬧鐘響完 叫佢帶參蜜 我再去埋廁所又瞓番 lu ~
8 點唔夠就出門口 可以慢慢嘆早餐呢 ~
菇場唔忙 大粒又全部唔喺度 勁爽呀 ~
食完 lunch box 就出去買蛋糕比媽咪 再去 759 買包薯片 真係好在有帶遮咋 無啦啦落好大點雨 仲諗住過雲雨 點知之後成個天黑哂喇 ~
山芳薯片 - 濃厚牛油味 ( $9.9/包有8折再88折 = $7/包 ) 勁抵 因為係單位數字同埋十蚊唔駛 同埋呢隻真係好香牛油味 好好食呢
繼續整相 hea 住等放工 今晚去探媽咪 6 點 10 分去到 即問姑娘依家媽咪乜嘢情況 個肺清哂 打埋今日抗生素就唔駛打 聽日拆尿喉 咁其他都 ok 我問媽咪有無做物理治療 佢話有 不過就未知幾時可以出院呢 ~
一入去見到媽咪 "挨" 喺度睇電視 咁我就開心番哂啦 起碼唔好成日瞓嘛 同埋都有胃口 感恩家姐住得近 可以叫工人煮嘢比媽咪食 最搞笑今日煮煎釀三寶 媽咪話隻辣椒好辣 不過媽咪又勁唔食得辣 家姐又勁食得辣 所以真係唔知辣定唔辣 哈哈 ~
家姐 6 點半黎到 咁因為我地要去新都城買濕紙巾比媽咪 所以 7 點 20 分都走人喇 咁我地次次一走就會幫媽咪教番好張床 佢又話上又話落都唔知想點 真係家姐都話麻鬼煩 之後家姐同我講 次次媽咪講多幾講又發脾氣 我話理鬼得佢 佢發我地咪走囉 無人幫妳 自己攞黎衰之嘛 ~
咁媽咪今日肚屙 我話可能食得太辣 點知家姐話媽咪食咗包蝦條 我頂 做乜鬼買蝦條佢食呀 喺醫院食咁清 突然食咁油膩嘢 唔肚痛就有鬼啦 之後家姐話媽咪想食 我話唔係想食就買家嘛 同埋工人話媽咪食咗幾條之後比姑娘話 佢就即刻掉咗包蝦條 真係痴痴地 嘥錢又搞到自己唔舒服 真係搵黎搞 ~
我地行番去家姐屋企 初初行真係覺得無料到 之後行到 2/3 勁喘氣呀 上到家姐屋企之後 我係全身濕哂 成塊臉都係汗 家姐激動到叫我即刻洗臉 哈哈 ~
揸車去新都城買嘢 買完濕紙巾又要去廣良興買零食比里奧大人大陸同事 買到一袋二袋又重 婆婆打比我 咁我聽啦 佢講來講去都係問媽咪有無嘢 我答來答去都係話媽咪無嘢 講咗 2 分鐘都係講果 d 大佬 拎住嘢又行緊 好鬼辛苦嘛 之後佢又打比家姐 家姐話佢同緊我一齊 最離奇係婆婆話知 唔怪得我聽到家姐話其實我地兩個答案都係一樣架啦 咁事實又係喎 我知婆婆係關心媽咪 但唔好成日一打黎聽唔到 一分鐘就再打 打唔到比家姐就即打比我 我聽唔到又再打 之後又打比家姐咁 呀大佬 家姐揸車唔聽電話家嘛 我沖涼仍都唔知妳打黎 妳唔係咁樣打法呀嘛 @@
買咗 2 包 ( 合共 $70 )
買比里奧大人嘅豬肉鬆 ( $30 )
番到家姐屋企已經 8 點半喇 即刻開飯呢 家姐好搞笑 真係差唔多每食 2 啖就叫我食多 d 依樣 食多 d 果樣 我忍唔住問佢係咪覺得我成日無飯食 ?! 佢話係 因為之前成日探媽咪喎 咁我咪話囉 我唔探媽咪果幾晚都有煮飯呢 之後佢叫我唔駛探媽咪 煮多 d 飯食 佢又煲咗湯比里奧大人飲 今晚真係又食又拎呢 ~
衰麥包 點都唔望鏡頭
好 BB 咁呀
用雪梨引佢先望住鏡頭咋
衰 B 仔就成日望住枱上面嘅雪梨
又係用雪梨引佢
坐到差唔多 10 點 家姐車我番屋企 里奧大人今晚 7 點半已經番到香港 所以我一番到屋企 佢已經沖埋涼睇電視 lu ~
沖完涼就睇 " 急診男女 " 睇到 12 點先瞓 woo ~~~~~~~~
( 28-JUL-2015 TUE )
尋晚瞓得唔錯 實在太開心喇 ~
早餐食芝蛋治走牛油 無咁滯呢 但都係一樣咁飽 哈 ~
菇場無哂大粒 8 卦又上大陸 真係勁正 唔駛成日比人昅住哂 ~
今日帶 lunch box 嘛 阿爽同阿齋話好香呀 話搞到佢地今晚都想食蝦 其實又真係喎 我聞到好香嘅嘢都好想即晚整 如果 d 嘢易整嘅話 哈哈 ~
無啦啦飯氣攻心 加上成日整相 對眼真係好鬼攰 ~
放工先黎落雨 不過好在係過雲雨 同埋太陽又未落山 我同同事都覺得好似 lunch 出去食飯 唔似放工呢 ~
幫里奧大人買完包就即番屋企 諗住整兩樣嘢都好快搞掂就去徑步啦 點知唔醒起要滾湯添 所以突然間覺得好趕咁 ~
7 點半自己開餐先 因為我只係飲湯食節瓜 同埋之前食剩嘅 2 條粟米 之後里奧大人打黎話放工 咁好啦 等埋佢食完再一齊徑步 ~
是日晚餐 - 腐乳雞絲炒飯 + 蠔油燜節瓜 + 蕃茄薯仔魚湯
腐乳雞絲炒飯 - 唔想成日焗雞扒 好似好悶咁 所以用黎炒飯 加咗 3 件腐乳都無咩味咁 下次都係加小小豉油 好似會好味 d ~
蠔油燜節瓜 - 唔浸菜就會煮節瓜 最緊要夠快 同埋我要清哂 d 蠔油呀 ~
蕃茄薯仔魚湯 - 今次仍都係 2 個薯仔 + 5 個細蕃茄 + 2 條紅衫魚 今次嘅紅衫魚係 $25/份 今次又係好好飲呀 好開心呢 ~
搞掂哂 諗住 9 點一齊去徑步 不過里奧大人話好飽 所以唔徑 咁好啦 我都唔徑喇 我都有 d 攰攰地 ~
沖埋涼 又睇 "急診男女 " 呢套係家姐叫我睇嘅 咁我又心急想知主角嘅關係 咁即打比家姐問啦 估唔到佢又記得 d 劇情喎 之後佢個勢好似想繼續講咁 我話唔好講 我要自己睇 之後佢話又要問人又叫人唔好講 哈 ~
睇到 11 點幾要瞓喇 難得瞓到呢 ~
( 27-JUL-2015 MON )
又星期一喇 今朝好好陽光 真係心情都好 d 呢 ~
早餐去另一間食啦 我要奶茶小奶 佢居然多奶 厚多士又乾爭爭 想點呀 真係勁難頂 哈哈 ~
做埋 report 就 hea 過 唔錯唔錯 ~
Lunch 出去食皮蛋魚片粥 + 炒米粉 碟米粉又係食到一半就即脹胃 下次真係唔食喇 唔想嘥嘢 ~
好嘢 菇場仍然唔忙 放工可以即走 因為要去街市買餸呢 ~
買完番到屋企都 6 點半 其實諗住今晚徑步 不過睇個勢都應該徑唔到架喇 ~
8 點先煮完 咁啱里奧大人放工 咁我食住等呢 ~
是日懶餐 - 茄汁蝦碌 + 蕃茄薯仔魚湯
茄汁蝦碌 - 買咗 1 斤海蝦 $56/斤都算平 但咁平 應該唔係海蝦 家姐話海蝦無咁平喎 我鍾意整蝦 但最憎最憎挑蝦腸 衰里奧大人食蝦第一件事係睇有無蝦腸架 大蝦都易挑 細蝦我唔理架 挑完之後隻蝦都散哂 lu ~
蕃茄薯仔魚湯 - 用 4 個細蕃茄 + 2 個薯仔 買咗 1 份 $15 嘅紅衫魚 魚佬話唔知咩艇捕紅衫定咩呢 唔記得添 仲好有耐性教埋我點滾湯 講到錢都唔記得拎比我 好在我記得 哈 呢個魚佬我好記得佢架 上次買 $10 大眼雞 佢唔幫我切魚肚呀 今次都係買 $15 就教我點滾湯 完全係兩個人囉 今次煲嘅湯好 creamy 里奧大人仲問我加咗 d 咩 唔通 d 魚令到湯 creamy ?! 定係因為有 2 個薯仔呢 平時我落 1 個架咋 ~
洗埋哂碗 沖埋涼都成 10 點幾喇 拿拿聲同里奧大人一齊食埋 d 龍眼 唔係又壞 ~
睇咗陣 " 急診男女 " 11 點半先瞓呢 ~
芝麻八爪魚
螺肉
吞拿魚壽司 / 油甘魚壽司 / 三文魚壽司 x 2 / 羅勒香草赤海蝦 x 4
我呢期勁愛嘅羅勒香草赤海蝦
炸蝦卷 / 三文魚腩壽司 x 2
三文魚籽軍艦
海膽墨魚軍艦 / 芥辣八爪魚軍艦
玉米蝦船
日本朱古力蛋糕
( 26-JUL-2015 SUN )
今朝 9 點半已經醒咗 仲諗住起碼瞓到 12 點添 因為 d 藥勁料嘛 ~
里奧大人問我食咩 我話你話事啦 佢話金姆指 我話唔好 咁麻酸樂呢 我話唔想 之後我話想去大快活 佢喺度笑 話一早就講大快活啦 假民主 哈哈 我承認我係 ~
唔係講笑 我好小出街食雞扒 但依家禁食祈禱只食白肉 加上我唔多舒服 就算食炸嘢都唔好喺里奧大人面前食啦 未比佢煩過咩 哈 ~
今日唔番教會 我想喺屋企休息 咁沖埋涼 開機洗埋衫就食藥 我同里奧大人講 我其實好攰 但硬係瞓唔到咁 感覺有 d 似失眠感覺 里奧大人就開始擔心我喇 咁我睇飲食男女啦 等對眼攰 d 可以瞓嘛 咁真係越睇越眼瞓 1 點 50 分開始瞓 瞓到 2 點 10 分 咁都好 熟睡 20 分鐘 又好似精神好多 最搞笑係里奧大人話 佢見我瞓咗 去廁所都唔敢 驚我聽到聲音又醒呢 因為我真係超級勁醒瞓呢 ~
差唔多 3 點就去食 tea 4 點半出發去探媽咪喇 ~
原來係吉列雞扒黎嘅 咁唯有唔食塊皮啦
咁里奧大人話去廁所 咁我行入去先嘛 佢叫我記得唔好頂咀 好搞笑 因為我成日話會忍唔住發火 佢入哂腦啦 哈 ~
媽咪今晚食咗 d 粥 咁都好 之後佢又係瞓啦 我唔理佢 lu 因為我都好攰 之後家姐黎埋 拎咗小小雲吞麵比媽咪食 咬粒雲吞就吐出來話唔食 話依家鍾意食齋 其實我想話明知雲吞有蝦有肉就一早唔好食啦 妳唔係第一日食雲吞呀嘛 不過我唔出聲架喇 留番啖氣暖肚好過 ~
坐到 6 點 45 分走喇 其實媽咪唔係瞓嘅話 我地一定會陪到 8 點 但佢都係瞓 咁我地走好過 好過咁樣好浪費時間 ~
揸車去淘大 因為今晚去元氣 用埋 d coupon ~
食到 8 點幾就走喇 家姐同我去萬寧換 Staub 佢係都要再送多個煲比我 佢自己再加 $199 換 2 個大碗 換哂就走喇 因為我要同里奧大人去買啤酒 所以佢自己去停車場 lu ~
番到屋企即沖涼 抖陣就食藥 11 點即瞓 難得想瞓嘛 ~


text:
陳凱琳條件得天獨厚,最緊要有觀眾緣,唔似今屆冠軍邵珮詩咁個個踩.網上圖片
真面目
女主角 翠如 BB入雪櫃 陳凱琳蔡思貝玩晒
大台啲家庭劇講權力鬥爭,例牌最慘就係啲宮女,好似翠如 BB由有線小花上到大台花旦,本來大條直路,但因為珍姐同余詠珊嘅高層內鬥,搞到𠵱家坐冷板.
翠如 BB失寵,其餘啲一綫花旦又嗌離巢.冇人情況下,上年兩位港姐冠亞軍陳凱琳和蔡思貝最受惠,入行一年已連拍多劇,兩姐妹下半年大台玩晒!
連拍三劇
23歲陳凱琳上年以 17萬選票當選港姐冠軍,靚樣加富貴家境,天生屈機條件,大台當然唔會浪費.去年當選冇耐已拍首套劇集《商戰》,拍住黃浩然,同以往啲冠軍港姐要白做一年所謂親善工作好大分別.之後即拍《 4個女仔 3個 bar》做女二,戲分仲多過捱咗 10年嘅女一唐詩詠.最勁係《 4》劇未拍完,上週四( 4日)又為新劇《張保仔》開工,劇中更加係女一拍住陳展鵬.由未做過戲,到做女一唔使一年就搞掂,上位速度仲快過翠如 BB.
速做女一
陳凱琳上位快,同期港姐亞軍蔡思貝亦冇執輸.除咗綜藝組狂做主持外,拍劇亦追貼陳凱琳.蔡思貝同陳凱琳一樣,首套作品係《商戰》.但之後即喺《八卦神探》孭飛做女二,仲同劇中鄭俊弘拍到傳緋聞,兩人超市廣告又播足幾個月.現忙拍嘅《衝線》,已經做女一,劇中同羅仲謙談情.睇嚟呢兩姊妹鬥完港姐又要喺花旦位度再鬥!
花旦去哪兒?
大台用人好聽啲就叫捧你,難聽啲就叫做殘你,講真未必係女都肯同你連踩 36小時,姐仔輪住走,大台唔發掘新血唔掂.


text:
蛇仔明衝出大洋洲3
上回提到
舅父話要帶我哋睇日出
同埋去動物園
著我哋6點喺佢屋企集合
日出呢啲咁浪漫嘅嘢
又點輪到我哋?!?!
第二朝悉尼天陰陰
所以大家就訓得再晏咗
蛇仔媽一向都辛苦命
好早就會自然醒
嗰日我5點幾責醒
見蛇爸仲成隻豬咁
蛇仔明又訓得好冧
亦聽唔到6299房有動靜
就知道日出行程要取消
訓多陣
起身, 去煲定水同煮定蛇仔明午餐
結果一路到8時多
99先出現
62仲訓緊, haha
大家起齊身
搞吓搞吓
最後成10點先出發去舅父屋企
蛇仔明嘆個芝士餅先
到咗舅父家
先去花園行吓玩吓
舅母就煮定咗早餐俾我哋
蛇仔明最愛的麵麵, 當然秒殺
跟住出發~
車程大約一小時
蛇仔明又自我催眠一陣, 乖仔
到喇~
先嚟迎接我哋嘅係一隻走地孔雀
嚟澳洲, 當然要去探樹熊
今次好幸運, 見到生猛的(一般都係訓咗唔郁)
丁滿 (我唔知真名係乜)
蛇爸同蛇仔明講呢隻係dinosaur -_-
超tiny 嘅馬騮仔
駝鳥
老虎
moo moo 牛
小pony
當然唔少得袋鼠啦
蛇仔明見到同佢差唔多高嘅袋鼠不單唔驚
仲超興奮
之後還去餵羊羊
睇蛇仔最鍾意嘅駝羊 (但淋過去嘅駝羊好醜樣)
天公不造美
當日天陰陰, 又寒寒哋咁
雨又越落越大
也不敢在室外留太耐
先去食個愛心lunch 暖暖肚
喺室內行多一陣就打道回府
蛇仔明先行小睡
蛇爸同蛇媽當然又去蒲超市啦, haha
訓醒醒, 再出發去同舅公舅婆表叔食飯
今餐, 我哋去食澳洲龍蝦!!!!!
先嚟個乳鴿開吓胃
好好味呀
食飽咗蛇媽愛心飯仔嘅蛇仔明都食咗兩隻乳鴿脾仔
豉汁花甲
辣味焗蠔 (但蛇媽還是鍾愛生食多啲)
主角登場!!!! 四斤重澳洲龍蝦
啖啖肉呀
啲腳椒鹽, 實行龍蝦兩食
仲有鮑魚打邊爐
仲有其他小菜同炒粉麵飯
食到捧住個肚走
有表叔陪玩, 蛇仔媽就食得輕鬆啲
"小朋友湊小朋友" 嘅威力真係勁呀~
埋單差不多$900澳元
好有豪客feel, haha
就這樣飽足地, 我們完成了第二天的行程
~待續~


text:
全知言
天降橫財中頭獎 啲錢點使好?
六合彩個個想中,買完幻想下啲錢點使都夠大家 high一日,原來班明星都愛發下橫財夢,做人父母嘅郭羡妮,郭政鴻第一時間幫仔女儲做學業基金.想擺脫貧窮無間地獄?早啲瞓
郭羡妮:儲基金
我一定會留筆錢俾我個女儲做基金,同埋買一層好舒服嘅樓俾屋企人.我唔會退休嘅,因為太早喇,好大嘅橫財自己冇試過,抽獎中就試過,但唔係一個好大嘅獎,仲要唔係 Cash而係禮物啫.
蘇麗珊:開 café
首先我唔會俾人知先,因為好危險,我知中橫財好易行衰運,所以要好好利用,我自己就好想開一間 café.自己中過最勁嘅橫財,最勁都係一千蚊,而另一次我記得係千嬅新碟發布會,當中有抽獎,幾乎所有人都抽到一千蚊獎品,但都係只得我抽唔到,所以我諗我冇咩橫財命喇.
郭政鴻:買大屋
首先再加厚我兩個女學業嘅基金,等佢喺學業上有一個好嘅保障,買過另一間再舒適啲嘅屋,等一家人可以一齊住唔會唔做,但會撥多啲時間畀屋企人,將生意再搞大少少,我冇咩抽獎運㗎,最叻仔試過抽中一部手機.
陳瀅:幫狗狗
首先係請假,同婆婆環遊世界,因為知道佢年紀大啦,我就孝順番佢,之後就想建立一個動物基金,因為見到人對啲動物唔好,特別狗仔,所以好想保護佢哋.我自己冇賭運同橫財命,當年夠年紀入賭場,試過玩下,玩百家樂同大細,全部輸晒.
白只:搞舞台劇
我會將嗰筆錢唔係用嚟投資,而係攞嚟使晒佢,點使呢?應該要做一個舞台劇,做一個演唱會,然後再做一部電影,我就可以揾晒我所有朋友,同埋我好欣賞嘅人一齊合作,我諗咁樣係最瘋狂㗎喇!自己中過嘅橫財,最勁就係超市 100蚊代用劵啦,我覺得好正喎!我有用到呀!
中大獎點算?
街坊:有錢去外國住
大家都想中頭獎,唔使等出糧,後生仔個個都會實現夢想,唔會第一時間話買兩層樓先,有人話有錢都唔會喺香港住,咁赤化,俾我都走啦.
即時報料 facepop
熱線: 9222 0828
電郵:facenews@nextmedia.com
facebook: Face Magazine inbox
line, we chat id: facemagazine


text:
《巨輪II》就快大結局,唔少人都想知究竟大惡人高天鷲,即係吳岱融下場如何!睇開嘅觀眾都知道,套劇播咁耐就「女女女」足咁耐,集集唔係講吳岱融裝陳凱琳沖涼,就係講吳岱融強姦禁錮個女,呢日有傳踏入結局周後,套劇都係繼續講緊高天鷲點樣意圖強姦個女!
有報道指,結局篇講到身在澳門嘅高天鷲,諗計呃陳凱琳去酒店,似乎又想「女女女」個女.不過蕭正楠一早已經向司警報假案,話有高天鷲犯法證據,而高天鷲埋門一刻司警就破門衝入去;另外,田蕊妮亦都因為蕭正楠為咗拉高天鷲而報假案呢單嘢,唔滿意佢咁做而同生意拍擋反目!
講到呢度,大家係咪覺得成件事好牽強?唔緊要啦大台劇不嬲都係咁.之旦係《巨輪II》唯一成功嘅地方,就係令飾演高天鷲嘅吳岱融再次彈起!吳岱融「姦人」角色深入民心,連其中一場講佢大鬧張致恒嘅戲,吳岱融要推張致恒落床,都令網民無限幻想:「佢又掟個仔上床,我以為佢又想對個仔做咩.」「 高天鷲連個仔都推上床,佢又想...」另外,有網民仲話想捧佢做視帝!
不過,吳岱融接受訪問就話,自己只係配角,又話劇中唔少金句都係臨場爆肚,不過當中嗰句「成個地球都知你係乜呀臭雞」,就係導演要佢講:「我起初都有少許保留,始終對女性唔太尊重,但當下嘅氣氛一定要講呢句.」
劇中主角蕭正楠接受訪問時亦都覺得吳岱融做得好好:「個女就當佢係爹哋,佢去攬個女時,個心態係有獸性喺裡面,佢做得好好.」至於會唔會有續集,蕭正楠就話未聽過監製話要開.
不過講真,一個賣花生糖嘅故仔,都可以寫到又打又殺又強姦,真係要讚下大台班編劇!


text:
日期:2015-4-2,農曆二月十四日,星期四
地點:欣澳
開始時間:11:00
結束時間:18:30
同揪哥,處長有搵吓啲地方可租艇扒吓釣吓,之前去汀九
係第一站,都玩過兩次
,今次轉咗場地,不過仍然你西水,比較方便大家,終於喺復活節長假期放多一日假去欣澳一試.以前係叫陰澳,有一排排木椿嚟架起啲木材,欣澳係起咗地鐵後起嘅名,英文叫Sunny Bay,新舊名一陽一陰,幾趣怪.
由欣澳站沿住石堤步行入村在三十分鐘內
今朝約喺青衣地鐵等埋先,嗰度有間唐記點心可以買到啲熱辣辣嘅點心,盅頭飯,糯米雞做早餐同午餐實在係唔錯.之後搭一個站就去到欣澳,雖然係平日但列車好多乘客,因為大部份係再轉搭專車去老鼠樂園吖嘛.到欣澳後落車向石堤而去,出閘先知一個站要成11蚊,真係老鼠樂園乜都貴,但我哋唔係去個度喎!
欣澳步兵團
沿住石堤要行半個鐘先去到租艇嘅一個小村,其實就喺個內灣嘅對岸,沿途終于見到網上講以前嘅釣魚勝地——一排排嘅木椿,但已無哂啲木材同少咗好多木椿.入到條村只見沙灘旁有幾戶人家,問明後搵到租艇嘅一戶,只見有個菲律賓傭工叫出一個滿頭白髮嘅婆婆,哩條村都係只得一班老人家留守,各戶都有外傭照顧起居飲食.個婆婆係客家人,只得揪哥同佢用客家話講得掂,原來係一百蚊租一日,一艇只可坐兩人(汀九租艇都係咁講,但我哋三人坐又無問題),仲要4pm就交艇,又唔可以出個內灣.無法啦,一場嚟到都要租嚟玩吓架,咁就租咗兩隻艇,揪哥一艇,我同處長另一艇,個內灣風平浪靜,扒出去都唔難.
村內沙灘一角
當時已經係11am,要爭取時間釣魚,就咁扒到去最近一條木椿試釣,水唔深又無乜魚訊,之後續步向對岸嗰條剛步行入嚟嘅石堤而去,扒吓釣吓,但我因為要同時用電話處理公司事務,所以有時都要投竿後就置竿……就係一次我寫完email後收絲,竟然收上一條良型牛鰍.
如事者一直向石堤推進,越近石堤魚訊越多,大家都為之一振,但都只上到一啲梳羅,林哥嘅魚仔,我就幸運啲,俾我又上多條更大嘅牛鰍同沙鑽.見時間無多就經另一邊兜個圈扒返埋沙灘,中途又再釣吓,但已無乜進帳.
揪哥扒艇英姿
交完艇後見仲有啲餌又時間尚早,正諗緊再去邊度釣吓,客家婆婆就話可以去個碼頭仔一試,話早前好多人嚟釣鱸魚,有釣友釣咗好多,仲俾咗啲佢囇鹹魚添.我哋見個內灣水淺又無乜魚獲都半信半疑,但見到個師兄早少少已釣緊,咁就去一試啦.又見到有一對男女剛回程,抽住一袋蜆同婆婆傾計,話喺碼頭仔隔離個沙灘掘.
比較似様嘅魚獲
初頭喺碼頭石階邊有一大羣三四寸泥鯭聚集,見水質同泥鯭大細都可以,就換過細鈎細鉛細餌去釣吓,咁又俾我釣到兩條,正諗緊點樣更有效釣泥鯭時,個師兄正釣上一條星鱸,又報料話哩個碼頭黃昏時候就有鱸魚埋岸食魚仔,只要將餌投向碼頭對開幾塊浮木底,鱸魚一係唔食餌,一係就大咬入扣,實無得走,除非斷絲.無耐處長啲竿真係有鱸魚食餌,但可惜斷絲收場.跟住輪到揪哥,見唔係大咬,收上嚟係隻蟹,但最終甩咗.之後又有嘢咬,但唔係鱸魚,係一條坑鰜.
碼頭仔對開嘅浮木底釣鱸魚
見時間都已6:30pm,就諗住走,見師兄有支竿被拉跌,估到非比尋常,果然師兄收上嚟係條唔細嘅鱸魚,師兄話早前仲涼啲時會有成三十人喺個碼頭仔專釣鱸魚,有人一晚可以釣上四十條;今日只花幾個鐘同廿蚊死蝦就釣到三條鱸魚,已十分化算,之後師兄踩住部摺疊單車瀟灑而去.
師兄最後上到條大星鱸
全日扒艇track,逆時針而行


text:
心跳回憶GS2 進度 + 雜 (3)
2012年5月21日星期一
今次玩親告又發現多一樣野啦
要本命黎堵門口
除左本命狀態要高過炮灰(即係本命喜歡/心跳,炮灰友好)
連親密度都要高過炮灰架
之前玩完全都冇理過親密度呢樣野
而家先知佢其實影響好多野
GS1如果有炸彈未清,炮灰唔會黎告白
但我玩GS2炸彈未清,甚至爆埋,炮灰都會黎告白架
所以要令炮灰告白不成,最後幾個月係咁放佢飛機將關係降到友好最實際
成為親友後繼續升本命好感
升到咁上下,如果約會後本命送主人公返屋企時有特別對話
呢個時候佢已經由親友友情升到親友愛情啦
攻若王子老師,同前作一樣,由於老師冇得約,
要升好感最快方法係第一次考試拎第一,去哂d校外教學,
送佢中意既聖誕,生日禮物,
用save load方chok多d同佢放學既機會,
咁做既話通常一年目1月就會成好友,二年目7月就會成喜歡,
如果有一個友好既女性朋友同兩個友好既男性朋友的話,
二年目9月既修學旅行就可以同若王子玩枕頭大戰啦~
不過一定同佢vs,點解? 點解冇得同佢一team呢?
由於攻若王子要係咁升學力,玩親告既話,炮灰當然係冰上格
我亦都同小野田千代美係咁玩(因為同佢玩可以升學力同氣配)
所以無可避免地同千代美入左情敵mode
玩玩下時我真係覺得益左冰上格
第一,同千代美做左情敵,要係咁約佢先升到去心跳,升得超慢
第二,送情人節巧克力千代美會出黎潤你兩句,話佢為冰上格做既巧克力更適合佢
所以有好強烈既二女爭一男feel
不過我同死纏爛打化解法,由9月尾做左情敵開始,
我係咁同佢玩,玩到下一年既5月佢先自動退出
所以今次拒絕冰上格真係一d內疚感都冇
另外玩佐伯瑛親告,炮灰係哈利
哈利第一次攻,由頭到尾都冇feel
至於冰上格佢真係炸彈魔,係咁放炸彈
次次解決佢既炸彈我都係約佢去溫水池,因為佢一定唔去
咁就唔駛浪費一個星期日同佢玩
但有次佢竟然應承左
咁我當然唔會reload比佢拒絕啦,橫掂都未見過佢水著look
點知,一睇,真係有印象幻滅既感覺.........
你做乜野要戴個淡紫色既阿婆泳帽呀冰上格~~~~~~!!!!!!!
你知唔知當我見到你個水著look時我諗起邊個呀?!?!?!?
我諗起1代要帶住個水泡去溫水池既守村櫻彌呀!!!!
枉我好努力咁將兩代既優異生代表劃清界線,
仲當你係嫩版冰室零一黎攻!
訂閱: 發佈留言 (Atom)


text:
前幾日整過黃豆粉鬆餅後,今日都係繼續用黃豆粉整蛋糕,不過今次唔係整 muffin 喇,而係輪到整雪芳蛋糕.
其實今日整呢個蛋糕係有目的嘅,因為聽日係伯伯嘅生日,而佢今年嘅生日應該係成世人最唔開心嘅一個生日,因為要喺醫院渡過囉!平時喺醫院都 "無啖好食",所以我特登整個蛋糕俾佢,都叫做象徵式有個生日蛋糕,同埋唔駛齋食醫院飯餸咁慘!
材料:
蛋白 110克
黃糖 40克
檸檬汁 1/4 茶匙
粟粉 5克
蛋黃 40克
熱水 36克
植物油 36克
低筋麵粉 50克
黃豆粉 10克
紅豆餡 70克
以上材料份量可做 17cm 雪芳蛋糕一個.
食譜係參考咗 Ozawo Noriko 嘅《戚楓蛋糕秘法傳授》.
- 先將麵粉過篩 3 次;黃豆粉用白鑊炒至焦黃色.
匙羹裝住嘅係未炒過嘅黃豆粉,左邊焦黃色果啲係已經炒好咗
嘅黃豆粉.
- 用電動打蛋器以低速將蛋白打至起泡,之後加入粟粉及檸檬汁,用高速打至
企身,做成蛋白霜.
- 蛋黃同糖用打蛋器拌勻,然後加入水及油混合好.
- 篩入麵粉同黃豆粉,拌勻成麵糊,然後輕手拌入紅豆餡.
- 蛋白霜分次拌入麵糊內,以切拌方式輕手拌勻所有材料.
- 將已拌好嘅麵糊倒入雪芳模內,然後放入已預熱 160 °C 嘅焗爐內焗約 25 分鐘
至熟.
- 出爐後立即將蛋糕倒扣放涼,攤凍後脫模.
3 個蛋糕出爐喇! 嗯,乜睇落咁似貓頭鷹嘅!?
圓形果個蛋糕就無食到,因為留俾伯伯嘛!我淨係食咗方形果個.可能因為方形呢個係最細嘅關係,所以外面焗過火,比較韌同嚡,但裡面一樣好濕潤,好鬆軟呢!我諗圓形果兩個應該無呢個問題,因為 size 比方形果隻大好多,焗嘅時間應該啱啱好.蛋糕有好濃紅豆味,但就唔係好覺有黃豆味,可能份量少啩,下次再整時可以落多少少.
其實今日整呢個雪芳蛋糕係唔只跟一個食譜嚟做,而係綜合幾個食譜嘅 "集大成"!因為伯伯有糖尿病,唔可以食太多糖份,所以食譜裡面糖嘅份量係一定要減少,而且仲要改用黃糖,會無咁甜.另外,打蛋白時我又唔落糖,但無糖又可能會導致蛋白霜難打發及保持穩定性,所以要加入檸檬汁去打發,咁就需要參考另一個食譜先可以知道檸檬汁用量比例.落咗檸檬汁同粟粉後,蛋白不但容易打發咗,而且放咗好耐都無變軟,仲係好挺身,加上我又將打起咗嘅蛋白霜放番入雪櫃保持冷凍,所以即使打好蛋白霜之後先至打蛋黃同秤其他材料,蛋白霜都完全無走樣,依然夠挺身!以前為免蛋白霜消泡軟化,所以習慣都係先打蛋黃後打蛋白,咁樣中途一定要洗乾淨個打蛋器先可以再打蛋白,依家跟 Ozawo Noriko 嘅方法去做,就可以先打蛋白後打蛋黃,慳番洗少次打蛋器呀!
Notes:
- 如果唔想麻煩,可直接選用日式黃豆粉,因為本身已經炒過,所以顏色呈焦黃
色.
- 根據第三個食譜,蛋黃係唔駛打至發白,否則就會失去蛋香味.
- 蛋白盡量保持冷凍,咁就比較容易打發.
- 根據 Ozawo Noriko 嘅食譜,如果蛋白霜變軟時,可以用打蛋器再次打發.
- 檸檬汁可用他他粉 ( cream of tartar ) 代替.


text:
FBI
華姐出局 奀星冧掂楊受成細仔2012年10月17日
英皇主席楊受成細仔楊政龍前排同前華姐倪晨曦,苟芸慧開船 P, FBI都以為楊政龍咁識食,專食選美靚女,但原來楊政龍 嘅正印女友另有其人.
前週六( 6日), FBI喺跑馬地撞到楊政龍同倪晨曦成班 friend.當晚楊政龍揸住架約 60萬 嘅 GT-R,泊 咗 喺街,成班人落曬車企街吹水,吹 咗 15分鐘,突然有個女仔 喺 GT-R落車,原來係秦沛嘅寶貝女,做過主持出過碟,最近同阿哥孖住過檔王維基 CTI嘅薑麗文( Lesley).當日見佢同楊政龍好鬼 sweet,男方仲當街幫女友捏膊頭鬆骨,之後 Lesley就上番男友架車走人. FBI之後打過電話畀 Lesley阿哥薑文傑,問佢知唔知阿妹同楊政龍拍拖啦,佢話︰「唔知喎,我同阿妹呢排好少見面,我幫你問嚇佢…….」睇嚟秦沛女真係大有機會做下一個億萬新抱.
當街揼骨
企街吹水期間,楊政龍忽然幫女友 揼骨,其他朋友都好似見慣曬咁,真係好 sweet.
薑麗文,薑文傑老豆係老戲骨秦沛. 2010年,原本喺日本 NHK台做兒童節目主持嘅 Lesley回港,孖住阿哥自資造獨立音樂,以 Benji and Lesley組合闖樂壇.兩兄妹同老豆關係超好,不時上載全家福相上微博.網上圖片
好服侍
吹完水離開,楊政龍好有風度幫女友開車門,雖然兩人都冇俾途人認出,但架辣車 GT-R就好揚囉.
同朋友吹吹嚇水,楊政龍突然抱住朋友隻小狗企出馬路,嚇到成班 friend𠵱嘩鬼叫.想嚇死隻狗咩?而倪晨曦就企喺路邊陪笑.
穿煲狗
10月 6號晚俾 FBI撞到佢哋喺街吹水,原來當日日頭楊政龍就去咗開船 P,當日船 P薑麗文都 喺船上,但刻意避開上鏡,只 喺微博上載一張狗相,話同朋友出海.而呢隻狗仔,同楊政龍當晚喺街抱住嗰隻係一模一樣.
華姐煙幕
暑假期間楊政龍搞船 P,倪晨曦,苟芸慧及韓模蔡恩真都 喺船上面,但原來佢地都只係煙幕.


text:
放工後去做facial, Daddy話出嚟陪我食飯, 滿心歡喜可以去試响Plaza Singapura新開的板長.
做完facial, sms 問Daddy到未, 佢居然話啱啱離開公司. 有冇攪錯呀, 咁我即係要等幾孚成粒鐘!
算喇! 我自己去坐低食先, 去到前面得兩個人排隊, 好快就入到去, 揀咗counter位, 邊等可以睇啲師傅整嘢食.
先叫幾款試試. 嗰日冇帶相機, 用手機影, 矇矇哋, 實物靚好多.
最上面係燒豬肉壽司, 豬肉好腍好好味. 下面就係蝦同秋刀魚, 蝦夠新鮮, 秋刀魚刺身第一次試, 有啲油甘味, 幾好食.
迷你吞拿魚腩飯, 真的十分迷你, 只有一小球飯, 但超級美味! 啲魚腩好滑好鮮, 夾埋上面啲芝麻, 真係好正! 依家諗起都想再食.
淨食壽司等唔到成個鐘, 所以叫多個黑椒三文魚頭腩, 可以慢慢"鱗". 其實我唔太鐘意食三文魚, 但呢個都幾好, 不過我最鐘意都係上面啲洋葱, 啲黑椒汁味好近似港式快餐的黑椒汁味.
望穿秋水, Daddy終於到, 繼續叫嘢食.
食咗一半的帶子刺身.
油甘魚, 新鮮味美.
Daddy的綠茶冷麵, 冇問佢好唔好食, 佢冇話唔好即係ok既.
仲有幾他壽司但冇影相.
見到個師傅卷緊啲好似越南春卷既壽司, 即刻開個菜牌揾嚟叫.
叫了鰻魚鮮春卷, 裏面有鰻魚, 玉子, 蟹柳同好多好靚既生菜青瓜, 配埋個微辣的mayonnaise汁, 一流! 未影相我已經夾咗一舊嚟食.
最後試試芝士蛋糕, 之前見Hanrik post好似好大兜, 乜原來咁鬼細兜, 但味道搭夠, 芝士味濃又好滑.
食完呢餐好滿足, 盛惠50大洋, 抵食! Daddy話返香港都要去食板長喎.
順便一提, 嗰日見到一個靚仔師傅呀, 不過真係得一個咋.


text:
1. 唔好亂咁呷醋
切忌要求男朋友unfollow ig女神,除非你覺得自己有本事全方位咁優勝過人地.如果唔係既話,你同叫男朋友永遠只可以對住你張相打J一樣.如果你係唔接受男朋友同你搞野既話,就更撚加過份.呢個真係同切左佢條J冇分別,你諗下,如果你係男人,你日日都對住同一個女人打飛機,你條J真係會有一日練成百毒不侵之身,一世不舉嫁嘛.(唔撚好同我講你覺得你唔俾條仔睇其他女既情況下,你覺得佢對你有性幻想,係好撚意淫,乜乜柒柒物化女性.如果你好唔認同既話,可以直接連屌都唔洗,唔好再睇落去.我唔係TVB,唔受一邊睇一邊屌既)
2. 唔好咁Bitchy
你office既Betty,Mary仲有Thomas點樣搞三角戀,其實你條仔真係唔想知.你朋友最近同邊個行埋,你老細又點樣玩淫賤女秘書,其實你都大可以唔洗同你條仔講.通常男人一聽到呢啲,佢地只係想洗耳.每一次聽到自己條女用高八度既聲線,去講埋啲三姑六婆野,佢地都會覺得不如一槍打死我.呢個情況就如同你條仔同你講上原亞衣有幾重口味,旬果個波有幾大,又或者某某女優又上岸唔再拍野.你唔會明白佢既唏噓或者讚歎,正如佢都唔會明白點解你緊張啲八婆野一樣.
3. 冇咁大個頭,唔好成日想戴咁大頂帽
如果你有陳法拉咁靚,周秀娜咁好身材(其實作為女人,我既心水係雞扒妹),咁當然男人真係奶腳都制.但係問題係,你化妝個樣已經係一般,身材都只係得B cup既話,究竟你仲有咩籌碼可以同人爭?如果你相信內在美可以令到一個男人跪低同你奶腳既話,咁你即管試下既.如果唔係既話,可以選擇進修床技.咁啱遇著條仔係腳膠,佢又應該真係肯既.否則的話,都係唔好奢望人地請你食飯下下都過千,你甩鞋帶佢幫你綁,更加唔好諗住條仔個世界圍住你轉啦.
4. 嘗試暸解男仔
可能你會覺得條仔從來都冇要求過我同佢睇波,砌高達.但係你要記住,男仔通常都唔係想要求條女世界盃同佢通頂,砌高達時有女陪佢上油.因為大多數女仔係呢方面都唔會叻過男朋友.但係最起碼,你要知咩叫越位,人地睇波唔好大嗌「哇,卡卡好靚仔.真係犀飛利嫁.」.人地砌高達既時候,起碼眼角瞄一瞄個盒,知呢隻高達先生叫咩名啊.如果你男朋友係鐵膠既話,見到地鐵站咁啱擺週年展/紀念展,就唔好自己走左去7仔買野.識得靜靜地睇下啲展板寫乜,或者聽下男朋友講野.我諗,就算你地散左,條仔都會一世記得你:因為男人唔係要搵一個一世同佢食M記既女仔,佢地有一個陪自己睇達哥既女仔已經會好滾動(前提係,你記得唔好變達哥.仲有,如果你變左達哥,唔好同條仔講你睇左篇咁既文).
5. 坦白
唔係叫你豬西咁蠢,乜都講啦.但係如果同前個幾任有同一樣不愉快既經歷既話,最好就係同男仔開始之前開心見誠咁講.例如你M come既時候,好在意男朋友要照顧你既,咁你就最好講聲——起碼人地識得買碗熱辣辣紅豆沙俾你啊嘛.人地又唔係你肚入邊個條蟲,佢只可以懷疑你M come既時候會突然患上躁狂症,但佢又唔可以講出口.你都唔想條仔每個月都有幾日係度諗「究竟我係咪揀錯女」嫁嘛?
6. 唔好覺得性愛有幾可恥
如果你有宗教信仰,我諗你條仔都會體諒你.但係如果冇既話,其實個人覺得滿足男人既性需要係幾重要.如果你真係鍾意一個男仔既話,冇話要唔要結婚先搞野.反正你都唔會知自己結唔結得成,你亦都冇可能話我一定兩個月之後就同你散嫁啦,所以死都唔搞.如果你真係鍾意佢,其實咪滿足下佢性需要囉.你可以話我要留俾我一生最愛既人,但咁既話都意味住佢係呢一刻一定唔係你覺得畢生摯愛既人.如果係咁既話,施主,你都係放低個男仔啦.無謂要佢做十年青頭仔,無辜辜咁等你嫁佢.(如果認為保持處女既純潔真係極之重要既話,可以考慮幫佢打飛機/口交諸如此類)
7. 唔好執著係啲乜乜乜乜既節日度
拍拖週年紀念日,我都還可以接受.但就唔好搞埋尐咩拍拖1星期,2星期,1個月,3個月,5個月紀念啦.大佬啊,你咁樣,條仔24個比利上哂身,都諗唔到可以點樣同你慶祝哂成年既拍拖紀念日s啦.同埋情人節,除夕,聖誕,真係唔一定要搞場大龍鳳囉.如果有一日,男朋友真係唔記得左一啲重要節日既話,你咪第二日笑笑口咁同佢講:「喂呀,你唔記得左琴日係乜乜乜啊.不如我地聽日補番啊?」佢就會識做,千祈唔好正日個日同佢西口西面.大佬啊,你唔係預期佢俾你西完之後,會即刻book枱,買禮物啊嘛?做得到,你又嫌佢冇誠意﹔做唔到,你又話佢唔要你.咁樣真係好難做姐.
8. 識得同佢既朋友同屋企人打交道
基本上一開始左拍拖,千祈唔好得罪男方朋友.其實男方朋友要討好,真心唔難.如果大家一齊老友鬼鬼食飯既,不妨你做多啲啲,幫手book位;佢地睇波,咁咪幫佢地買定啤酒同薯片囉.一年同佢啲朋友食飯睇波可以有幾多次啊,10次你做3次,佢啲朋友都已經會覺得你唔話得.如果你同佢拍左3年拖既話,新年識得蒲頭,人地老母節識得買枝康乃馨都唔難姐.又唔係叫你上去煮九大簋,做鐘點,係咪先?如果你真係覺得唔想做,咁你真係記得一定一定唔好平日有任何令佢家人/朋友唔鍾意既野,否則的話,萬一你地分手,中間一定冇人幫手,甚至人地仲會講句「下?依家先分啊?早分早著啦!」
9. 唔好係有所謂既時候講「冇所謂」
你介意條仔同其他女仔行得埋?你介意出街食茶記?你介意條仔冇情趣?咁你就唔好話「冇所謂」啦.如果你出街食飯係冇所謂,就唔好條仔行埋茶記時,你話嫌逼狹﹔帶你去食天婦羅,你又嫌熱氣﹔更加唔好條仔話食越南菜時,你先話我其實最鍾意食sashimi.咁樣真係會搞到條仔想一啖咬甩你個頭.如果你係有諗法,咁咪講囉,做乜柒姐.講出黎,佢又唔會殺左你.為呢啲小事嘈交,其實真係好無謂.
10. 做你男朋友唔係做你工人
男朋友會同你一齊,係因為佢真係鍾意你.如果佢鍾意你,就要幫你做牛做馬既話,咁不如搵楊千嬅既「傻仔」,「傻得做司機都濟 拎袋冇所謂 用黎解悶亦唔曬幾多電費」.你有要求,人地都可以有要求.你叫價,人地都係叫緊價.我睇感情同睇巿場一樣,大家都有供有求,有自己既競爭力同升值潛力.你話我理性又好,乜都好,總之冇野係絕對啦.冇話佢應份做你條仔,都冇話佢一定要幫你按摩,更加唔洗幫你啲朋友免費整電腦乜乜乜.如果你一心打算拍拖係俾你係芸芸兵仔之中,搵一個最能幹既將軍,將你當成娘娘咁樣侍奉既話,其實不如你都係安份守己咁做番一個娘娘,得閒收下兵,派下糧咪算囉.無謂辛苦自己,辛苦人地啦.
原文連結


text:
一條IU喺香港演唱會,用廣東話唱《囍帖街》嘅片被網民瘋傳亦大讚佢唱得好聽,我個人就覺得直頭標準過宇宙巨GEM唱廣東歌!
先講歌唱事業,韓國可以話係將偶像派推向致極,但唔代表佢哋全部都無實力.只要肯去試聽其實仲有一部分清泉,香港好多明星一被發堀,就會即刻畀公司推出黎出碟,拍戲,出Show,連面對鏡頭同一般對答都未做得好,完全無明星魅力.點解要咁做?因為公司哪有錢投資落你新人身上啊?梗係嗱嗱聲推你出去賺錢由得你自生自滅啦.
反觀韓國,好多小朋友十三,四歲就同公司簽約後做練習生,為期一般兩至三年,一邊讀書一邊學唱歌跳舞,最重要係訓練點樣面對鏡頭.大部分練習生喺訓練期間,都唔會畀佢接觸大眾或者出碟,免得影衰公司.到修成正果公司先會「考慮」畀練習生正式出道,若果最後都係覺得你不成氣候,就永遠唔會有機會出道,變成一個無學歷,又無工作經驗嘅廢人.
所以一旦有機會出道就會博晒老命咁表演,因為機會難得,紅唔起唔做明星都係廢人一個.有興趣可以睇一睇女團「Gfriend」因天雨關係,喺台上表演四分鐘連仆八次,仍跟得返個拍子繼續跳舞.
不過要講歌唱實力,不得不提Eason喺MaMa台上唱《浮誇》力壓全場.係!我都聽到毛管棟,仲聽咗好多次添!每次Eason出場全香港人都會尖叫!大家都咁鍾意Eason…不過佢每次出新碟你除咗喺youtube或者音樂會見到佢之外,根本無機會喺電視上見到佢.相反韓國只要有新碟推出,歌手或組合都會上晒咁多個電視台,唱同一首歌,連續唱足半個月,聽到你夠晒皮為止.
所以,環境亦有好大影響.
韓國政府對娛樂事業非常支持,唔韓國人本身民族意識又強,成日都會見到綜藝節目介紹返韓國景點同文化,從而帶動旅遊事業.最記得幾年前《Running Man》黎香港拍攝,當時我對佢哋認知係零,淨係覺得一班三尖八角,有高有矮有肌肉嘅人,背脊痴住自己個名玩遊戲,但因為受到網上瘋傳,聽見佢哋喺遊戲中唱香港八十年代嘅電影歌曲,先令我產生起興趣去睇晒全集,點知一睇…就睇返晒咁多集,先知原來佢哋經常會去唔同國家拍攝,我到而家每個星期都會追.
點解韓國《Running Man》《無限挑戰》呢類綜藝節目會咁長壽?題材玩極都有創新,就算係好紅嘅明星都想去玩遊戲順便宣傳,每次去親第二個國家,粉絲總會逼爆全場.相反香港除就只得唔斷氣又無新意嘅《超級無敵獎門人》,後期每集為咗睇明星走光,明星仔又為咗走光上節目,去日本抄人哋嘅遊戲,次次都係請返TVB自己人玩,仲有乜睇落去嘅意義?不過,獎門人點都唔及個乜乜《扮嘢王》無聊,來來去去唔係扮四大天王,星爺就係扮哥哥同妹姐 ,第一次睇就覺得驚奇有趣,睇多幾次就好厭悶,有集連Cool魔都扮埋…心諗乜佢哋死晒喇咩?與其搵人扮Cool魔唱《唔~天氣不似預期》,不如直接請佢上黎唱仲好睇…
任何嘢都有佢紅嘅原因同可取之處,我哋好應該吸取別人嘅優點化為己用.而唔係見而家興K-pop,以為「衣著夠性感,扭兩扭,對鏡頭放電,不斷重覆歌詞~其實唔難!」而推一隊FFx出黎獻醜.無錯,K-pop表面睇就如你所見咁簡單,但人哋背後花嘅努力,你唔去深入瞭解係唔會明白…
如果你睇完IU段片,都仲要盲反話「黎得香港表演梗係要練廣東歌啦!有乜出奇啊?」
咁你同大陸人「我來消費就是爺」又有乜分別?
原文連結


text:
HappyConDay本地某四大學府之一嘅某學院con day!!!!好型好爆好man!!!! 典解嘅?典解嘅?典解嘅? 好西利呀!喂老細!細力少少呀張枱我地有份比錢架喂!嗱同學留意返!片中含有大量未來學生領袖及學生領袖老鬼!極有可能得到過你投嘅票!所作行為極有可能代表你地!恥笑之餘切勿跟車太貼!以免車毀人亡!!!!
Posted by CityU SU Sucks 城大學生會(極醜惡) on Thursday, October 22, 2015
老鬼係乜?老鬼就係一種畢完業無料發圍,只能透過 Con Day 蝦細自己幾年嘅 Freshmen 搵返多少成就感嘅垃圾.心態仲停留響「我當年搞支莊搞得有聲有色」嘅階段,質疑人地「我做到嘅你做唔做到」,聽落係威係勢,實際上連自己人生都搞唔掂,出到黎社會連做粒齒輪都掹車邊.
即係咁,你讀中七果陣,會唔會專登走落中一班房,拍檯拍凳話佢地唔識野?唔會,因為你知道佢地唔識野係正常,你知道學生就係要學野,無論幼稚園定小學定中學定大學都一樣.
既然中七都會有 Sense 唔會去鬧啲中一,咁點解畢業畢左N年嘅所謂老鬼會專登返去 O Con 屌啲新莊唔識野?喂你話你仲讀緊書,新莊政策有可能影響到你都仲講得過去丫.問題係你畢左業喇喎,廿幾就快三十歲,走去同啲十八九歲小朋友計較?無野下話?咁算係個人智力倒退,退到連中學生都不如嗎?
我知,好多老鬼會用「巡視業務」嘅心態去睇 O Con.開口第一句就係「原本我淨係諗住同我啲莊員返黎聚下舊啫,估唔到你地呢一屆候選莊差成咁,搞到我忍唔住講兩句……」然後不停擺佢個老屎忽,話人地點點點唔掂,有啲仲會順便抽埋現莊水.明明已經無 Title 甚至已經畢晒業唔知幾多年,但心態上仲未調整到,以為自己上過一年莊就知天下事,有資格對人指手劃腳,被人質疑就問人「你上過莊未?」.呢種人圍內有個講法,叫「落唔到莊」.
所以話「人會隨年紀增長變得愈來愈成熟」呢個講法,向來只有概然性,無必然性.唔少人出到社會,見到好多留響溫室入面見唔到嘅光景,就會開始墮落,退步,只能夠日日夜夜抱住昔日「大學生」,「上過莊做乜P乜秘」呢啲身份黎打飛機,比周圍同人講自己會考幾多個 A 嘅盲毛更可笑.
強者挑戰更強者,弱者欺負更弱者.下次喺 Podium 見到啲叔叔指住班小朋友黎鬧嘅時候,大概都可以估到佢嘅人生有幾咁失敗.
P.S. 我知道有現屆莊員或者上過莊嘅朋友好認同我呢番說話(我個人 A/C 個 Inbox 係咁跳 lol),但礙於怕影響同莊員或者上莊關係而唔敢 Like / 唔敢 Share.其實唔緊要的,即管 Share 吧.都過左咁耐,有 Sense 嘅 Jongmate 都會明白,對你只會有共鳴,唔會有怪罪.至於無 Sense 果啲,你問心,Keep 黎都無意思啦.記住莊只係上一年,但人生係有幾十年架,老友.


text:
MONDAY
JAYDEN is 25 months, 2 weeks and 1 day old today
唉, 今朝一早 發現Jayden發燒 唔知幾多度 因為冇take temp. 但我肯定佢發燒 Jayden平時7點幾起身 今日訓到10點幾11點 朝早樽奶都唔駛飲 佢訓得唔多好, 左碌右碌咁 因為佢鼻塞 我冇特別搞佢呀, 由得佢用自己gei方法訓 我呢… 就緊係打電話俾K baba向佢報告啦 K baba: 咁餵Panadol啦 我: 哦~ Jayden今日明顯食少左野 陰公 我之前好努力餵佢食野 想佢肥返少少 希望佢燒一燒之後 唔好獲利回吐, 輕過之前 Jayden上次發燒係4月 我勉強可以餵到佢食Panadol 但, 今次呢? 完全餵唔到 Jayden係咁噴藥, 俾佢玩死 到下晝 Jayden識睇DVD, 仲識笑下 我諗佢應該病得唔太嚴重 唔該, 快d好返
唉, 今朝一早
發現Jayden發燒
唔知幾多度
因為冇take temp.
但我肯定佢發燒
Jayden平時7點幾起身
今日訓到10點幾11點
朝早樽奶都唔駛飲
佢訓得唔多好, 左碌右碌咁
因為佢鼻塞
我冇特別搞佢呀, 由得佢用自己gei方法訓
我呢…
就緊係打電話俾K baba向佢報告啦
K baba: 咁餵Panadol啦
我: 哦~
Jayden今日明顯食少左野
陰公
我之前好努力餵佢食野
想佢肥返少少
希望佢燒一燒之後
唔好獲利回吐, 輕過之前
Jayden上次發燒係4月
我勉強可以餵到佢食Panadol
但, 今次呢?
完全餵唔到
Jayden係咁噴藥, 俾佢玩死
到下晝
Jayden識睇DVD, 仲識笑下
我諗佢應該病得唔太嚴重
唔該, 快d好返


text:
Jul 22, 2016 (Friday)
Jayden 6y3m1w2d
Jaylen 1y3m1w2d
今日真係勇敢,等Jayden 溜完冰,
我同表姐帶住Jayden,
再用BB車推住粒粒,出發去書展.
書展比我想像中多人,
好彩推住粒粒,變咗唔使排隊入場.
老實講,如果要我排隊入場,
我見到咁多人,我一定會返轉頭寧願唔去書展.
今日主要係去3樓兒童圖書嗰層,
我想睇文具同埋睇兒童圖書.
嘻,係咪叫兒童天地?
我出發之前同Jayden講左,佢可以買4本書.
嘻嘻,癡線唔癡線,
我掛咗個濕紙巾袋喺Jayden個背囊度,
因為方便我拎濕紙巾.
個紙巾袋喺日本Big Camera買嘅,但係唔係咁好用.
被印仔檔吸引,我哋睇咗好耐,仲買咗幾個印仔.
粒粒今日尚算合作,只係癲咗一陣間,
用嘢食或者俾奶佢,都可以令佢靜一靜.
今日冇乜心機行,可能因為推住粒粒啦,
結果係兒童天地嗰度搵唔到Jayden鍾意嘅書,
冇書睇啱,佢想睇Marvals, Superheros 嗰類.
所以最後要帶番佢去metro books嗰邊搵佢鍾意嘅書.
又睇吓有冇揀下,
結果喺metro books 逗留左差唔多成個鐘先離開,
我哋離開嘅時候已經11點幾啦.
我真係冇諗過11點幾嘅書展都會係咁多人,好似越夜越精彩咁.
其實我仲有好多野想睇上行,
諗緊仲好唔好自己去多一轉書展.


text:
好,今日打算6點走,但係掛到同維尼太呀,鄭太呀同埋竹太係咁反,係咁反我最終極速工作都要6:15先走,不過都唔緊要,我即刻搭車去文華啦,但係有d塞,都唔緊要,最樣衰係行左文華一大個圈先知cake shop去左上一層,好好好,上去拎左個cake就走走走
行呀行,唔知係唔係心急,又驚肥豬打比我,我就行錯左少少路先上到去soho,途中有好多人撞到我個cake,我好想鬧人,因為我第一年買比肥豬個cova,上面有好多生果架嘛,我搭巴士返屋企時,上緊上層,比前面個死佬一個唔該,伸左一下後腳,整到我d生果飛左出黎,要我返屋企做返手腳先ok,所以好驚好驚,比人撞到我個cake,不過放工時間一定多人架啦,係自己趕趕趕姐
好啦,上到soho喇,一到門口,有個哥哥開門比我,我就氣匆匆同佢講,我book左7:30,宜家想放低個蛋糕係度呀,ok?佢好'欣'勤同我講,當然可以啦,仲問我個係咩cake,應該放雪櫃定冰箱,不過如果係度食,要比150切餅費 -> 嘩,好貴呀,不過算啦,一年一次,冇所謂啦,唔通食完飯就拎走個cake,自己返屋企食咩
好,放低左,我就行行行,行返去ifc,差不多到時,我就打比肥豬問佢走未,佢話佢走得,我就行快兩步啦,咁啱比我發現平時唔多見到既godiva,好,我見肥豬未落黎,我就一於入去買盒貴到食左會飛既朱朱力比佢,揀呀揀,我揀得好開心,個哥哥又同我縛得好靚,我就走啦,一出去就見到豬生啦,我就送左盒朱古力比佢,佢就想拖住我返屋企,我咪同佢講,我會帶你入奇妙世界
行呀行,行到去pizza express,佢都知係呢間啦,佢仲好似好醒咁同我講,我都知係呢間架喇,我同你心靈相通呀(sorry,佢睇肥田睇到上左腦)
跟住好開心咁叫野食啦,又好開心咁開左盒朱古力食左幾粒啦
好啦,到食完野,我乘機去toilet就叫個waiter幫我準備個蛋糕,唉~~呢度就係敗筆喇,唔知係我英文唔好,定佢都唔係好識英文,佢係我坐返埋位,居然問我個cake係唔係宜家拎出黎,死咩?係肥豬面前講,肥豬就已經飄飄下,係咁問,cake?cake?你訂左cake呀?咩黎架?跟住個waiter拎左出黎,佢以為我要拎走,我就同佢講,我係eat in呀,佢想係我面前打開個盒,我係咁望住佢,佢終於都同我講,佢去prepare,唉~~我終於都鬆一口氣,佢拎走左,同我點晒candle先出黎,仲唱happy birthday添,佢唱左兩句就停左,我就叫肥豬許願,吹candle啦,跟住另一個醒d既waitress就同全層人講,有人生日,佢叫咩名,叫大家一齊唱歌,因為全部都係鬼人呀,所以佢地好開心,好合作,一齊唱歌,個氣氛真係好好,我見肥豬笑到4萬咁,哈哈哈哈,好成功架喇
跟住我地一路行返去mtr station,佢就一路陰陰笑,哈哈哈哈,我得左喇,總之呢個匆匆prepare既surprise搞得唔錯啦,嘻嘻嘻嘻


text:
11 FEVRIER 2012 (DAY 1 - PART 2)
響酒店hea左一陣,我地就出發去香榭麗舍大道嘆個法國早餐先~
香榭麗舍大道 (Aveune des Champs Elysees) 位於巴黎第8區....全個巴黎市總共劃分為20個行政區,第1區響巴黎市嘅中心點,然後第2,3,4,5區一路以順時針方向向外迥旋,直至第20區,至於20區以外嘅巴黎周邊近郊就係所謂嘅大巴黎 (Ile-de-France).....愈近巴黎中心點,亦係巴黎市最旺最熱門嘅觀光地區,好似第1區就有羅浮宮,而第8區就響第1區隔離,有最出名嘅凱旋門同購物大道Champs Elysees,第4區有聖母院,而著名嘅巴黎鐵塔就響第7區.....基本上巴黎出名嘅觀光點都好集中啦~
Hotel California 個門面只係一般, 不過響巴黎市中心四星酒店算係咁啦~
有d房有balcony,不過一定好貴~
一朝早條街搵個人都無,雖然係星期六,但都已經九點啦,唔怪得d人成日話法國人好lazy......
呢架車個色都好fancy啫~
響巴黎街頭好多時都會見到呢個Autolib......因為係車,老爺好有興趣......
佢研究一輪,就話呢個係d租車station,d車應該係electric car喎......
條友仲好肯定話如果之前join左呢個Autolib嘅rental scheme,只要攞住佢地張card,響任何一個呢d station是但一架車旁邊嘅sensor拍一拍,條cable就會鬆開可以揸走架車喎,不過響邊度登記佢就當然不知......
呢幾舊野,字都唔多個,我都唔知佢點解可以推敲出咁多野出黎,不過佢講咩我咪信咩囉,作為一個大男人背後嘅小女人,我絕對明白響適當時間要扮下乖巧先得嫁......我比較有興趣嘅係如果下次再黎巴黎咁佢係咪都可以自駕遊,佢就答下次都已經係N年後嘅事叫我做人唔好諗太多~
呢條就係我地酒店條街,叫 Rue de Berri,Rue係街道咁意思,相等於我地嘅乜乜Road咁囉.......盡頭街尾就係 Champs Elysees,由酒店行出去都係一,兩分鐘咋~
巴黎大部份d building都係咁上下,樸實之中不失優雅.......
最鍾意係好有古典味嘅小陽台......
d 欄杆嘅花紋好靚呀!
好快就行到出去 Champs Elysees,朝早九點鐘,呢條國際知名嘅購物大道無咩人,d shops全部未open,冷清清,凍冰冰,風又大,地上d垃圾周圍飛,距離浪漫呢兩個字好遠喎,我地第一個感覺仲係有小小沙塵滾滾添......
街道盡頸見到凱旋門! 好近呀,我地呢間酒店個location都真係幾好喎~
(唔知點解由Champs Elysees開始我d相全部偏藍,尤其響室外,大概係我唔覺意又按錯左部DC仔,但當時無留意到,所以Day 1 呢一日我影d相全部偏藍,好易認,正常嗰d就係老爺部機影啦)
Champs Elysees兩旁種滿晒樹,如果夏天黎應該幾靚,不過我覺得冬天d枯樹亦有另一種美態
向住凱旋門方向行左一陣,見到有間食店開左,個門口望落去好宏偉咁.....
唔好以為呢間Brioche Doree個門面好似成個百貨公司咁就以為一定係高級餐廳,其實佢係一間法式快餐店,啱晒我地呢d平民百姓啦~
望落去d麵包好似都唔錯咁喎~
入到去個女服務員好好笑容,我地同佢講英文佢都好樂意同我地對話,以前成日聽人講話法國人好高傲,尤其唔妥英國人,所以你同佢講英交佢地唔會多睬你,不過今次我地黎到法國又唔覺囉~
我地嘅法式早餐呀......
雖然係快餐店,但其實真係一d都唔平囉,兩杯野飲加三件cake,唔該11.5e!! 成百幾蚊港紙一個二人早餐,麥當當一個早晨全餐都係廿幾蚊,我同老爺朝朝響茶餐廳食個好豐富嘅早餐,兩個人埋單$50仲要有找......歐洲消費高,旅程一開始嘅第一餐已經感受得到!
睇下我地叫左d咩......老爺要左個蘋果餡,1.75e......
我當然要試一試法國真正嘅牛角飽啦,1.15e~
我嘅chocolate,2.7e....
老爺唔駛講一定係咖啡,佢今次要capuccino,2.9e.....d 野嘅價錢其實同Starbucks差不多,不過老老實實,普通人等有幾可會無啦啦餐餐走去Starbucks食早餐?
呢個chocolate muffin最貴,3e! 我覺得比較甜囉......
仲有兩粒朱古力送,幾好食嫁! 最衰無得買,如果唔係我一定買一大袋返HK
食完個法式早餐原來已經過左九點半,本來應該要拿拿聲趕去Paris Tourisme (巴黎旅遊局) 搞個Museum Pass,不過唔知點解一離開Brioche Doree我地就好自然咁沿住Champs Elysees向住凱旋門行過去......響法國無論你事前plan個trip幾精細都好,你一定唔可能跟到足,因為當身在其中,你就會好自然咁受到當地嗰種悠閒散漫所薰陶,所有野都好自然咁hea住做.....
由Brioche Doree行去凱旋門好近咋~
好大粒candy!!
凱旋門響正Champs Elysees嘅盡頭,戴高樂廣場嘅中央,四圍有鐵鍊欄杆欄住,如果要行過去地面係過唔到嫁,需要由地下隧道過......
凱旋門嘅頂部係觀景台,可以睇晒成個巴黎市,我地打算今日晏d睇下可唔可以就啱時間先上去睇埋日夜景,所以而家就只係離遠影幾張相算啦~
門墩上刻左好巨型嘅浮雕,遠睇都覺得好精緻~
兩隻bears都忍唔住走出黎同凱旋門say 個 hi 呀!!
因為凱旋門響正Champs Elysees嘅正中央,想要影佢嘅全正面一定要企響車路中心先影得到,不過Champs Elysees終日都車水馬龍,稍為企出行人路小小都有車響你旁邊飛過,所以要影靚相,對正凱旋門嘅第一個紅綠燈位就成為遊人嘅拍照熱點,真係無時無刻都企滿晒人嫁~
多人到要排隊輪候......
Champs Elysees真係好繁忙,再加上戴高樂廣場本身就係一個迥旋處,不斷有車來來往往~
響馬路中心影左幾張相,我地就行過埋對面馬路......
公眾電話亭,好似幾先進咁喎~
有間Nespresso,不過未開門,如果唔係可以入去飲杯free coffee~
歐洲d building真係好古典,連度門都靚d......
好可愛嘅小天使~
朝早Champs Elysees幾好行,因為d shops未開,無咩遊人......行左陣行到去差不多我地酒店附近,係時候要搭地鐵去搞個Museum Pass.....巴黎嘅地鐵叫 Metropolitan (簡稱 Metro) ,我地酒店附近就有一個地鐵站 George V,不過搵左陣我地都唔見個地鐵站入口,我記得應該有個 "M" 字標誌,但行晒兩邊街都唔見,沿路又唔似香港咁有路牌指示,最後發覺原來巴黎嘅Metro站個個d入口嘅 look都唔同,唔係一定有個 "M" 宇嫁,好似 George V個入口,一d標示都無,只係好鬼祟咁響個地下入口有個細細嘅名牌咋,因為巴黎d街道久不久就有呢d咁嘅地下入口,但就唔係個個都係Metro入口,所以一開始我地就miss左無留意......
除左站名,都有標示埋係邊條線,因為巴黎嘅地鐵網絡都幾複雜 (一共有三百幾個站),有d大站會有機會行幾條路線,所以就算搵到個station都要分清楚係邊條line囉,我地呢個 George V 站就只有一條黃色M1線,比較簡單~
落到去發覺好簡陋下,青綠色嗰度就係自助售票機,走埋去睇下,真係 "R" 頭,同我地港鐵個 look完全唔一樣,仲要全部都係法文,又搵唔到button將個screen switch 去做英文,點搞呀? 想搵售票counter又無......
好在自助售票機隔離都仲有個 Information,於是我地就走去問個女職員可以響邊度買車票.......個女職員隨手就指向旁邊嘅自助售票機叫我地自己買票.....
我地夠知啦,就係唔識買先問你啫,於是我地就同佢講話無英文顯示我地搞唔掂啦,個女職員有小小唔耐煩,小小啦,個面口又未至於係難睇嗰隻,佢一聽我地咁講就企起身,隨手披左件冷衫開門走左出黎,叫我地跟佢過去自助售票機,原來係要親身同我地示範點操作部機,佢d動作好快呀,一句野都無講,簡直係手起刀落,幾秒鐘就將個steps按晒,或者係因為呢度響正個樓梯風口,d寒風勁大,佢只係披住件冷衫又真係幾難委佢嘅,示範完佢就拿拿林閃返入去.......
雖然佢個態度都幾求求其其,但至少佢肯抵住冷走出黎教我地,我地都好唔該佢啦,法國人做野個個都係咁上下,好難要求佢地provide 嘅service 好似日本人咁有禮貌同誠意,正所謂各處鄉村各處例,去慣日本玩嘅港人黎法國玩真係要調節好自己個心態囉~
個女職員雖然好快速咁operate部機,我地都好努力咁記住d steps,試下試下又俾我地搞掂左啦.......其實唔難,最難係首先要將個screen轉返去英文version先囉,原來screen下面正中間嗰個滾輪係用黎移動個cursor,只要將個滾輪轉動去英文嘅頁面,之後跟佢嘅指示就可以購買各種類型嘅車票嘞,真係好簡單呀!
巴黎市內嘅交通工具主要有四種︰Metro (總共15條線),RER (行走市中心至近郊嘅火車,有4條線),Tramway (行走巴黎市外圍,有4條線) & Bus,由 RATP 經營,詳情可以去睇呢個網址︰ http://www.transilien.com/web/site/
如果好似我地咁基本上只係stay響巴黎市內玩,搭得最多嘅一定係Metro,Metro嘅票價係全線統一,無論由邊個站坐去邊個站單程票 (Ticket t+ ) 都係1.7e,呢種車票Metro同市內巴士都可以用,除此之外,巴黎亦有幾種唔同嘅通行証或者tickets可以考慮.....
如果係諗住搏晒老命去盡晒d景點,可以買一種叫 Paris Visite嘅travel card......Paris Visite 分1,2,3 & 5 days四種,價錢因zone而唔同,zone 1 to 3 一日票由9.75e 起,五日票就要31.15e,呢個travel card係無限次使用,適合巴黎市內同市郊嘅所有交通工具,仲有參觀某d博物館會有d優惠,但多過一日就要連續使用~
(Photo extracted from official web site)
另外有一種叫 Mobilis 嘅全日卡,一日內任用,價錢同樣係depends on 咩zone啦,最基本嘅zone 1 to 2係6.4e,zone 1 to 3就要8.55e,如果一日內打算搭好多程Metro,呢種coupon係最抵嫁!
仲有一種以前叫Carte Orange 而家改左叫 Passe Navigo Decouverte 嘅儲值卡,呢個travel card分weekly 同 monthly,價錢亦係分zone而定,以weekly 為例,zone 1 to 2係18.85e,如果響巴黎連續stay超過五日可以考慮呢個weekly pass,個用法同我地嘅八達通差不多,響入閘機嘅感應器上掃一掃就OK,不過要注意嘅係,呢種weekly pass,無論你響邊一日買都好,佢都係以星期一開始計,有效期係去到星期日,所以星期一買黎用係最抵,如果係星期三之後先到巴黎就唔好諗呢個Pass嘞,唔抵嘛,而且買呢種卡要自己provide一張玉照同埋將自己個大名寫落張卡上面,唔見左不單止蝕錢,連個人私隱都俾人睇埋,要小心使用囉~
不過如果係好似我地咁,一日內都只係搭兩,三程車,連續stay響巴黎嘅時間又唔多過兩日,以方便程度黎講當然係買ticket t+ 啦,一次過買一set十張tickets 仲會平d,只係12.5e 咋,慳成27%嫁! 而且無時限,就算真係買多左留返下次再去用都仲得,所以我地第一日都只係買住十張一齊用,反正唔夠可以再買.....呢種ticket t+ 可以搭所有嘅 Metro lines,Tramway lines,但係RER就只限zone 1,如果去airport or Disney Land (zone 5) 或者凡爾賽宮 (zone 4) 就要另外買票~
買左ticket就要去搵月台,Metro入口基本上都會有路線圖,所以唔難搵......通去月台嘅通道,好殘舊下,不過一向都知我地嘅港鐵幾乎係全世界最乾淨整潔嘅地鐵,而且巴黎嘅 Metro已經有成百幾年歷史,殘舊都好正常~
有d通道仲要好暗下,如果夜晚響度行,周圍靜蠅蠅,都唔好話唔驚
呢個就係入閘口,同港鐵差不多,過左旋轉杆仲有多道門要用手推開~
我地發覺月台上好多時會見到一地都係車票,唔知係咪因為巴黎Metro出閘時唔需要再驗票,所以好多人一到站好自然就會隨手將d票掉到一地都係......話時話巴黎d人都好無功德,d Metro站好多都幾污糟,周地垃圾,有d仲好臭一陣尿臭味,真係幾攞膽!
雖然出閘唔需要再驗票,但其實坐車途中係會有機會有d Metro職員走黎查票,我地都俾人查過......好多人話如果夠膽可以唔買票,只要你跟實前面嘅人趁佢過閘時跟住攝埋入去就OK,入左去響地下是但執張飛,就算有人查票都過到關.....我地當然唔會咁做亦唔鼓吹人咁做啦,不過我都真係試過一次跟住人攝過道閘門,有次入閘時唔知點解我張飛唔work過唔到,正當企響度唔知點算好之時,我後面有位男士叫我跟住佢後面同我一齊過,仲幫我推實度門好有風度咁等我過左佢先過呀......其實幾奇怪,佢唔係叫我攞張ticket去counter check,唔知係咪呢d情況太普遍,所以巴黎d人都已經習慣晒唔會去check票反而快快手跟人入閘呢?
過左閘嘅ticket底部會有藍色嘅印記,間唔中會有驗票員走黎查票,佢地會有部細細嘅equipment響張票上面scan一下就知道你張飛係咪當日入閘嫁~
George V 嘅月台係有幕門,不過唔係個個站都有,同香港一樣~
巴黎嘅垃圾桶好多時都係就咁一個膠袋,唔知係咪方便替換,不過無蓋始終好似無咁衛生
車廂大同小異......巴黎出名小偷多,所以每次坐Metro我地都好戒備,唔知係咪心理作用,成日都覺得好多黑人昅住我地咁......
我地嘅目的地係 Pyramides......由 George V去 Pyramides係需要轉線,首先坐 M1 黃色線去 Palais Royal Musee due Louvre,然後轉 M7 粉紅色線坐一個站就係.....
巴黎地鐵RATP網頁入面有個 interactive map,可以search乘車路線,對出發前做 planning 好有幫助,只要響出發地同目的地按一下,佢就會幫你搵出最快嘅route,仲會show埋個車程時間同轉邊條line,只要記住搭邊一條線,響邊一個站轉車同嗰條線嘅終點站名稱就可以,算係幾方便~
有d車廂入面仲有電子屏幕顯示即將抵達嘅車站名......好似下面個screen第一行 "Chateau de Vincennes" 就係呢條M1 線嘅終點站,要記住搞清楚終點站個方向,如果唔係就會搭錯對頭車啦~
好快就去到第五個站 Palais Royal Musee du Louvre,落左車就要去轉M7線,首先當然要揾通去M7線月台嘅入口先啦,但係正所謂初黎步到唔知頭唔知路,d指示又全部都係法文,兩兜友企左響月台一時間都唔知從何人手,響呢個時候有個洋妞響我地面前經過,見佢行到去一個出口推開道門就出左去......說時遲那時快,有人唔知係咪九世未見過靚女,即刻標童上身咁就拉住我跟住金髮美女一樣推開道門就出左去,平時都唔覺佢身手咁敏捷,真係叫都叫唔住......出到去發覺係一條樓梯通向大街,好明顯係一個出口! 我地都未轉車就出左閘!! 我望住條友,雙眼幾乎要放出毒箭......有人知衰唯有嬉皮笑臉咁講左句︰Oh! 搞錯左添.....嗰剎那我望住佢個衰樣真係好想一野打埋去!! 人地明明寫住 "Sortie",sortie即係exit,都唔知佢咁心急跟人走出去做乜,除左因為人地靚女,我實在諗唔到第二個理由囉!!
發覺搞錯左當然要想辦法走返入去,出閘口旁邊就有一個入閘口,但無理由要嘥多張ticket入去啫,想由出口嗰道門入返去但道門又唔能夠掉轉方向推,於是我地就想話試下等人由出閘口出黎時道門開左我地攝返入去......呢個係妄想當然無可能做到啦,道門咁鬼窄d人一行過就關上根本無辦法攝到埋去.......想話搵個information問下又唔見有,正當企響度唔知點好之際,忽然有個著住制服類似Metro職員嘅人響月台行過,我地即刻叫住佢show張ticket俾佢睇同想話講個情況俾佢知啦.....哈哈,我一開口唔覺意第一句又彈左 "sumimasen" 出黎.....我地講唔夠兩句,唔知係佢無心機聽定我地個樣實在太似遊客都唔慌會講大話唔買票呃佢,佢就響出口嗰個閘旁邊搞兩搞就開左道門叫我地走返入去嘞,連我地張ticket佢都無check,真係好兒戲呀~
走返入月台,我地就搵M7線嘅入口.....La Courneuve就係 M7線終點站~
今次呢個月台係無幕門嫁......
個路軌上面仲有好多垃圾,too bad!!
只係一個站就到 Pyramides......今次真係要搵 "Sortie" 出口嘞.....
巴黎嘅Metro同港鐵唔同,好多時都無自動電梯要行樓梯,想死!
出左車站,老爺憑之前響酒店搵嗰個location嘅記憶,好彩都仲有d印象,唔駛攞部 iPad出黎睇.....免得過我地都唔想響戶外用 iPad or iPhone,費事俾人搶或者偷啦,之前響討論區成日都見人話巴黎 d pickpockets好 active嫁,咁啱我有個同事早排都響凡爾賽宮俾人偷左部 iPhone,所以都唔好話唔驚.....
行左陣好快就搵到 Paris Office du Tourisme (巴黎旅遊局)......老爺睇地圖搵路真係有一手,如果換轉我呢個無方向感嘅路癡,出左站東南西北都分唔清真係隨時搵到天黑都搵唔到呀~
入到去我地就搵左個女職員,將個情況話佢知,佢攞起個record幫我地check左一陣,然後就show俾我地睇話個Museum Pass已經響九號送左去Hotel California啦,仲有埋酒店嘅簽收添......唔係掛,酒店幫我地搵過話無喎,於是個女職員就打電話俾 Hotel California 再counter check嘞......佢同酒店d人用法文嘰哩咕嚕講左一大輪,收線後就同我地講話酒店再幫我地check下,轉頭再覆......
個女職員有d年紀,但就著得好時髦,唔通響巴黎生活嘅人都打扮得型d? 佢仲好nice,響等緊嘅時候不斷同我地傾計,我地其實有d心急擔心個Pass嘅下落,不過佢真係好friendly,傾左一陣我地都放鬆晒,佢仲送左兩張coupon俾我地,可以響14號之前去某個甜品店換領free macaron,不過可惜後來我地唔記得左,蝕左呀!!
等左一段時間酒店都無覆,於是佢就再打電話去問,當然酒店嗰邊仍然係答話搵唔到......真係有理說不清,一個話send左,一個又話無收到,不過最無辜係我地囉,錢就俾晒,人又專登過埋黎,但張 Pass都係未攞到手......個女職員同酒店嗰邊講完電話後,好無奈咁望住我地,佢話張Pass好肯定send左過去酒店,酒店嗰邊再會繼續幫我地check,呢個時候就睇下我地想點,我地好自然就問可唔可以再出過張Pass俾我地,如果酒店嗰邊搵到咁就請佢地send返過來啦,在我地睇呢個當然係最簡單快捷嘅解決辦法啦,不過佢話每一套Pass都入晒電腦紀錄,響未肯定酒店嗰邊搵唔搵到之前唔可以又再出過另一套...something like that 啦......佢話可以繼續等酒店嗰邊嘅消息,不過佢都唔想太阻我地時間,剛才同佢閒聊時佢已經知道我地只係響巴黎stay兩日,第三日一早就離開,所以個Pass一定要今日開始用,於是佢就問我地一陣間打算去邊度,我地答會去羅浮宮,於是佢就suggest我地唔好嘥時間響度等,因為羅浮宮離呢度好近,不如我地先響度買過兩張羅浮宮嘅入場門票,去完羅浮宮再行返黎睇下酒店嗰邊有咩消息,如果酒店真係搵返張Pass,佢就refund返兩張羅浮宮入場門票嘅錢俾我地......
於是我地就同佢買左兩張門票,最主要係我地覺得佢好肯幫我地諗辦法去解決問題,其實佢絕對可以唔理咁多由得我地繼續等酒店嘅消息.....
羅浮宮入場票每位10e.....個女職員叫我地一定要keep好張receipt,如果唔見左就好難同我地做refund,仲再三同我地講今日佢成日都會stay響度,叫我地七點前返黎搵佢就OK.....我覺得佢真係好 helpful 囉~
Tourisme其實係一個類似日本嘅觀光案內所,有好多旅遊資料供應俾遊客,我地當然都攞返d啦~
離開Tourisme,向住女職員教嘅方向,我地終於朝住今個trip第一個景點進發......羅浮宮,我地黎啦!!
(...待續)


text:
今次呢個歐洲 trip,其實諗左好耐,舊年年頭去完北海道返黎無耐就發生左311事件,當時個個都話日本未來幾年都唔可以再去,雖然一方面好傷感同沮喪,但另一方面終日發夢都掛住plan去旅行嘅我,少不免就會諗下來年唔去日本可以去邊.....歐洲係一個我地好小會諗到嘅地方,消費高,機程長,又唔可以去太短時間,最重要係每次第一時間就好自然會諗去日本......雖然N年前我初初出黎做野時曾經揹過背囊去歐洲闖盪過兩次,但同老爺就未試過兩人一齊踏足過,咁既然至愛嘅日本無得去不如就改向歐洲出發啦......當然後來個個都去返晒日本,我地舊年十月都去左九州,過年又去埋大阪同和歌山啦,但去歐洲玩呢個念頭基本上係一發不可收拾,終於響去完九州返黎後老爺就拍板話今年個大旅行一於去歐洲嘞~
歐洲咁多個國家我最鍾意就係法國,點解? 既浪漫又藝術,仲可以shopping嘛,所以一開始就決定要去巴黎,原本諗住去9日,打算他他條條去埋d近郊玩,不過後來老爺失驚無神話想去埋倫敦睇下個賊竇,所以就加多兩日,當然,其實得11日要玩盡巴黎同倫敦係好唔夠,不過我已經無乜假淨所以都無辦法.....決定左日數首先要做嘅當然係book機票先啦,本來我想揀CX,諗住要坐成十幾粒鐘,搵返d同聲同氣嘅airline好d嘛,不過相比下因為Air France有夜機去,時間好用d,最後我地都係揀左Air France....同去日本一樣我地都係同agent book 酒店+機票package,諗住咁樣會經濟d,不過之後發覺其實都唔一定,因為好多酒店會做promotion,個價錢同正價或者同agent quote嘅價錢會爭好多,如果有時間慢慢check建議大家直接同酒店做reservation囉.....
平時我地去日本search酒店,好多時都會搵jalan或樂天,今次改去歐洲發覺有個web site好好用,就係Tripadvisor,個用法基本上同jalan差不多,全世界嘅酒店都包括在內,同地區嘅酒店亦有分ranking,跟jalan一樣都有個interactive map可以search同一區有咩酒店,甚至可以睇埋附近有咩食店同 "things to do",set左check in 同 check out日期佢會list out好多個hotel booking web site,好似booking.com,venere.com,好多選擇,仲有個功能係可以將你曾經search過嘅酒店做比較然後幫你分埋排名,方便大家揀選,不過最最最正嘅當然係呢個web site係英文啦,之前睇jalan都覺得好方便,但我地完全唔曉日文好多時都唔係明得晒佢講乜,呢個Tripadvisor提供多國語言,連大部份用家d comment都睇得明嘛!!
英法d酒店如果唔係太差嘅話一般黎講d價錢都幾貴,記得N年前去流浪時,當時都未流行上網search資料,住宿基本上都係睇地圖walk-in,嗰時為左慳錢住嘅都係比較差嘅蚊型旅館,我仲記得響巴黎住嗰間酒店個房係響閣樓,房內無TV,toilet同bathroom,夜晚去樓梯口間public bathroom 沖涼周不時聽到外面d鬼佬飲醉晒響度大叫大笑,好驚囉.....而家叫做比較afford 得起,再加上我地都唔後生唔想住得太委屈,所以今次揀嘅酒店唔想太差啦,agent provide 嘅 hotel list由二至四星,不過數埋都唔夠十間,我地最初都係諗住揀三星,除左考慮價錢最主要係個location近地鐵,不過搞左一輪改過兩次最後agent都係覆話full 晒,咁我地唯有揀d四星啦,最終我地響巴黎住嘅酒店係響知名嘅香榭麗舍大道旁邊嘅 Hotel California.....從來無諗過自己會有一日可以住響香榭麗舍大道囉,由酒店行出去兩分鐘唔駛就見到 LV 嘞.....貴係貴左dd,不過又唔算太過份囉,所以後來有幾日要自己book酒店 (package包四日三夜酒店) 我地都係book返呢間,一來唔駛將d行李搬來搬去,自己上網做booking又可以揀special promotion,唔駛200e一晚,OK啦.....不過講到正,我地響倫敦book嗰間 Hotel Megaro 就仲正,大家唔好以為係咩豪華酒店,我所講嘅 "正" 係指房間闊落乾淨,設備齊全,又唔需要prepaid,酒店旁邊就係麥當當同Burger King,交通超方便,一分鐘唔駛就到地鐵站,兩分鐘就到火車站,仲有最正嘅係個free wi-fi 好掂呀,雖然巴黎嗰間都有free wi-fi,不過就成日斷線,速度又慢,但倫敦呢間就好好多,晚晚都可以同細妹whatsapp囉,連長途電話都慳返唔駛打呀!!
搞掂晒機票同酒店,跟住落黎就係plan行程嘞,不過向來懶散嘅我拖下拖下都搞到成一月先的起心肝去搞.....N年無去好多景點都印象模糊,況且老爺未去過,基本上所有名勝都要去囉,所以今次都搵左唔少嘅旅遊書,以下呢幾本有d係自己買,有d係問人借,有d係以前響雜誌換購......
上面第一行左手面第二本同第二行中間兩本係香港出版,下一站系列大家都應該好熟,上面嗰本係早兩年U magazine換購,d資料算係比較update,同埋比較適合返香港人嘅口味....台灣出版嗰d唔係唔好,其實介紹得好詳盡,不過有時過於詳盡囉,第一行右手邊第二本「自遊巴黎」真係超詳細,直情好似當你未出過門又或係小朋友咁,連出左地鐵站行左行右過幾條街同邊個街口幾盞紅綠燈都講得一清二楚,仲要影埋相俾大家做記認!! 咁詳細唔係唔好,不過我覺得都唔駛下下講到咁清楚嘅,有時睇住地圖搵路,偶然行錯路撞下板都係旅遊嘅一種樂趣囉~
下面呢幾本係倫敦嘅....
右下角嗰本「自遊倫敦」同上面嘅「自遊巴黎」係同一個系列,撇開佢嗰種幾乎當人係白痴嘅詳細程度,其實兩本都唔錯嫁,同樣都有十多條路線suggest俾大家,每個景點嘅歷史背景同值得注意嘅地方都有介紹,仲建議埋每個地方大約停留嘅時間,d location map亦都標示得好清楚,個人覺得都ok唔錯啦....而右上角第一本係JTB出版,內容都好豐富,而且比自遊系列輕巧~
除左睇旅遊書,當然唔少得上網搵料,而家資訊發達真係好方便,好似法國旅遊局,HK France Guide,Paris Museum Pass,英國旅遊局等等,都係一d 好有用嘅觀光資訊網頁,不過當然啦,都係嗰句,資訊太多,時間太小,如果自己積極d 唔係咁懶懶行早d 睇資料個trip就可以plan得好d囉......不過我知道老爺唔會怪我嘅~
定左大約嘅行程路線,跟手就要book火車票.....平時去日本,只需要響網上check 好班次,臨出發前買定張JR Pass,去到日本再出車票reserve指定席就可以,今次去英法就有d唔同,基本上歐洲有歐洲火車證 (Eurail Pass) 同單國火車證 (Regional Pass),前者可以響指定日期內無限次乘坐二十多個國家嘅國鐵 (唔包括英國),其中仲有一d 彈性通票 (Eurail Flexipass) 可於兩個月內使用10或15日,同自選火車證 (Eurail Select Pass),可於兩個月內任選指定日數同自定其中三至五個接壤嘅國家.....而單國火車證就係各國自己本土嘅火車證,好似法國火車證,乘客可於一個月有效期內選擇任何三至九日無限次乘坐包括TGV在內嘅法國國鐵.....遊客可以根據自己嘅行程揀選最適合同慳錢嘅通票......不過今次我地基本上只係focus 響巴黎市同倫敦市,當中只會搭往來Mont St Michel 嘅法國國鐵 (SNCF),以及往來巴黎同倫敦嘅Euro Star,所以唔需要買火車證,反而要預早響網上book定火車票~~
首先要第一時間book Euro Star,因為d價錢好浮動,唔同season有唔同嘅價錢,亦有 fully / semi- / non-flexible 幾種tickets 揀,當然fully flexible就最貴啦因為reserve左之後可以更改,不過無論揀邊種ticket都係愈早買就愈平,愈近出發日期當然就愈貴,even同一日但唔同出發時間個價錢都可以爭好遠,而且仲會有d "Today's lowest fare",所以confirm左出發日期就好拿拿聲上網 keep checking個價錢.....我雖然lazy,但因為關乎到$$,所以都有hea住check,最後我地來回兩程車都係以44e一位成交......Euro Star做on-line booking都好方便,仲可以揀埋車廂座位,唯一比較差嘅係個coach seating plan睇唔到車行嘅方向,因為有一半係對頭位.....揀好晒俾埋credit card找數之後就可以print埋張e-ticket,真係快捷又妥當!!
至於reserve法國國鐵嘅TGV相對就麻煩些少,個offical web site Voyages-SNCF 除左法文亦有英文選擇,但係當你要做reservation 時佢需要你select所在地,如果揀選香港個web site就會自動導向 Rail Europe 個網頁,係就係英文好易睇,但只要同Voyages-SNCF 對比一下就會發覺 Rail Europe 個價錢貴好多,例如5月1日由Paris 早上8:09 出發去Rennes,Voyages-SNCF quote 嘅價錢係33e一位,但 Rail Europe 就要HK$426,貴左差不多一舊水一位,食水好深囉,所以我地直接響Voyages-SNCF做booking,雖然係法文,但其實某d字眼係可以推敲得到,好似reserver un billet即係reserve ticket,2e Classe即係2nd class等,加埋網上翻譯功能,再估下試下,哈哈,又俾我地成功做到booking囉......Voyages-SNCF 做booking個step其實同一般網上購票差不多,都係check 班次,日期同地點等,同Euro Star一樣,同一日即使唔同出發時間亦係唔同價錢,所以好多時為左要平d就要將個時間推前或者推後,不過因為我地仲要接駁巴士,個時間都就得幾辛苦,最後兩個人來回合共88e,我覺得都算好對得住自己啦.....另外要注意嘅係響網上做booking係要以credit card 先俾錢,Euro Star就即時可以print 張e-ticket,但Voyages-SNCF 就需要去當地以做booking 時碌嘅credit card 取票,所以要記得帶返同一張card 呀~
搞掂晒d booking 後就要預備一d平時去日本唔需要考慮嘅額外物品......之前都已經成日聽人講話巴黎d治安好差,尤其夜晚搭地鐵唔係咁安全,所以plan行程時都儘量唔會太夜搭地鐵返酒店.....平時去日本基本上唔需要有咩防盜意識,今次去歐洲就要預備定貼身passport袋,用黎放passport,身份證同將d cash 分散放.....未去之前一路都好擔心,見好多人響forum 講成日俾人偷野,不過去完返黎又覺得未至於咁恐怖囉,係搭地鐵時成日覺得d黑人眼金金咁昅住我地......不過或者我地比較好彩,我只係試過響聖心堂附近俾個黑人起勢咁拉住我要我買野,夜晚響香樹麗舍大道成日都見到有d police揸住槍響度巡,其實只要自己小心d,行街時警覺d個人覺得唔係太大問題囉~
下面張相右手面黑白兩個貼身袋係之前響日本買定,好薄身下,仲有幾格暗袋可以放credit card同cash,不過我成日好驚條帶會斷 (其實無咁易斷,係我自己搵野黎驚)....紫bear隔離嗰個係貼身腰bag,條腰帶係威也好穩陣,同埋放響腰無掛響胸前咁 "鞏",不過放響腰就無咁易攞啦.....
除左貼身袋,仲有吹氣枕頭響機上瞓教用,同護耳.....平時冬天去日本零下十度我都唔會帶護耳,就係今次有帶,唔單止護耳,連保暖衣物都帶多左,因為臨出發前幾日歐洲有暴風雪.....真係黑仔,往時英,法二月份d天氣都係3,4度咁上下,最初諗住連羽絨都唔駛帶,點知臨出發前一個星期無啦啦黎個暴風雪橫掃整個歐洲大陸,連倫敦都受影響,唉,你話我地幾愁!!......咁都未算,最攞膽係法航又玩罷工,我地10號晚出發,忽然響4號收到通知話6號至9號出發嘅航班大部份會取消,簡直晴天霹靂,雖然話罷工去到9號,但邊個擔保話個罷工期唔會延長? 出發前嗰幾日,我地簡直係響極度忐忑受盡煎熬嘅狀態下渡過,每日唔係要check天氣就要check航班嘅消息,我本身個行程都未detail 好其實已經好緊急好愁,暴風雪令到好多on-line booking又唔敢做.....大家可以想像我地嘅心情就好似坐過山車咁,睇新聞呢頭無特別提法航工會有進一步壞消息,諗住可以鬆一口氣,嗰頭又見到d暴風雪愈吹愈勁,最初只係話橫掃歐洲中部,對法國唔係咁大影響,以為可以安心d,點知愈吹愈勁,之後吹到去英國,d雪深到交通癱瘓,倫敦Heathrow機場甚至要關閉,跟住終於殺到去巴黎,連聖母院,凡爾賽宮都close,嗰幾日真係好驚好慘囉.....
從來未試過plan左嘅行程響臨出發嗰日都仲改緊,因為我地book 左個2 days Paris Mueseum Pass,原先plan 好去到第一,二日就要用,第一日去羅浮宮,第二日就去凡爾賽宮,但係臨走嗰刻見到凡爾賽宮個官方網頁上出左個通知,話因為大風雪關係個御花園要close(!).....大佬,去凡爾賽宮唔去埋個御花園咁去黎做乜? 咁啱又見到個web site 剛剛出左個二人promotion plan只係18e,於是靈機一動決定改改個行程次序,將凡爾賽宮推遲一星期希望到時個暴風雪已經完結,同時又要check下其他景點同d museums 睇下個 Museum Pass 包唔包同埋計計會唔會蝕,計掂數就要即刻 on-line book 埋個凡爾賽宮二人package.....呢d野全部都係臨出門口前半粒鐘搞掂晒,真係忍唔住要自己讚下自己可以咁臨危不亂同快手呀,哈哈~~
拖下拖下hea下hea下終於「排除萬難」叫做勉勉強強搞掂晒個行程,出發嗰日,仍然好驚法航工會繼續玩野,一朝早就上法航個網頁check航班,早上嗰班如期開出,到下午見個網頁話夜晚嗰班都on schedule,總算放下心頭大石,至於個暴風雪就無咩特別消息,無計,聽天由命啦,只要順利去到巴黎入到境就OK嘞.....唔理咁多,出發啦!! Yeah~
Paris, we are coming)))))


text:
所以只有完成圖一張
中間整既過程完全冇影過相
呢個餸我已經煮過好多次
但真係從來冇影過製造過程
係咁既.....我覺得呢個餸實在太容易整喇
零難度加零驚喜
我會整呢個魚既原因
純粹係一個懶字.......
有煮開飯既人都知
就算你幾鍾意煮野食
就算你平時幾有心機煮野食
都總有時候想偷吓懶架嘛
好正常架係咪先?
咁我話想偷懶啫
又唔一定係要出街食既
煮飯煮得越多
出街食飯既意欲就越黎越低
一黎好多時會覺得自己煮得好味d (又乘機讚自己)
二黎出去食飯真係好貴
兩個人cheap cheap地去茶餐廳食都過百
都係自己煮抵好多喎~~
所以想偷懶又唔想嘥錢既時候
最好既解決方法就係煮簡單野啦
呢個鹽焗鯖魚就係其中一樣想偷懶時整既餸
講得係偷懶時先煮
咁複雜極都有限啦
既然咁簡單我又做乜出post呀?!?
我堂妹囉.....喺面書先到張相
問我拎recipe喎
咁既然係咪都要打一次個recipe出黎
當然喺blog度打好過喺面書度打啦
材料:
鯖魚柳 2條
胡椒鹽 適量
七味粉 適量 (乜都話適量,係架,我自己都係隨意落架咋)
檸檬汁 2茶匙 (半個檸檬夠有突)
蛋黃醬 2湯匙
做法:
1. 鯖魚柳洗淨,用廚房紙吸乾水份
2. 於魚柳既兩面均灑上胡椒鹽及七味粉,醃20分鐘
3. 預熱焗爐200度
4. 將魚柳放於焗盤上(魚皮向上),入爐焗7分鐘
5. 將魚柳反轉,多加少許胡椒鹽及七味粉
6. 再入爐多焗7分鐘即成
7. 先灑上檸檬汁,食時再伴以蛋黃醬食更美味
小貼士:
1. 鯖魚柳一般凍肉舖及大型超市有售
2. 如果唔想焗,加酒細火落鑊煎一樣得


text:
2012年8月9日 星期四
2012 夏日炎炎北海道 (Day 4) (II) - 積丹半島
離開咗神仙沼,下個目的地係積丹半島
由神仙沼到積丹神威岬大約要個幾鐘
天氣似乎越嚟越好
半路中途見到類似慶祝祭典的場面
就快到達神威岬前,响依個位置停咗一陣
仲有5分鐘便到達神威岬
依度遠望已經可以睇到燈台及神威岩
11點半左右到達
遊步道資料
先行去女人禁制の門那邊
積丹半島位於北海道西部後志支廳的一個半島,半島全長約30㎞
烈日當空,曬到傻
嚟一幅全景
女人禁制の地
(點解女人唔俾入)
積丹藍...
可惜行到依度止步
由於舊年颱風破壞咗部份道路
所以行唔到去燈台及近距離睇神威岩,殘念
跟住行去電磁広場那邊
另一個角度望燈台
電磁台
最後去到展望広場
終於响依個角度望到神威岩
zoom盡架喇...
再嚟一幅全景
沿路返番去停車場
比先前多咗好多車
好熱呀
頂唔順去食雪糕
積丹藍軟雪糕
(同個天又幾襯)
食完雪糕時間都唔早
要趕去食lunch
唔駛半個鐘去到積丹町日司
要排隊都預咗
大約等咗半個鐘就有位
坐低時已經差唔多一點半
依碗一日五食4,000yen嘅スペシャルウニ丼梗係沽清喇 (都預咗)
可惜連赤うに丼都賣哂
(唉...遇著今日係星期日又咁晏,有都奇喇
無計行程係咁行,就到都就平日嚟,希望機會大D)
算...普通版生うに丼都好
咁要兩個(老公和我)
um....都好甜好美味
阿仔唔要咁多海膽,要咗個三色丼
睇落都唔少海膽喎
仲未介紹間舖頭添...
就係依間人氣中村屋
依張係我哋食完之後影,當時已經係下午兩點,比我一點嚟時仲多人排隊
食飽飽要去食番D飯後果
咁就出發去余市喇...
下一篇 -- 余市,小樽
訂閱: 張貼留言 (Atom)


text:
Monday, April 20, 2015
Picnic遊
完全估不到星期六天氣咁好,因為開頭都1516,星期五見forecast都話會大風,咁出吾出去玩好呢,之後係屋企feel下,又覺得好暖wor, 咁就決定同佢地兩隻野去picnic, 真係勁開心呀,嘻嘻,本身約左另一個朋友,不過到last minute先confirm去啦,同埋早上先同我老公嗌左陣,真係搞到我個mood都差哂(遲D再講咩事!) anyway, 我地去到個park,個度真係好大呀,個park係大到要架車去第二度先可以去到, 我諗外國地方就好在有多地方卦, 我地就坐陣食下野,而小朋友就去玩下波,走下,放下風箏咁,天氣真係好到不得了, 小朋友們都玩得好盡興, 我地兩個女人又傾得好開心, 男人就吾知佢地點過了,哈哈哈! 不過睇住D小朋友玩,我地都好開心, 時間過得好快架,坐坐下就已經成5點, 好彩朋友拎左D 小朋友玩意,我下次都要投資一下先得,嘻嘻!
天朗氣清,真係perfect for picnic
我兩隻小豬都玩得好開心呀! 其實困住係屋企咁耐,真係要出去走下先OK
有波波玩好開心呀,鳴謝yanyan 肉手上鏡,同埋不停吹波波佢地玩
跑得幾有美感,影個個都好難capture架,嘻嘻
好衰咁影左樓下個仔,難得好天都要困住係屋企,可憐呀!係咪好似prison呢(尤其係有咩D bar仲似)
Friday, April 10, 2015
調解員
近排TBB做緊套劇,咪講調解員既,其實原來係我屋企都有個,係邊個? 之吾係Hannah大小姐囉! 而家有時好忟既時候,就同老公嗌兩句,跟住呢個小姐聽到時,就會同我地講"吾好嘈啦" or "吾好咁大聲啦"...之後我同老公就O咀然後say sorry, 哈哈,其實有D時候吾係嘈既,只不過係討論下D野,點知佢會有咁既反應,都幾搞笑架! 作為父母,係吾應該係小朋友面前嗌交既,但又邊有咁容易控制到自己情緒呀!
自老公轉工後,工作量大增,差不多晚晚都會OT,雖然佢OT有錢拎,但我要自己放工對住兩個小朋友都有D吃力,吃力點吾係在於要照顧佢地,餵佢地,而係要自己一條友面對我心愛既99....真係頂吾順呀! 都吾知係更年期定吾夠訓, 成日都好似做吾岩佢要我做既野,好似前幾日,得我同佢兩個大人(點解殘障吾係度? 佢地去左HK玩呀,留低個仔比99湊囉,爽到呢....), 我就裝飯餵妹妹,見到我裝飯,又話我無攞汁,又話我無落肉,咁乾點食,跟住又話比D湯撈下啦,點點點,我就要行來行去,都無停過,跟住我拎條排骨比佢地食,又話我點解比條無肉既比佢地食,我開TV佢地睇,又話我開得細聲.....頂,真係好難服侍,咁你想點究竟? 不如你整好我自己餵啦,真係十分有衝動想返屋企囉! 跟住Hannah有D咳,佢又成日係我面前話cousin哥哥以前查薄荷膏就好番等等等,佢無時無刻都講cousin哥哥,真係好Q煩,我知佢係你個仔啦,妖! 其實本來都無野,但佢成日都好煩好煩,又成日都講過吾算數,真係吾多like, 不過是但,好彩wkend吾駛點見佢咋,會嘔血.
遲下hannah個cousin又會去佢間新學校一齊讀書,真係十萬個不願意! 一來,吾想hannah見到佢cousin咁多,因為佢真係好曳,二來,本來叫62去接送,99係屋企照顧妹妹,而家又話要送佢返學,要同埋妹妹一齊去接送,都痴痴地,夏天就話je, 冬天咁凍仲要出出入入,真係好煩好煩! 本來人地又話入硬唐人街間名校,點知人地interview完覺得吾合群,就話無位讀,我99好笑到話點可以吾收架,可以告佢架wor....咁你而家打去告佢啦,白痴! 希望快D搵到方案去諗下點樣接送我個女啦,唉,好煩!
Wednesday, April 8, 2015
摘蛋記
復活節終於完結,其實又無假期,同平時無咩分別咁過,至特別都係有呢個egg hunt呢樣野令我既復活節生色不少. 本來打算星期六去架,但個日大風到暈,真係好似打風咁,咁唯有放棄呢個節目留係家中過算啦,跟住原來約左朋友去,之後佢話我知個度真係吾多掂,無蛋之餘又咩都無野做,唉,但諗住近近地(車程都不過係15min左右),所以就冒住無野玩既心情去一下啦. 星期日去到,天氣都吾係好暖,跟住仲要排成30min先入到去,真係已經吾多想入去啦, 不過老公話,既然來到,就去啦,咁我地就努力排隊呀! 小朋友吾等得呢個定律係吾會變的,等30min好似攞佢地命咁,連我條都差不多攞埋,撞鬼! 好彩入到去,妹妹就訓左,而我就同Hannah入去egg hunt, 不過,吾駛問,D蛋真係多到數到呀,但都算做過下啦,哈哈哈! 而佢當然好開心,因為跟本都吾知發生咩事,哈哈,覺得有得玩最重要! 雖然weekend真係好忙好忙,但對住佢地兩個又覺得好開心,見到佢地成長又安慰,雖然經常都比trouble我地,但都覺得係幸福的.
哈哈,D蛋多到睇吾到呀!!不過我地都hunt到大約7粒咁多既蛋蛋,下年要去第二度呀!
個度有個栗米池比佢地玩,睇下玩得幾開心!
返到屋企,為食貓食得幾乾淨,嘻嘻嘻! 最中意就係呢D時間,好純真個樣呀!
Subscribe to: Posts (Atom)


text:
自己Period都係好準既人, 但係呢個月足足已經遲咗成個星期啦, 心知有啲唔多陀呢. 雖然同謝菲都有諗住生BB, 但係唔係今年呢, 本來係諗住係下年或後年先開始做人.
不過都要用謝菲講呢 "我Period遲咗1星期呢,,,,,俾多幾日時間我呢, 可能無嘢既". 但其實心裡都知有啲自己呃自己!
Week 6
我地拍拖13週年既前夕, 星期五一放工就去買咗支驗孕棒, 返到屋企自己check. 反覆睇咗好多次個instruction, 清楚明白之後就行動啦. 如果有兩條紅線就代表懷孕, 真係10秒都唔駛就見到出現咗2條紅線啦. 當時個心真係有啲離一離, 好忐忑不安, 雖然明知懷孕既機會好大. 但係總係好似未係好接受到. 當謝菲返到屋企, 佢一入門口, 我就講"我有啲嘢同你講呀"未講完呢句說話, 謝菲就講" 你有咗BB". 我一聽到佢咁講就攬住謝菲喊, 喊到收唔到聲. 謝菲就同我講一定係佢之前俾我既感覺以為佢唔想要BB, 猛咁同我講對唔住, 因為佢俾咗個錯覺我, 佢絕對無諗過唔要BB呢. (莎拉真係傻到無朋友呀!). 我地倆口子都好似一時間唔係好接受到, 不知所措, 要少少時間去消化呢個Big Surprise.
Week 7
星期一去家庭醫生度confirm pregnancy, 跟手醫生就俾張醫生轉介信我, 等我可以去醫院排期, 過咗幾日我就拎住張轉介信去廣華醫院排期啦, 莎拉有諗過去私院生, 但睇一睇有關價錢, 真係一啲都唔平呢, 都係唔好諗咁多住, 排咗政府醫院先啦, 如果唔係連位都無呀. 我有咗7weeks都已經去登記, 估唔到政府既產檢要排到week 18先有第一次checking, 真係嚇C人啦!!! (深深睇會到雙非內地孕婦對香港既影響呢) 所以都無諗住靠政府做checking, 都係自己搵私家做產檢呢.
Week 8
自從知道有咗之後, 唔知係心裡作用定係真係身體起咗變化, 而家對打邊爐, 牛腩煲既濃味食物氣味好抗拒, 聞到或諗起都想嘔呀! 有時係Office, 有人order下午茶, 聞到啲嘢食味都會嘔呢. 而食嘢就更加無胃口, 明知自己係肚餓, 但係真係食咗嘢就好似頂住頂住, 特別係晚上個餐, 完全唔想食, 就算食都淨係想食菜呢, 好辛苦呀! 而呢個星期, 總共嘔咗4次, 真係前所未有既辛苦呀!!!!
除咗無得好食之前, 仲要戒咖啡呢, 莎拉一向都係咖啡精, 每日一杯咖啡就一定架啦, 所以呢一段無得飲咖啡既日子真係好難過呢, 有時無得飲都好想聞一聞呀!!!!
Week 9
今個星期謝菲陪我去咗睇婦產科醫生陳麗燕, Heehee, 原來BB已經9weeks 5days啦, 身長2.95cm, 第一次聽到"陶寶"既心跳真係好得意好微妙架, 之前聽過有媽咪第一次見到BB時會感動到喊呢, 原來當自己置身其中既時候, 真係會不其然感動到流眼淚呢!! 因"陶寶B"太細呢, 所以陳醫生要用陰道超聲波照BB, 穩約仲見到BB既手仔同腳仔, 好得意呢.
張想影到陶竇B好似小魔怪咁, 好CUTE呀!!!!


text:
2015年10月20日星期二
Urban Village
落咗好幾日雨,見星期六好天就去八吓.
地上貼咗全世界最大嘅維也納地圖.都幾無聊.
大家可以隨便畫
呢個仲無聊.腳行車喎.
個場主要係賣嘢.都唔知同個主題有乜關係.唔知係咪叫人出去shopping,唔好網購呢?
比較特別啲嘅嘢
舊鞋收集箱.
未有表演睇.
迷宮
可能第一次搞,唔係咁多嘢睇.
30 則留言:
D黑膠碟攣咗用來做裝飾?回覆刪除
吸引左你出黎行下回覆刪除回覆
主要係落咗好幾日雨,終於呢日好天要出去行吓.刪除
- 回覆
似係借題發揮去賣o野.刪除
首次見舊鞋回收.個箱有冇一陣陣臭鞋味呢?回覆刪除回覆
你估我傻嘅咩伸個頭去聞.刪除
咁你有無買到野呀?回覆刪除回覆
冇啦. 我估女士啱啲,好多自製首飾(我冇影).刪除
有無講, 每日一萬步?回覆刪除
hmmmmm @@回覆刪除
類似黑膠碟, 燈膽再重造d野都好無謂 .回覆刪除回覆
黑膠碟可以當兜用. 燈膽除咗裝香薰都唔知有乜用刪除
你又唔畫返個公仔o係張大地圖?回覆刪除回覆
我啲真跡好值錢㗎,邊會咁隨便四圍畫.刪除
鬼佬真唔介意著人舊鞋舊衫,我看過有稍為好啲仲可以賣到好好價!回覆刪除回覆
舊衫我都OK,舊鞋咪搞我.刪除
啲黑兜係膠㗎?如果係可以放入焗爐,咁應該係tortilla bowl maker回覆刪除
舊鞋可能係送去第三世界回覆
黑兜係唱片嚟㗎.刪除
佢冇講啲鞋點處理.
- 回覆
維也納city hall個廣場.刪除


text:
2015年9月9日星期三
Gartenbaumesse Tulln 上
自己個花園要嘅嘢全部都可以喺呢度搵到.
呢個BBQ爐我覺得好正.爐邊可以當鐵板燒.
有好多花檔.
特別啲嘅係菠蘿味鼠尾草.真係有菠蘿味㗎.
室內檔口.
賣草皮.
浸水睇電視好咩?
木制泳池.
唔同品種嘅葡萄.
食檔.
好似係啲植物學家嘅歷史.
有一檔有警察表演.
園藝
有一檔介紹蘋果.
呢檔教你保存薯仔同蘿蔔.
38 則留言:
香港有D新落成嘅屋苑廁所, 廚房都裝左電視架.回覆刪除
我有次係泰國酒店都見到有呢, 可以一邊沖涼, 一邊睇電視, 好忙 XD回覆
牆上裝我都見過.直接喺浴缸我就第一次見囉.刪除
- 回覆
我都冇花園. 齋睇咋.刪除
菠蘿鼠尾草係咪用來煮餸?回覆刪除回覆
麥記嘅豬柳漢堡就有落鼠尾草. 但係菠蘿味鼠尾草就唔知有乜用.刪除
園藝 啲仙人掌品種多唔多?回覆刪除回覆
得我影嗰個角落咋.刪除
燒烤爐後面又見到你堆柴XXD回覆刪除
浴室電視依家有D級數既酒店都唔興, 只有土豪先會要.回覆
我送卑佢㗎.kakakaka刪除
浴室電視都幾多餘.追電視就唔去沖涼住啦.
都冇講菠蘿味鼠尾草係人工雜交定係基因改造?唔敢試食.回覆刪除
個電視係播4仔加強官能刺激,唔通光脫脫睇教育電視學得快啲咩!
覺得木水池唔耐用.
種野最怕有蚊蟲,園藝展有冇教點樣應付?回覆
冇講係咪基因改造. 但我又唔怕食喎.刪除
浴缸播唔通搞到成身係嘅時後可以清潔快啲?
我都覺唔耐用.
應付>>防蚊網囉.
菠蘿味鼠尾草我見過,不過冇買回覆刪除
花園展你都啱, 嗜好廣泛喎.回覆刪除
保存蘿蔔, 係未用保鮮紙包住佢呀?回覆刪除
我對呢個展覽有興趣回覆刪除回覆
我冇花園都覺好睇.刪除
仲有下集!另一個展覽?回覆刪除回覆
同一個展覽,只係太多相啫.刪除
好少見園藝展有咁多不同的介紹,尤其是有些仲很有創意,正呀!回覆刪除
有咁多花睇真係好開心回覆刪除
個BBQ爐雖然好正,但個爐邊塊鐵板好寬,萬一唔小心仆親掂倒就C啦 :p回覆刪除
廁所裝電視我度好耐以前已有,個電視係裝喺塊鏡度,我估係啲人睇球賽或運動節目,人有三急時又唔想錯過任何鏡頭,但而家應該無用,而家可以帶手機電腦入廁所睇
啲薯仔點保存呢?只係放塊布喺面?回覆
坐定定咪唔仆囉.刪除
裝喺塊鏡度我都見過,只係未見過直接喺浴缸.
透氣但係唔好見光
好多嘢睇喎 , 不過我都係最鍾意個BBQ爐 , 爐邊當鐵板燒超正 .回覆刪除回覆
我好like個BBQ爐刪除
咁你有冇買番一兩棵盆栽仔返屋企??回覆刪除
都幾多野睇喎, 王子,快D買多幾間行宮咪可以有好多花園買齊呢D野啦. XD XD回覆刪除回覆
你快啲進貢$$$啦.刪除
我係台灣既酒店見過, 一邊浸一邊睇電視...仲係按摩浴缸黎架...哈哈!回覆刪除回覆
呢個都係按摩浴缸黎架刪除


text:
04 September 2011
Cebu & Bohol 2011-08-27to31 - Part.02(28Aug)
9點幾約左司機去睇眼鏡猴同朱古力山,天氣非常之好,正呀
第一站去左blood compact,其實我都唔知咩來的,不過之前睇過下bohol既資料,有提過下依度,就英文解釋,插血為盟掛,是但啦,package包的
第二站Baclayon Church,入面其實幾古舊而且頗殘,睇番門口年份原來只係1872年,但睇落似2-300年歷史,後尾上網check番先知原來係十八世紀初起的,計落差不多300年,原來真係咁舊,等我以為佢保養唔好添
第三站係附加既snake farm,除左蛇仲有貂鼠,豹貓,蜥蜴,貓頭鷹等等,因我對蜥蜴頗有興趣,所以就摸下佢,d皮好鞋,後尾仲比佢放上手,原來都幾重下
到左lunch時間,因錯過左班船要等一個鐘,又係無無聊聊咁,不過我買左件t-shirt有眼鏡猴的,哈,之後因又熱有冷氣既房又好多人,我就聽住鬼故咁係陰處訓覺,有d風吹下都幾ok的,卒之又真係訓左,哈
上左船就食下d冇咩可要求既lunch,睇下河呀樹呀咁,d樹都算高,感覺都幾森林下,三百幾蚊peso個零鐘又有得食下野都可以既
之後既就係重頭戲眼鏡猴,原先以為係籠入面,原來係就爬左咁係d樹度,幾棵就有一隻,都算多,原來實物係好細隻,細過隻手板,d毛同抓住d樹個款有d似樹熊,但佢就眼大大好精靈,好鬼得意
後尾經過man made forest同去左butterfly farm睇蝴蝶,原來d毛蟲係蛹入面一摸佢就識係咁郁,好過癮,仲有隻扮死既蝴蝶,不過唔記得個名了
4點零鐘先去睇朱古力山都算可以,起碼唔係陽光直曬時去所以都算岩影相,聽講有千幾座山,一個個圓圓地咁幾奇怪,以我所知山係由板塊移動而成,但佢全部圓圓地咁唔知攪成咁呢,奇怪
最後天黑前去左Hanging Bridge,橋就係竹整既,第一次見,但尚算穩陣,人多時就算跳都唔多郁,但人一少呢,行下都震得好勁,好難影相,哈
bohol 6點就天黑了,番酒店條路好似好遠咁,番到去沖埋涼休息陣已經八點,因第朝要晨早去睇海豚,所以係酒店食野,都幾貴下,不過有人彈結他,d功力幾堅,佢地聽得好開心
番到房冇咩做,睇下相聽下鬼故未夠11點就訓,第2朝要5點起身,早到呢
Photo Link <<<<<<<<<<<<<<

No comments:
Subscribe to: Post Comments (Atom)


text:
2014年3月31日星期一
字母曲奇
老爺平日比較認真嚴肅,不過被我發現了他很喜歡我的曲奇.佢冇直接同我講,不過我見到佢同個孫(車輋的堂細佬)爭食!
我之前幾年聖誕節都有做曲奇給家人作聖誕禮物,不過去年因為想搞搞新意思,每個家庭做了一盒馬卡龍.不過仍然做了一些曲奇,想話邊個想食都可以一齊食.不 過被我發現,曲奇出場冇耐,老爺成袋曲奇袋埋咗,據為己有.(咁其實我又冇話乜嘢一齊食,可能佢真係以為送俾佢only) 咁行出行入玩嘅堂細佬(三歲)食食下曲奇,見成袋唔見咗,就話想食曲奇,爺爺就喺個袋度拎袋曲奇出嚟,比一塊佢,之後又收返埋成袋,如是者重複左兩三次.其實我在旁係睇得幾開心嘅,難得有樣嘢老爺鍾意.
早幾個星期日family lunch, 平日一向係去老爺奶奶屋企,不過嗰朝有突發事件,老爺奶奶張餐檯加長時成張散咗,於是臨時改左去堂細佬屋企食.我本來星期六已經整定咗啲曲奇,諗住星期日 帶去爺爺嫲嫲屋企一齊食,有剩就歸佢地所有,咁臨時轉左場,袋曲奇就變咗係送俾堂細佬.爺爺問個孫可唔可以請佢食一塊,之後又氹佢話,不如爺爺帶返屋企, 咁你來我屋企就有得食咁細佬當然唔肯!
上星期又去爺爺嫲嫲屋企食lunch, 咁又啱啱過咗父親節,多一個原因可以氹下老人家開心,所以就同車輋一齊做了這些字母曲奇.
牛油100g
糖 80g
蛋黃一隻
低筋麵粉200g
所有材料混合好後放入食物袋,然後放入雪櫃雪硬備用(一小時以上).壓平印好形狀後,放回冰箱定型一會兒,160度焗12-15分鐘.
P.s 車輋和爺爺及爺爺的爺爺都有著一樣的名字.
3 則留言:


text:
法餐廳請人廣告
網民鬧爆
勞工處最近有個招聘廣告迅速喺facebook熱傳,由銅鑼灣一間法國餐廳發出,話想請兩個識中,英,法文3種語言嘅洗碗工,每日工時11個鐘,月薪8000至9000元.好多網民睇到後鬧爆,話識法文使咩去洗碗,但原來呢件事係勞工處擺咗烏龍. 簡單英法文識一樣就得
有份負責招聘嘅呢間餐廳秘書董小姐同Emily呻,話件事係一場誤會.佢話,嗰日落廣告嘅係老細,但佢完全唔識中文,於是用英文寫職位 條件.原本係想請識簡單英文或法文其中一樣就得,而且返工時間雖然係朝12晚11,但餐廳唔做午市,下晝3至7點員工唔使返,所謂洗碗都只係將碗碟送入機 器去洗.
秘書接百整蠱電話
董小姐話,勞工處翻譯時,將佢老細意思完全搞錯,但佢無諗過呢件事引起咁大迴響,淨係董小姐手機呢幾日都接到超過100個整蠱電話,甚至三更半夜都有人打嚟,用中,英,法文鬧佢哋無良;更有人喺中國內地打長途嚟鬧佢.
佢覺得好無辜,噚日勞工處已經打咗3次電話畀佢say sorry,並且刪除舊廣告.唯一安慰嘅係,呢件事令餐廳嘅知名度增加,而且至今有10幾人應徵,佢哋主要識得英文.
勞工處話,了解事件後證實係人為出錯,將英文譯做中文時打錯字,佢哋話會加強訓練,要求前線員工睇清楚意思,先至好落廣告出街.


text:
我地非常幸運地 有時間去埋羅浮宮
凡爾塞宮同羅浮宮 我地首選後者架
因為daddy同mami好想好想睇蒙羅麗莎一面
到左喇 見到羅浮宮對面嘅小凱旋門.
呢個就係杜樂麗宮嘅入口
凱旋門上嘅係拿破崙時代士兵 四匹鍍金戰馬 旁邊嘅係勝利女神
中間當然係拿破崙啦
影完小凱旋門 就去對面羅浮宮喇
Go go go...
落到下面 見到倒三角
心情又興奮起嚟
買票先
自動售賣機~~~幫到你
由Denon入宮 可以快d睇晒羅浮宮三寶架
快d喇 快d喇
先跟住個map睇第一寶
行呀行呀 好多人呀
經過好多好靚嘅展品
好想逐一睇下佢地 可惜時間唔夠
同埋始終未睇三寶嘛 所以唯有揀d好吸引嘅去睇
1號展室外嘅樓梯上就可以見到勝利女神像
認住呢幅相 相嘅中間就係嗰條樓梯喇
勝利女神 --- 羅浮宮三寶之一
好多人圍住妳啊 d人喺樓房上上落落
危險咁影相 證呢呢一寶幾吸引
雖然咁多人 我地都有辦法同佢影張冇人嘅合照
哈哈哈
去搵第二寶嘅途中
我地又大飽眼福喇
有關聖經故事 有關歴史嘅藝術品特別睇得令人感動
對於藝術冇咩認識嘅我地
雖則走馬看花 但見到心頭好 都會企低睇一睇
第二寶就係睇我地最恨睇到嘅 --- 達文西的 蒙娜麗莎的微笑
唔好直行 行到咁上下 就昅下d人流
人流多嘅畫室
就係蒙娜麗莎的微笑嘅所在地
到左喇
蒙娜麗莎的微笑對面有呢幅畫 講神嘅故事
mami睇左好耐 好鐘意呀
對面就係蒙娜麗莎的微笑
見到嗰陣唔識興奮 太太太多人喇
幅畫太太太細喇
本來好遠嗰陣離開左架喇
點知mami行行下覺得唔甘心 咁遠嚟度遠遠同幅畫影合照都好丫
一返到去 哇 冇咩人嘅??? 即刻排到第一行影張全家福先
簡直mission impossible呀 呢張全家福係非常珍貴的呢
好喇 沿路向第三寶出發
個天花靚到丫
見到好多靚天花
就知道好快見到第三寶喇
斷臂維納斯 --- 羅浮宮三寶之一
呢件寶難搵少少架 喺Sully Wing嗰邊
三件寶都睇晒喇
每件寶都有自己嘅故事
之後我地開開心心咁睇下其他展品
咭咭 好多展品呀 唔逐一介紹喇
自己睇啦 呢係我地覺得好靚嘅展品
對於我地呢d對藝術冇咩認識
睇完三寶 大家都心滿意足咁離開
羅浮宮 bye bye喇
真係好多人嚟探你bor
好多張靚靚羅浮宮全家福
為我地呢個藝術探索劃上完滿嘅句號


text:
2015年6月1日 星期一
[是日行山] 在屋久島的第一天
路線: 鹿兒島 - 屋久島
用時: N/A
距離: N/A
日期: 2015年5月16日
相機: Sony A5100
由於我地昨日夜晚先落機,又坐夜行巴士由福岡黎鹿兒島,另外又要準備上山的裝備,路線同食物,所以第一日都係係個島輕輕鬆鬆走黎走去.最主要的景點就係海中溫泉.
第一日係由鹿兒島坐船去屋久島,去到個島就周圍行下.我地係鹿兒島本港坐飛翼船去個島,唔洗兩個鐘就去到.我地去果日落雨又大浪,但架船穩如泰山,完全唔拋,如果坐普通船應該會辛苦死.
去到個島之後,就立刻去碼頭旁邊觀光案內所買巴士pass同拎D單張睇下行山路線,民宿和租裝備店位置同巴士時間,之後就即係去食返個lunch.
食完lunch就去拎行山裝備,我地係呢間店租左鞋,50L袋,睡袋,頭燈,袋防水套同地蓆,價錢唔算貴,我地又唔洗專登買D裝備同山長水遠帶過日本,所以係果到租會比較好.間野個位置係去民宿途中會經過,所以好方便,唔洗行黎行去.
拎完裝備就去第一日住果間民宿,間民宿距離碼頭唔遠,十分鐘左右就去到,而且近巴士站,方便坐巴士,最重要係可以寄存行李,原先仲諗緊我地四個咁多行李可以放係邊,一聽到老闆話可以免費寄存行李,問題即刻迎刃而解.
放低行李之後,我地就出發去海中溫泉,原本諗著都可以浸到個,點知因為唔啱潮汐時間同要就巴士時間,所以去到都係得個睇字,冇得浸.但中途D風景都幾靚,都唔算浪費左一日.
因為我地出發個時間未有車去平內海中溫泉,所以就坐車去左尾之間先,諗著去到一路周圍行一路等巴士.
去平內海中溫泉站,都要行一段路先去到個海中溫泉.行到去就見到潮漲,冇得浸,所以就即係衝去係附近嘅湯泊溫泉,但去到都為時已晚,要趕搭尾班巴士,所以望兩望就要走.
返到宮之浦,食個dinner,去便利店買多D野食之後,就睡覺準備行山.
訂閱: 張貼留言 (Atom)


text:
5知點解~
我無咩心機整"嘩box"!
好似到左瓶脛咁呀.
又好似無咩想寫!
好似就快C咁.
會5會因為聽日係我生日,又短一年命同又老一歲,所以心情咁矛盾呢?不過生5生日,日子都係咁過,又5會有咩特別節目嘅~最多係夜晚出去食飯law!係咁ga na~o係呢度生活,邊似o係HK咁多節目!不過諗真其實我好似無真正o係HK度生活過,我17歲就離開HK,17歲之前嘅生活,米就係返學,補習同去學畫畫.以前我讀女校,係就係好開心.But d同學個個都5出得街,到中4,5補課,學校重要派回條比家長簽.重要有回條都重有家長以為個女呃佢,5信真係要補課喎!!!
所以雖然o個時我住o係HK,但係HK有好多地方我都未去過兼5識去.所以嚴格嚟講﹣﹣
我係未真正o係HK度生活過!
不過成日見d friend o係Face Book度post相,我諗﹣﹣o係HK應該會多好多節目.至少o係HK有屋企人,可以返下屋企食飯,又可以同阿爸阿媽去飲下茶,我諗應該會幾開心ga!好善moo o個d個個Sunday同屋企人飲茶,又時時有"家庭聚會"嘅人!
唉~最慘係我5記得小王子今日係學校運動會,學校會供應BBQ,5洗帶Lunch.唉~早知就5咁早起身la!未到生日已經咁,好似5係一個好開始呀
!


text:
嘩!琴日我介紹比你地o個個電蒸午餐盒,我一Post條link出嚟,好快就有人同我講已經賣到斷左貨.咩原來我個Blog咁多人睇ga咩?睇嚟我要即刻聯絡o個間公司,問佢地收返d介紹費先至得!hahahaha........
想買又買5到嘅Blog友5洗失望,因為淘寶5係淨得呢間公司有得賣呢個電蒸午餐盒,有d公司賣得重平tim呀~不過講到大陸電器呢家o野,都係5好貪平la,橫掂買到最貴都係講緊幾十蚊之ma.
我o係小王子9歲o個陣開始做"嘩!Box",初初係就咁影張相放o係自己個Face Book 度嘅~後來就開始開Blog寫小王子天地.之後d朋友話我整得咁靚,不如o係FB度開個Fan Club la咁,我5識開,佢直頭幚我開埋tim!所以o係Face Book度我有個Fan Club叫小王子廚房,每日都會有好多Blog友o係o個度問我o野嘅.
http://www.facebook.com/pages/小王子廚房/184202804994
其實你地睇返好早期嘅小王子天地,你地會發覺o個時我無咩講,每編Blog都好短.後來寫下~寫下~就越寫越長,小王子又真係鬼咁多攪笑o野喎,所以我時時都話我出本"小王子101件攪笑事件簿"會快過我出本食譜.
又再之後我寫下寫下,又將小王子所有同學仔都改哂代号,如果你有追開小王子天地嘅話,咁一定記得燒烤叉,雞泡魚,肥Chris同技安.......佢地,因為佢地嘅攪笑故事陪我地過左無數個美麗清晨.最初個個嚟睇小王子天地嘅人都係因為我o個個"嘩!Box",但係隨住小王子天地越嚟越多人睇,竟然出左一班鍾意追文而5係睇相嘅Blog友,佢地嚟小王子天地係為左睇小王子嘅故事.就o係o個個時候我開始有另一個諗法,就係用小王子天地記錄住所有小王子嘅童年,到小王子大個o個陣送比小王子做禮物,雖然小王子5識睇咁多中文,之但係只要小王子天地一日o係個網度,小王子幾時都可以睇到la~話5定小王子第日識左個HK女朋友,咁佢個女朋友米可以讀比佢聽law!hahahaha......
小王子知我一路都有寫Blog,但係佢無"Blog"呢個Concept,所以從來都無問我係咩嚟.今個term小王子o係"聚寶盤"轉讀日文,本來可以揀讀中文or日文嘅,不過小王子話要學日文,等第日幚我釋食譜喎~所以小王子揀左讀日文.咁教日文o個個日本娃娃叫佢地o係屋企帶d有開日本嘅o野返去,小王子同我講o個陣,我話﹣﹣>
"咁你帶我個Blog返去la~show佢我地d"嘩Box" law!"
就係咁~小王子終於第一次睇到我個Blog o勒.不過佢重係5係好明咩係Blog,我同佢講﹣﹣>"呢個係媽媽嘅Digital Diary"
小王子﹣﹣"o我~"
佢即刻明哂!
其實小王子一個月大,我就開始晚晚講故事比佢聽,我知o個時小王子未識聽我講乜,但係我想養成佢第日大個晚晚睇書同聽故事嘅習慣ma~所以就算小王子得一個月大,我都晚晚坐o係佢bb床邊講故事比佢聽.
但係而家~
小王子晚晚都要我讀Blog比佢聽,由Bed time story變左做Bed time Digital Diary.家下小王子每晚淋瞓前,我都同佢一齊坐o係床度讀Blog.小王子聽返佢以前發生過嘅事,笑到反肚咁濟.原來寫Blog都係一個親子活動嚟gar喎!!!
PS.琴日我話小王子返埋今個禮拜就放兩個星期假,原來5係~佢5至放兩個禮拜,小王子放到17/7,所以要到17/7之後至會再Post "嘩!Box" o勒~


text:
東洋字不溜都係寫成直排嘅,即係「直書」「縱書」.漢字嘅基本結構都係由上而下,非直排嘅形式其實有啲違反咗漢字本身嘅設計.香港同台灣啲出版社到而家都仲幾堅嘅,即使「武」書多數印成咗橫排,不過「文」書仍然係直排多啲,又啱傳統又啱設計美學.噉點解我哋設網站却冚唪唥百份之九十九點九幾都用開橫排呢.
我第一次設網誌都經已係「網路2・0」時代,我諗住網上肯定有好多資源可以執返耒輕輕鬆鬆噉自己搞掂個直排網誌,點知幾乎乜都冇.我又冇乜嘢電腦背景,要自己整原始碼梗係搞唔掂嘅.最後搵到個 WP 主題叫做「VERTICK」,免費嘅,安裝之後個網誌就變成咗直排喇,不過有好多限制,比如標題唔好長過六七字,主題顏色又唔改得,外語又周時顯示唔到,難用得滯.〔不過,我仍然幾感謝設計提供 VERTICK 嘅先鋒.〕最後到今年有一次 WP 軟體更新,棄耕已久嘅 VERTICK 主題卒之跟唔埋時勢出咗局,唔用得.
噉點算呢!唔係幾識電腦嘅我,最後搵到咗三種方式耒解決.
第一係用CSS自己整.我試過一陣,其實都搞掂咗一部份,即係文字都「掂」咗,可惜格式齊亂晒咗,自己又唔識整主題,最後都係失敗.
第二係直接加入使用艾比索.艾比索又靚又正,只不過係唔用得自己網域,又冇法「打包」下載自己啲文章留備份.前者我唔甘心,後者唔放心.如果你唔介意呢两單嘢,不如試吓艾比索先囉,又靚又正又免費.
第三係使用竹取度嘅 JAVASCRIPT 架罉.我唔係好識解譯,不如大家自己睇吓佢哋說明喇.我自己原底唔識整,好彩有個搞軟體嘅朋友出耒幫我手,之後就幾順利喇.依家我都識處理,如果你想整又唔識整,歡迎留言定私訊耒問我.
我要喺呢度同竹取啲工程大師講聲多謝!仲要同幫我手嘅台北工程師朋友講聲多謝晒!
最後我想鼓勵多啲人出耒建設使用直排網路平台.傳統啲嘢絕對唔係一定最好,但係我哋目前噉樣由直排換成橫排真係未經大腦薰陶.漢字本身內部嘅設計就係由上而下為主,理論上如果係要改成蒙古式滿洲式「上而下,左而右」嘅形式我都冇意見,但係寫成橫排點都會有衝突,唔會啱嘅.西洋史論文用開橫排我冇意見,科技相關工具書印成橫排都係冇計,但係我哋多數嘅網頁入面除咗漢字又係漢字,西洋字南洋字都未算多,繼續冇端端照版焗住喺度打橫排就點都係自我植民喇,你話係唔係先.


text:
2012年9月14日
廣闊的酒店花園, 給予一種清新的感覺
( 呢排都專注講返 迪士尼黑色世界2012,但我生日嗰次迪士尼之旅仲有好多篇未出... 唯有慢慢逐篇出返啦... 呢篇文章啲相其實早前已經上載咗上黎,不過就黎到今日先寫... =_= )
兩間酒店都有一個好靚嘅花園,不過相比起 香港迪士尼樂園酒店,呢邊就時尚好多.叫得做 迪士尼好萊塢酒店,花園亦都以好萊塢做主題,周圍可以見到好多同電影有關嘅佈置.
沿著花園大道行,首先會黎到泳池嘅入口;地面印有 HollywoodRecords 好萊塢唱片 嘅字樣.
繼續行,就會見到一個櫃檯,我原先以為係詢問處,但行埋去之後又冇人... 呢到設計成好似一個電影售票處咁,應該係俾賓客影相嘅;兩旁更加放咗一啲 迪士尼 電影海報.
之後就黎到 迪士尼好萊塢酒店 嘅巨型招牌,每個字母都好巨型,仲大過一個人,好有氣勢!
招牌旁邊有一條小路,寫住 Mulholland Drive,唔知有啲咩呢?入去睇下先!
原來係馬路黎架!不過唔洗緊張,冇車行嘅,啲車只係泊咗響到,郁都唔郁.
啲車咁靚,應該唔係小兒科喎!一定係俾明星坐架啦!但係車門鎖住咗,冇得扮明星添!>_<
響酒店嘅戶外範圍,全部都係呢啲 米奇 圖案木椅,呢條小路入面都有幾張放咗響到.
呢條小路被設定為一條高速公路,旁邊可以見到路牌以及防撞欄等嘅裝飾.
當我諗住繼續行,響另一邊出返去嘅時候,我先發現呢條其實係一條掘頭路...
不過以上所講嘅野都唔係我覺得呢個花園最正嘅地方,最正嘅係,呢到有一個超級廣闊嘅草原!我覺得呢到好似一個高爾夫球場!景色優美,又夠大,總之就俾人一種好清新嘅感覺!
有一個小山丘;從呢幅相可以見到,當日真係天朗氣清!旁邊仲有一個小遊樂場俾小朋友玩.
響草原望返過去酒店嗰邊又係點嘅呢?可以清楚見到整座酒店,顏色鮮明,真係好有時尚感.
海邊仲有一條海濱長廊,由 迪士尼碼頭 以及 香港迪士尼樂園酒店 嗰邊一直延伸過到黎呢到.
都係嗰句,響 迪士尼渡假區 嘅每一樣野,入夜後配上燈光,的確會散發出一種獨有嘅魅力!食飯前除咗去咗泳池影相之外,亦特別去到花園嗰到睇下夜晚又係一個點樣嘅世界.
講起夜晚,除咗去花園影相,同埋食自助餐之外,仲有一個好奇妙嘅體驗!遲啲再同大家分享!:)
訂閱: 張貼留言 (Atom)


text: 自從兩年前播完《M Club》之後,「小龍女」李若彤又好似消失咗一 排.仍然係小姑獨處嘅姑姑,不時被拍到同一個好似餅印咁樣嘅小妹妹一齊,引來不少猜測,不過之後李若彤解釋謂呢個小妹妹其實係佢姨甥女,令曾患抑鬱嘅李若彤,邊緣回望重返人間.李若彤不諱言:「過去五,六年係我人生最黑暗嘅時間.當時我經常無端端喊,有諗過自殺……幸好上天俾個姨甥女我,湊佢係我最開心嘅時間,亦係佢救咗我,多謝妹妹俾我做媽咪嘅經驗!」噚日11點左右,李若彤現身長沙灣某商場一家playgroup,等小朋友放學,又同家長有傾有講.見仲有時間,於是李若彤去到附近一家電器舖買電掣.見其左揀右揀又不斷打俾人問意見,最後買咗個白色嘅.買完之後,李若彤見仲有時間,於是去超市買餸,揀親都係蔬果肉類,零食同汽水就完全掂都唔掂下.買下買下,李若彤走咗去超市一個counter買女性保健食品,見佢好細心咁逐樣逐樣揀先至決定買.好喇,買完晒,李若彤拎住一大袋戰利品返去接小朋友.見佢坐埋一角,未有主動social,但就有幾位靚太走埋去同佢傾到雞啄唔斷,傾到十二點三十五分左右,終於放學喇,有位外籍老師先出嚟同大家briefing,通常呢啲日日聽嘅嘢都冇乜人在意,但李若彤就好留心聽,接咗小朋友之後仲繼續係咁發問.唔講唔知原來李若彤都幾多嘢講,同外籍老師傾完一輪,又捉住頭先匿埋一角密密傾嘅家長喺學校門口又傾咗15分鐘,滔滔不絕.見李若彤講講下時指指面珠,又指指下巴,唔知係咪分享緊美容心得喇.但幾好傾都要分手,之後李若彤同小妹妹坐Benz返科學園天賦海灣,不過李若彤似乎好多message要覆,不停篤手機,一有時間就篤,就連開車門都幾乎唔記得,要小妹妹提醒先至如夢初醒咋…


text:
全知言
咪嬲豬呀!愚人節邊個先係整蠱專家?
4月 1日係愚人節,呢日無論俾人點整蠱都唔嬲得,所以做好俾人玩嘅心情未呀?全知言問咗啲演員,歌手睇吓佢哋有冇俾人整蠱過或者整蠱人,先知原來 Evelyn(蔡穎恩)係危險女友嚟㗎!
糖妹 假扮細佬
我情人節嗰陣扮咗個男裝, post咗張相扮係我扮細佬徵女朋友,得到嘅 feedback有好多女仔嚟問我攞 WeChat呀, facebook呀,電話呀咁,但我統統幫我細佬整走晒,因為我細佬去咗拍廣告,捧咗佢做明星喇!(最尾兩句係糖妹整蠱你哋咋!)
Evelyn蔡穎恩 扮踏兩船
我試過同初戀男朋友講,好凝重咁講,我好對唔住你呀,我做錯嘢呀,我一腳踏兩船,仲同朋友夾計整咗啲曖昧嘅 message,結果佢好嬲好嬲好嬲,最尾我哋叫佢睇埋啲 message最底嗰句,跟住佢碌碌碌就睇到「愚人節快樂」,跟住佢成晚冇同我講過嘢喇!最後我要嗲番佢同埋扮小丑囉!
天堂鳥
被女神玩
有個自己幾有好感嘅女仔用短訊向我表白,嘩真係幾開心!傾咗幾句以為當真,點知原來係玩我,嗰時自己未拍過拖,以為中獎,原來都冇買彩票!
愚人節玩得激 街坊:叫我起身屙尿
分別喺尖沙咀,旺角同銅鑼灣訪問咗幾十人,但似乎香港人唔多興玩整蠱,或者俾人整蠱咗都唔記得,今年愚人節不妨玩吓啦喂!


text:
媽咪姐
多年積怨 杜汶澤勁藐溫兆倫冇品
近年北上搵食嘅溫兆倫,可能完全忘記咗自己係香港人,早排竟然喺微博呼籲各位香港傳媒唔好再搵佢喎!正所謂癲開有條路,近日佢不停喺微博發布愛國論,更連人帶 IP舉報一啲「反愛國」嘅網友,即刻被圍插,仲令杜汶澤忍唔住爆粗鬧佢:「 X樣!」
嗱,阿澤不平則鳴,大家都知!但佢唔妥溫兆倫就唔係今時今日嘅事嘞,大家記得俾溫兆倫 hurt得好深嘅陳梅馨(現名陳明君)嗎?兩人 93年撻着,據知拍拖期間,溫多次向陳借錢唔還,分手後,溫生仲面皮厚到向陳追索 14萬拍拖使費!而陳明君同阿澤前度顏仟汶係深交知己,所以仟汶同阿澤都聽過唔少溫生嘅事跡,講真吖,真係好難唔鄙視囉!再講,阿澤同溫兆倫喺 06年一個演藝人協會活動上碰過頭,當時佢哋仲「唔覺意」發生撞膊事件!
不過最令阿澤火起嘅,應該係因為月前溫兆倫喺微博 post過自己已故爸爸嘅相,仲話原來個樣好似「杜汶澤哥哥」,又話:「難道我爸當年他跟……哈哈!」向來最錫媽媽嘅阿澤梗係即時喺網上發炮:「再搵我老母講笑我打 XX你!」媽咪姐只想講,溫生你係咪食得國內黑心食品太多呀?個心變曬色喎.四個字,好自為之啦!
微博起浪
48歲嘅溫兆倫近年主力喺內地拍劇,不時 post啲愛國相呀文呀上微博,仲做埋「金手指」,你頂得住無?
前度力撐
離開娛樂圈多年,喺西貢開餐廳嘅顏仟汶,表示不屑同溫兆倫扯上任何關係:「對呢種人不如算啦!希望佢尊重自己尊重人.」而問到佢有冇同阿澤聯絡時,仟汶大方話:「依家各自有一個美好家庭,以前啲嘢無謂講啦!我只想講阿田(田蕊妮)做倀雞英真係好好睇,好入戲.」


text:
無雙撈英傑傳早前光榮就出咗條片頭動畫,仲講埋隻野有咩特色添,呢隻 SLG 版無雙《真‧三國無雙 英傑傳》將會推出 PlayStation 4 同埋 PlayStation Vita 版本,而繁體中文版正式宣布於 2016 年10 月 27 日推出.
咁今次既主角係見慣見熟既「趙雲」之外,仲會有新角色「黎霞」,同埋係三國時代已經用槍既「雷斌」.故事就又係東漢末年,又係打「黃巾賊」,然後住租務成交係常山既「趙雲」同佢個毒撚 FD「雷斌」就收到風,話有個黃巾殘黨盤據住既「謎樣祠堂」入面出現咗人柱,然後二條友就懷住興奮既心情去冒險啦.咁當佢地入到去祠堂既時候就發現有條女比人封印咗係碌柱度,然後同黃巾殘黨戰鬥緊果陣,冰封既少女「黎霞」就覺醒咗,然後就毛孔粗大跟咗「趙雲」同「雷斌」三人踏上旅途啦,嘩幾鬼老土.
咁講返隻 Game 個 System,基本上係傳統 SLG 回合制,除咗基本既近攻遠攻,亦都有攻擊敵人側面背面傷害加成既.比較特別既係當Medilase每次攻擊敵人之後會累積共鳴值,當儲滿之後可以使出「共鳴亂舞」,使出後係一定時間內連打 O 鍵,連打次數越多共鳴亂舞傷害值就越高.
另外遊戲會取得一個叫「天絆鏡 (てんばんきょう)」既道具,透過「天絆鏡」可以接觸到登場人物既想法,並且可以觀看邂逅武將既各種對話事件,從而更進一步知道佢地既個性同埋志願,而最緊要果樣就係觀看對話之後,係可以得到金錢,道具最新租務成交仲有 SP 等等獎勵.
完成特定條件,會增加武將的對話事件,對話事件後會開放新劇情故事,甚至使武將加入自軍
戰鬥系統以外仲有武將育成系統,透過戰鬥或者「天絆鏡」就可以得到,打開成個白貓升級版面一樣既「八卦泉」就可以為武將升級,除咗增加體力,提升移動距離呢啲例牌野之外仲有各種有利戰鬥既能力.
最後就係無雙必有既武器升級,人物可裝備購自商人或者戰鬥時取得既武器.各武器除具備提升武將能力既「效果」外,仲有攻擊追加效果既「屬性」,同普通無雙一樣可以將「效果」同「屬性」移轉至其他武器,而且係有得為武器提升攻擊力都算係咁啦.
特殊鍛鍊:將武器附屬「效果」移轉至其他武器
強化鍛鍊:提升武器的攻擊力,依攻擊力上升幅度會增加鍛鍊費用


text:
2016年3月26日 星期六
同心同步同樂日@沙田馬場
米高說好了嘅復活節trip,因為突發事臨時取消咗,咁四日復活節公眾假期總要搵D嘢畀燒腩仔玩,好彩最後關頭我哋又有得去馬會嘅同心同步同樂日,今年同上年嘅玩法有少少唔同,攤位遊戲唔再係免費任玩,不過每個人一入場就會收到$60遊戲卷(唔夠可以之後再買),同樂日指南,同埋一條頸繩來玩遊戲儲襟章.
早一晚同燒腩仔講定會去馬場玩,佢晨早未九點就自己彈起身話出發,以為佢今年大個仔應該會好興奮,點知...一入場見到face painting,golf putting,3D畫影相區,佢通通都話唔玩...
就連呢個以為佢會好like嘅BB版彈床障礙賽,佢都堅決say no話唔玩...
咁我哋唯有帶佢睇埋看台附近,有高度限制畀大小小嘅小朋友玩嘅彈床遊戲(相呢兩個真係堅好玩,睇到艾菲都想自己排隊玩埋一份囉),就同佢轉戰彭福公園嘅同策駿馬園.
過到彭福公園,可能地方空曠D,有地方畀佢跑跑跳跳,心情先終於好返DD會笑...
請埋佢食爆谷,心情又再好多DD咁啦...
然後就主動話要玩呢架公園入面嘅搖搖車啦﹗
再順利氹到佢排隊玩彈彈馬兒賽,已經係第二年玩,以為佢表現會好D,點知又係hea爆出閘等人拖,好彩今年大會有安排工作人員照顧小朋友,咁啱早一日有少少扭親條腰嘅米高先唔使出動,可以喺場邊抖抖做啦啦隊.:p
玩完本來想同燒腩仔去睇韻律馬術表演,但佢又堅持唔肯埋去睇,搞到超級馬迷米高勁無癮,o...
咁一場來到,唔睇表演都循例同雪特蘭小馬影返張合照,條隊同上年一樣係超...長,艾菲同米高唯有輪流陪燒腩仔放吓電,喺附近草地跑跑跳跳消磨吓D時間.
等咗差不多45分鐘,終於到我哋影,明明有人上年擺晒pose摸實隻馬笑得勁開心,排隊時見到D馬仔又讚佢哋靚,但埋到去就喊驚唔肯摸馬仔,更加唔肯自己同馬仔獨照.
影完相見時間差不多,我哋就齊齊陪米高去睇越野賽馬術示範,可能我哋企開邊無咁多人圍觀,今次燒腩仔又無say no話唔睇喎,艾菲問佢D馬行路係咩聲仲識扮返「咯咯咯咯」畀我哋聽.
睇埋馬術表演我哋就返過馬場,可能係呢幾日不停落雨,彭福公園D草地都偏濕,輪輪盡盡嘅燒腩仔更加係唔小心跌親整到成身泥,結果我哋要同佢去育嬰室換褲抹鞋,雖然呢個臨時育嬰室嘅位置係比較偏僻,不過佢有兩間房更加有職員睇住,就好似我哋用時有媽媽喺其中一間房餵奶,職員就安排我哋用另一間房換片換褲唔會騷擾到佢.
而另一樣貼心嘅安排,就係佢哋竟然喺洗手間到放咗張凳仔畀小朋友洗手,大家有帶過小朋友去大人洗手間嘅媽媽,應該都試過抱得佢哋洗手來又開唔到水喉,或整到小朋友成身濕晒嘅經驗,特別係艾菲呢D大肚媽媽就更加唔方便抱小朋友洗手啦,所以見到呢張凳仔真係忍唔住影低來讚吓馬會﹗
清潔好,我哋就去咗同做DIY個位到報名玩遊戲,報完名見時間唔係得返好多,所以求其買D小食來填飽個肚就算.
食飽就即刻埋位DIY,我哋同燒腩仔報咗整太陽帽,大會會提供晒所有物料,姐姐簡單介紹點整之後大家就可以自己整.
經過一輪黐黐貼貼後終於完成呢頂馬仔太陽帽,起初叫佢帶來影相都扭扭擰擰,但走嘅時候喺街有太陽曬叫佢帶佢又肯帶一陣喎,小朋友嘅心情真係仲難觸摸過女人心呀,kakaka...
小貼士:場內有好多個DIY攤位,家長可以按年齡幫小朋友報名,最細好似燒腩仔咁3歲已經可以玩,建議一入場就去報名,我哋中午時份先報,有好多已經full到黃昏時間先有得玩
整完太陽帽,我哋就帶咗燒腩仔過隔離區嘅同建綠家園,顧名思義就係一D關於環保意識嘅攤位,小朋友有得玩又學到環保嘅知識都幾有意義,可惜是日勁hea嘅燒腩仔,連拋乒乓波都懶到只係放入眼前個筒,我哋猛叫佢拋遠D都唔理,激死﹗>.<
同建綠家園隔離仲有個同遊小天地,都係一D啱燒腩仔呢個年紀玩嘅遊戲攤位(充氣迷宮之類嘅玩意,有D都有高度限制),不過眼見佢玩咗大半日明顯有疲態,兼幾堅持話唔再玩,同遊戲攤位D人龍越來越長(一過咗中午時份就開始多人),我哋就決定同佢返屋企休息,但有樣嘢又係不得不讚馬會嘅安排,就係喺長長嘅人龍隔離,set咗個免費playroom咁嘅area,可以等小朋友玩住等,減低佢哋等到唔耐煩扭計唔合作嘅機會(呢個安排有幾緊要,帶過小朋友參加呢類嘉年華活動嘅父母就最明).
其實除咗呢D畀小朋友玩嘅攤位遊戲同馬術表演示範之外,場內仲有展覽展出香港過去喺國際運動大賽贏得嘅珍貴奬牌奬盃,又有一D關於運動嘅3D藝術畫任你影,另外仲有曼聯朴智星分享會教小朋友踢波,真係大人細路都好啱玩,就算艾菲第二年參加呢個活動都完全唔覺得悶,當然如果燒腩仔可以再投入多D同少D扭擰的話就更好,宜家唯有希望下年馬會再搞時我哋仲有機會同時間入場玩啦﹗
訂閱: 張貼留言 (Atom)


text:
尋晚同阿 Ann 佢地傾偈的野我到今朝都記住, 唔知點解.
今朝明明已經多得 Queeny 怒打電話黎 call 我, 但係我到最後都係遲左成廿分鐘先入場.算啦, 遲好過無, 我都好怕自己會遲晒大到, 但係都唔怕得幾多架喇, 要遲的始終都會遲, 係咪?! YEAH~狡辯
之後呢, 我地就同阿 Rose 慶祝生日.我落去火車站個陣, 美心d 麵包西餅蛋糕先岩岩由貨車送到.我問佢, 呢度(個咋大膠盤)除左有麵包之外, 有無蛋糕架? 佢話有, 然後逐層掀起俾我睇.咦, 我見到有鮮果情仁喎, 就試下呢個喇, 橫掂上次個芒果情仁咁好食.
佢生日我地係李慧珍慶祝.地方唔錯, 大家都幾開心.個蛋糕雖然好食, 但係明顯地唔夠芒果情仁咁好食, 上次真係令我一食傾心.
之後就上左 U lib 搵左一陣 ELT 的書.然後 ELT 堂就訓著咁滯.我知道自己個陣時真係太眼訓, 所以我都係輕輕交帶一聲就拿拿聲上轉堂巴番宿.我同房好驚訝我點解咁早番到宿, 我答佢一句今日 special d 嘛, 佢問我有幾 special, 我已經換完衫昏迷左係張床度.Special 在於我近來眼訓得好快, 好犀利.唔知點解, 個 sleepiness 一旦 strike 到黎, 就真係好利「灰」.
我以為我訓醒又係食晚飯的時間, 因為我通常都係咁.點知原來都只係訓左一個鐘頭多d 咁樣, 幾好成績呀.起身拿拿聲趁仲有太陽洗衫.洗完之後出去同阿瑪傾地理日的野.點知就係果一個時候俾我撞到姓潘的同埋阿 Rose 同埋阿瑪.佢地係度錄 Video 俾 Gladys. 終於我都覺得佢做番次 constructive d 的野.
攪左一輪, 連 tutor 隊都影埋, 就走喇, 我幾乎無乜同阿瑪講過乜野.反正佢又要番屋企煮飯, 咁算啦, 聽日先啦.同阿 Rose 同 Claudia 係 CC Can 食飯, 好飽, 一路睇住人地係度準備舍音盃, 一路係我地身邊"cheat chat "咁轉, 我地就係度慢十拍咁食飯.個 contrast 都幾可愛.個陣時我係度諗, 舍音盃, 以前 Vincent 仲係成個頹精(佢話佢想淨係讀書的)個陣, 都竟然玩過一次.surprises are always around us. 今年, 佢連宿都無住, 我就反而俾蛇佢屈, 「人面全非」呢個 term 好似誇張左d, 但係都形容得幾貼切.
短短一年, 好多野都變左.正如之前個晚我都同 Wendy 講左好耐正經野.我無諗過可以同呢個人講正經話, 講真, 對住佢我都想笑.不過可能係教會 train 到佢個腦開通左, 佢終於明我唔係一個一味低能的人, thank goodness.唯一入教的好事? 唉, 費時評論, 免得個d 好狂熱, 好愛神, 好鐘意自己個宗教的人出黎鬧我.
諗下都心寒.
唉, 頂~你唔順.


text:
花錢之前 先權衡您所有的選擇
一張合適嘅信用卡可以使你獲得眾多嘅好處,比如話燃油折扣,航空里程累計,購物優惠同埋其他各方面嘅好處.通過BestMoney信用卡比價工具,你可以好快捷咁選擇一張適合你嘅信用卡.比如話,通過比較香港各大銀行髮型嘅信用卡,你可以輕鬆咁瞭解到其中邊一張信用卡有最多嘅回扣或者最低嘅透支利率.
為咗確保你充分享受到銀行提供嘅各種津貼,我哋同時列出咗各銀行當前最新嘅信用卡促銷活動.
無論你喺度穩緊2,000蚊或者喺15,000嘅個人貸款,我地嘅個人貸款比價工具都會幫你穩到最啱你心水嘅果種貸款.香港各銀行提供嘅個人貸款產品品種繁多,有時候真喺好難做出合理嘅抉擇.有咗BestMoney個人貸款計算工具嘅幫助,你嘅生活將變得更加輕鬆:只需要花比我哋知你嘅打款數目同埋貸款期限,我哋就會幫你計算出利息以及每月還款額等資訊.
我哋已經為你比較咗香港各大銀行比如滙豐,中銀,恒生同埋渣打等銀行嘅資訊,快啲去我哋嘅網站進行比價,穩到最啱你心水嘅交易啦!
你喺咪仲穩緊一種簡單而快捷嘅方式來獲取收益,為你嘅閒置儲蓄做積累?咁定期存款就喺你最完美嘅選擇!香港各銀行提供嘅定期存款種類繁多,有時我哋好難做出合理嘅選擇.快啲來嘗試我哋嘅存款計算工具,佢會幫你輕鬆快捷穩到利息最高嘅果間銀行.
我哋已經為你比較咗香港各大銀行比如滙豐,中銀,恒生以及渣打等銀行嘅定期存款資訊.
進行抵押貸款好可能喺你生活中最重要嘅決定之一.香港各大銀行提供嘅住房貸款種類繁多,有時令我哋喺做選擇嘅時候難免迷茫,特別喺當你對繁瑣嘅財務條款唔熟悉嘅時候.
我哋相信住房貸款並唔喺乜難事,我哋已經建立咗住房貸款比較工具,有咗佢,你可以輕鬆比較諸如滙豐,中銀,恒生以及渣打等各大銀行嘅按揭資訊.


text:
去旅行, 梗係要一早起身游個水先開心既, 間酒店有個Mini pool在頂樓, 係就係細d, 不過景觀都好唔錯!
游完水又去幫襯T21 food court食個早餐, 就搭BTS去Mo Chit station既JJ Market.
今次同舊年行好唔同, d時間過得好快咁, 只係行左好少部份而經兩點, 而且又冇上次好虛脫既感覺出現喎, 繼續行行行, 竟然行到d檔都開始冊門喇, 我地都係時候要離開了, 雖然話冇咩太多野買左, 但其實加加埋埋都有一堆咁上吓既戰利品既, 返酒店放低d野, 梳洗吓, 就出去搵食喇!
嚟到Refresh 24 SPA, 有兩層, 我地做既係Royal Thai Treat 2.5 hours, 有steam, body scrub, oil massage, 泰式按摩, 一去到換左浴泡打算沖個涼先, ..... 點解d水唔熱又流得好慢, 扣分呀, 唔沖喇, 之後帶左我地去一間迷李steam room, 細到只能容納兩個人, 蒸左約廿分鐘, 就可以出來繼續下一個step, OH...原來要一絲不掛的做磨沙, 雖然燈光昏暗而且有毛巾遮吓, 但還是覺得有點兒尷尬吧, 好彩, 幫我做果個係女人, BB果個係人妖, 哈哈 ! 磨完就泰massage, 都係舒服到訓左覺, 試過Let's Relax SPA & Relax 24, 總括而言, 個人較喜歡Let's Relax SPA.
做完都12:00了, 搭返的士返酒店,今次遇到個的士大哥又好老實喎, 明明咁夜其實佢收我地貴d都預左, 但點知佢係睇錶計, 真係好喇 !
返到酒店附近落車, 去左T21隔離果條街食宵夜,呢間麵檔舊年都有幫襯過, 味道唔錯, 10蚊左右就有一碗! 恐怖既事就喺等梗食既時間發生左喇, 突然間我覺得腳下面好似有少少痕,就好似比有條頭髮之類既野掃梗, 正想用手撥吓佢, 一望!!!! 赫然發現有隻超級無敵大既曱曱喺我腳上面行梗, 嘩!真係好驚, 我即時九秒九彈起, 諗起都仲打冷震架!


text:
事先聲明,我去過呢D活動遇到嘅人,大部份都係正正常常人一個,甚至話唔少硬件都唔差,好少話真係見到D甩皮甩骨,除左我仍然會著動漫Tee出席咁話.不過我都奉勸一下有意參加呢D活動嘅弟兄姊妹,去到時真係唔太駛刻意咁突出自己,係教會活動呢個場境下,大致上做返自己都係安全嘅,係可以做返平日正正常常個樣,假設你個「自己」唔太差的話.即係話,姊妹呢你有無扮開靚化開妝,作為一個資深單身弟兄,其實係睇得出架,因為個妝同你果日衣著真係好唔夾,你面上果兩撻胭脂,的確好礙眼而令人聯想到猿科動物後腰以下大腿以上嘅部位.咁弟兄呢,你有無著開西裝,我都係一眼睇得出架,因為你出到黎真係好似茶樓部長.
咁我亦當然遇過有人係好有問題,例如我遇個一個係明顯有嚴重社交障礙,小組分享時介紹自己,只係講下自己乜名,返邊間教會,打乜工咁.輪到佢講野時,即時「紅都面晒」,一隻字都講唔到出黎,連自己乜名都講唔出,成組dead air左幾十秒,佢朋友先幫佢解圍,之後成個分組分享,佢連一句完整嘅句子都講唔到出黎.我明白每個人有不同嘅處境,我自己都唔係一個擅於交際嘅人.但我覺得比佢報名入黎嘅教牧事前無理由唔清楚佢情況,呢D咁特殊嘅例子,事前應該要接受個別專業輔導,貿然將佢放入一個群體同大組入面,無論對佢,或者對大家都無好處.


text:
靚抽王
大台劇集超能力大全
大台劇集高潮唔多,不過勝在笑位多.每個星期,神聖嘅網民都會喺大台劇集入面,搵到一大堆穿崩位,犯駁位,呢啲其實都唔係咁出奇,近年仲多咗樣,就係超能力位嘞!明明係一套寫實嘅劇,點解都有超能力劇情?觀眾們,不要問,只要信,不管你們笑不笑,反正我笑鳥.
《使徒行者》賀 Chok峯離巢
Chok峯將會告別大台,以後就唔可以喺大台睇到佢嘅精湛 chok爆演出喇!可惜人哋明明就走,大台都一樣唔放過佢,整番套《使徒行者》佢嘆,網民們又再熱烈地彈琴熱烈地恥笑.
Chok峯被踢飛 5米
早前有報道指成龍飛踢房祖名,犀利嘅網民喺《使徒行者》睇到呢個 Chok峯被踢飛 5米嘅橋段,驚嘆大台編劇有預知能力.另一方面,被架車撞都係撞開 5米啫,被人打飛 5米都唔死,係唔係睇得《龍珠》太多?
搞乜鬼荷里活叛逃
大台唔知係唔係睇荷里活科幻片睇得多,成日都鍾意搞大場面,點知次次都弄巧反拙成為恥笑對象,《叛逃》算係近年最多出位動作嘅膠劇之一.
世界級跳樓
劇入面關禮傑同陳展鵬雙雙喺呢幢大廈跳去另一幢大廈,破晒世界跳遠紀錄.同時間,硬膠劇情確實係教壞人.試諗吓,關禮傑喺劇入面作為警官,俾學員挑釁兩句就唔理危險鬥跳樓.佢哋係唔係應該先去測吓智商先做警察呢?
拳王膠倫布
可能因為靠創意同實力唔能夠引大家注目,於是惟有靠騎呢劇情同埋穿崩位引大家睇落去.呢樣嘢我哋都可以理解嘅,劇集《神探高倫布》就有齊晒呢啲元素嘞:
我和拳王有個約會
第 17集入面,高倫布同包平安突然無啦啦打起上來,打鬥場面更媲美《 22世紀殺人網絡》,有網民笑稱呢個場面 9唔搭 7,我哋深表認同;亦有人話呢個動作場面接近奧斯卡級數,我哋認為呢個評價如果唔係講笑,就一定係踩緊奧斯卡.
打你唔死狙擊系列
講到超能力,點可以錯過無記嘅 XX狙擊系列同埋號稱無敵不死身嘅除紙衫呢?
2014年《點金勝手》
跌落山崖再次死唔去,令網民驚覺到,查實唔係徐小姐嘅問題,因為基本上套套劇都有槍戰,跌落山,大爆炸等嘅劇情,而同時啲主角係死極都死唔去嘅.
荒謬現象學
每期荒謬現象學為你解構娛圈嘅不尋常現象!


text:
囍.Couple
服務詳情
評語 提交評語
租衫我哋係搵Couple Wedding,係我太太阿嫂結婚嗰陣留意到嘅.間舖就喺佢哋試衫嗰間對面,望落好似幾好咁.當初佢嘅服務都好好,個package都好抵,$5000有六套衫(婚紗﹑兩件晚裝﹑裙褂﹑兩套禮服),又會提我哋幾時有新衫,返新衫我哋再去揀又真係揀到,出到嚟好多人都話好靚,用呢個價錢換到咁靚嘅衫都好難得.另外佢都會出去例如東南亞地方搵啲特別既衫,唔係淘寶貨,當日迎賓藍色嗰套同婚紗都好靚,cutting都好靚,好多人都話好靚.
不過男裝禮服款式唔係太多,普通咗啲,如果可以加多啲款就好喇,同埋褂嘅碼數都唔係好夠,不過晚裝同婚紗都係好靚嘅!
5000
負責招呼我嘅同事叫wing,佢好nice,見我揀開啲簡約同冇咁blingbling嘅款,於是拎左超多件俾我揀同任試.而且佢俾好多意見我,例如話我膚色襯邊啲裙等等,佢冇好多修飾,講野好直接中肯,所以好滿意佢嘅服務.因為佢服務太好,所以就即場落左訂,佢話就算試完衫唔岩佢都唔會收錢,而且最尾仲俾多左套男裝我地.
佢package本身唔包頭飾首飾,但後尾佢有逐套幫我襯同借俾我,加上化妝師又俾左啲俾我,所以當日有好多飾物可以揀同襯.同埋因為我太瘦,所以啲衫要改得好緊要,正常租衫公司唔鐘意要改咁多,但佢地就冇乜所謂,改完就叫我試,唔岩再改,改到ok為止.
第二次我同我老公去,第三次同奶奶去.佢本身包左我一條奶奶衫,但因為我媽咪唔鐘意租衫,所以最後多左條裙出黎.佢有同我一齊諗點處理呢件多左嘅裙,包括轉做姊妹裙,睇得出佢有想盡辦法解決我嘅問題,而唔係只係為左賺錢.
我老公同兄弟去拎衫,佢話拎果陣已經直接pack好哂俾我地,拎上手好乾淨,而還衫果陣佢地都冇特別去check,唔會驗屍咁睇有冇爛.
4988


text:
Bauhinia Wedding Shop
服務詳情
評語 提交評語
我㨂呢間嘅原因係因為我會睇櫥窗遇到啱嘅先入,呢間其實已經係金巴利道差唔多行到尾,大概係第三間,咁啱櫥窗有件衫吸引就入左去.我嘅要求係simple elegant,佢嘅衫都simple,因為我唔鐘意太多珠,太華麗嘅,佢就正正符合我嘅要求,清雅啲.唔知係咪因為呢個原因,價錢都偏低,又清雅又平就正岩我!因為價錢對我黎講都真係幾平,所以即刻扑槌,同埋冇試衫費.
最後租左六套,落單果陣已約埋幾時揀衫做fitting.我係直接睇實貨揀,都好容易揀到,同埋過程都順利.乾淨程度可接受,始終租嘅有啲啲舊,但都可接受.
佢仲要係唔需加錢嘅情況下俾多左套婚紗我.因為我係註完冊之後有擺cocktail,諗住會想周圍行,但又唔想著住套大拖尾.當時佢咁啱擺左條冇拖尾,簡約嘅婚紗出來,咁啱我又幾鐘意呢件,跟住我就有少少怕醜咁問佢可唔可以加呢件,問佢價錢.點知佢話:「唔洗啦,你鐘意就咁要啦.」佢冇乜所謂,佢嘅服務態度係好好,因為佢重視客人多過賺錢.成間店得一個人叫Ada,好nice!
其實我一早已經confirm哂啲裙,但係final fit果日咁岩有新款返左,我覺得啲裙好靚,不過我冇講出口,因為我知自己一早已經揀左.不過Ada竟然話覺得我有兩件晚禮服都係魚尾,有冇考慮換過一件.跟住我問,咁係咪即係我依加可以轉,佢話係.於是我即時就開口講話你有一件新返嘅真係好靚!我好快已經介紹左另一個朋友黎,都用緊佢嘅服務.
5000


text:
我最鍾意0既節日係中秋節.除左因為我農曆生日係八月十六之外,中秋節帶俾我好多兒時快樂0既回憶.雖然依家過中秋冇得好似細個咁同d friends玩candles燈籠,但對中秋依然期待.
八月十五同阿爸阿媽去梧桐河畔賞月,人不多,所以有d0靚仔匿埋來煲爉.我地坐0係河邊,自成一角,氣氛都幾浪漫.老豆不停用灼過0既樹枝趕/殺0係河爬上來0既蟲
十六就同屋企人去睇大佛.原本想坐纜車,但太多人排隊,又唔知可以預先買非,個職員話要排個半鐘,於是錯巴士.諗住走果時先坐纜車.
大佛原來有好多遊客,唔單止自由行,鬼都唔少‧去到果度都覺得自已似遊客.係佛寺食齋當lunch,水準認真一般.then去昂平市集睇,太新,太"懶"中國feel,個人不太buy,純粹呃遊客錢.then去排隊等搭纜車走,點知冇得買單程非走,就算買左來回非都要排成個鐘隊先有得走.公眾假期來呢度,似乎係錯誤0既選擇.撘番巴士去東涌,then同父母去大埔報一日內地團,又撘巴士番上水,今日撘車多過行.
十七父母都去左大陸玩,我好想親近大自然,約tak去沙頭角睇下海,點知條友應承左之後又話m痛,叫我過幾日等佢痛完再去.同細妹去大快活食完tea後自己坐巴士去粉嶺行晝眉山,順便去花都一帶緬懷sfac0既歲月.花都一帶係有少少變化,不過一d我有回憶0既食店仲0係度,例如搖荼,有記,豆漿大王,合府等.事隔幾年再來睇,幾有趣.then上山,天氣不曬,但好焗,冇風.上樓梯時成日要抖抖回氣.上到頂先有風,0係頂坐左好耐,惜d景都俾樹遮住.期間有個帶住隻狗0既青年上山,見佢好揚咁拎住咸濕報同馬經,唔知係自己睇定係俾隻狗大便用? 落山後行番上水,發現粉嶺d基建完善左好多.由火車站去嘉福村有有蓋行人道,又有單車徑去上水,似乎北區只有住天平村0既公屋居民番屋企係冇瓦遮頭.
今朝又再一早起身去北角見fairwood,星期一羅湖有好多人出香港,我等左三班車先有位坐.上到去公司,果然幾fairwood feel,有橙有黑幾舒適.以為見人前又要做d test,點知一開波有個阿嬸來查家宅,又問我有幾多兄弟姊妹又問我父母做乜又問我使唔使餋家,真係唔係好想答.then有個肥青年男人來in,都ok nice,原來係bu師兄.問0既問題都幾大路,又突然轉台講英文.我已經盡力去答佢,自問冇點講錯野,不過佢話呢兩日都有applicant來in,如果其他人係做開hr,我都可能見唔成.see how it goes


text:
今日落街市諗住買生圍蝦去主場踎吓,點知由西灣河揾到落北角,揾咗幾個街市都冇,為有兜番西灣河街釣魚店買D沙蝦仔,買好餌就直跴主場咧~
18:10到咗釣點,D水流都幾急吓,慢慢開好竿就坐定定等運到,不過廿分鐘度就要睇吓隻蝦生唔生,因為D沙蝦仔唔受得咁大水流,好快就直咗,咁又換過隻生猛D嘅落去;一路釣到就快轉流,其中一枝竿響咗一吓,黎料喇~我即刻執起枝竿,竿頭一彎落去我就抽,中咗!唔駛幾個回合就收條魚上黎,係條唔夠兩斤嘅花鱸仔,頭威頭勢,揾陣D用撈箕上水,解鈎落生扣,換餌繼續;過咗一陣,釣腳邊沉底枝竿比野拉吓拉吓,呢種動作就梗係蟹喇,我用手慢慢收線,收到上水面隻蟹都唔放隻蝦仔,咁我就左手抽住條魚線,右手飛個撈箕落去,一撈就入袋,係石蟹黎,都有磅頭,即入冰箱,落餌繼續.
一路釣到十點幾,海裏面好似完全冇生物咁,三枝竿郁都冇郁過,見有魚又有蟹,都係執埋D架生,走人去宵夜好過喇!
都好,中番條花鱸仔.
有魚有蟹.
蒸出黎好靚喎,我懷疑隻石蟹係塑膠做!
其實去旅行之前都有釣過魚,不過唔得閒寫網誌,趁今次就出埋佢喇!
2-1-2015 (農曆十一月十二)
今年第一釣有兩條花鱸仔都唔錯.
細細條用黎清蒸都得
攪掂哂D野,即刻整番碗麵宵夜先!


text:
早幾晚﹐七點幾係尖咀番屋企﹐上在一架熱狗! 熱狗在宜家時節的天氣不是什麼問題﹐還很舒服哩.
當車去到窩打老道時﹐坐我後面的一位小姐﹐突然同她隔鄰的一位先生發生以下的事件...
小姐:先生﹐麻煩你唔好坐得太近可以嗎﹐你真係坐得太貼喇.
先生:小姐﹐有人行我咪要坐埋 D 囉...
小姐:但我見無人行o既時候你都係坐好貼囉.
先生:邊有呀﹐有人行先係咋嘛.
小姐:唔係! 我明明睇住無人行時你都係咁﹐你再係咁我報警話你非禮o架!
然後哩位先生有個朋友坐係佢地後面果排櫈﹐然後哩個先生二號就開始答咀o勒...
先生二號:小姐﹐坐巴士係咁o架啦﹐你唔係話我個 Friend非禮你呀嘛?
小姐:宜家係你朋友坐得太近﹐我係請佢坐過小小姐.
先生二號:巴士係咁o架啦﹐唔係點坐呀﹐你咁就話我Friend非禮?!
小姐:宜家你係佢咩﹐你點知佢係咪特登o架﹐你咁多o野講o既﹐你朋友都未出聲呀!
先生二號:我唔知?! 我同我Friend 職在幾十年呀我唔知?!
小姐:你同佢識得耐係你地o既事與我無關﹐宜家我只係覺得佢坐得太近令我好唔舒服囉!
被嫌人士已經起身離坐走在去樓下搵第二個位坐﹐哩兩個人繼續係樹口角!
至於哩兩個人繼續係樹嘈都離不開哩兩句o既爭執﹐先生二號仲開始夾雜 @#$%@& 問候哩位小姐o既媽媽﹐哩個小姐睇佢都係Office Lady﹐好激氣咁回答話:『識講粗口大晒呀﹐宜家係巴士上面講粗口都係違反法例 (好似又係喎!)』 哩個先生仲繼續係咁講﹐個小姐話
小姐:你再係咁我就叫司機車去警局報警o架喇.
先生二號:發癲啦你﹐俾心機發癲啦講粗口犯法! (然後繼續係咁鬧個女仔)
小姐然後真係走落樓下同司機講話要報警! 巴士司機跟上黎睇睇咩事啦﹐仲同果位先生講唔好再騷擾哩位小姐﹐一人少一句啦﹐但個先生仲要話係個小姐攪事在先﹐咁個小姐落番下層同埋要求司機報警! 然後我地全車人就係咁被困係巴士上面唔走得﹐要先等警察黎先得.
隔在五分鐘左右﹐先生二號話小姐係樹攪事走埋落下層﹐繼續鬧個小姐﹐鬧鬧下仲話『我個 Friend非禮你? 我地係教徒黎o架!』然後上層乘客全部一齊爆笑﹐教徒?! 邊間教會教你咁樣用大量粗口問候人呀? 係有o既就講出黎喇﹐我地一定叫人唔好參加啦!
上層乘客開始議論紛紛﹐有人話個女仔好大膽﹐有人又話早知幫口叫先生二號唔好出聲咪算囉﹐更有人話﹐個女仔個Look咁似做會計o既....
後尾警察黎到﹐Basic咁Settle Down之後﹐司機開門放我地走同埋叫下一班巴士司機接載我地哩班人﹐但最攪笑o既係﹐我走時﹐先生一號Mark完身分證就同我地哩班人一齊排隊﹐但先生二號反而要留係事發現場同警察傾緊計!
就係咁﹐無啦啦 Delay 在成半個鐘頭﹐同埋無啦啦無位坐要係巴士企到番屋企;雖然證實唔到究竟個男o既係有心定無意﹐但個女仔夠膽出聲哩下真係好叻﹐奉勸各位男士坐巴士都係小心D好﹐起碼如果你無心的﹐都唔好被嫌疑o丫.


text:
我無試過去廣州啲骨場,不過試過幾次幫襯outcall.
初初第一次叫都好驚架,你知啦大陸咩都可以發生,驚佢打劫,又驚佢開天殺價,所以做咗好多research先幫襯.好彩嘅係,幫襯過幾次,幾次都OK嘅.
有幾個小貼士提供比大家:
1)盡量唔好用自己常用嘅手提電話號碼打去outcall,平平哋買張大陸電話卡就最好啦!
2)留酒店地址嘅時候,可以約喺大堂見面,如果係都要房間號碼,可以比同層既其他房間號碼,到時佢嚟到,仲可以扮出街出去望清楚條仔,真係啱喇先叫佢嚟你間房.如果唔啱,就記住熄咗個電話,條仔打俾你時電話響你就知味道.
條仔嚟之前,記住沖好涼等佢,因為好多都唔肯一齊沖架.
條仔嚟到就會去沖涼先,佢出返嚟嘅時候就會開始同你按摩,基本上同去骨場一樣,不過就變咗喺房張床.通常一開始就會推油,唔會再做乜嘢泰式或者中式按摩,因為要預留足夠時間嘛.😜
通常按背面嘅時候呢已經係好挑逗,會按你個股,甚至個菊花添.
一番轉身就不得了,你可以選擇繼續按摩,或者做你想做嘅事囉!
試過有一次遇到一個深圳來的仔仔,瘦瘦咁,但係有6舊腹肌,好鬼正.果晚,我同佢大戰左超過一個鐘,我仲留佢係度同我瞓,第二朝我仲要佢同我玩多次先比佢走.不過好搞笑,佢明明細個我,同都起極都起唔到機,最後都係要我抽插收場.個次俾左五百蚊人仔,抵到爛呀!
不過唔係次次都咁好彩,有次遇到一個疑似直男,又唔靚仔,又成身煙味,按摩仲OK,但係後半部就簡直係呃錢,求求其其用手同你玩完就算,仲要唔足鐘.
自此之後,我好少係廣州幫襯,又危險,服務又未必好,玩都係去泰國玩正啲!


text:
日本大阪京都
28 Nov 2012 Wed 京都 Sunny day
一早6點幾係民宿食麵包早餐就羅行李去放低就出發去嵐山嵯峨野買小火車票,9點去到嵯峨嵐山站,買到第三班既第五卡,係無窗既,非常好,因時間係十點,所以就行左去渡月橋睇下,時間早既關係,人唔算多,如果有多d時間,慢慢下行都幾唔錯番到車站搭小火車,見到我地果班已經無晒,而且後面幾架都得企位,好彩早黎,而且陽光咁好,當然最好避開中午既太陽就更好啦
小火車速度比想像中快,而且開揚既關係,雖然影相方便d但亦相對黎講凍,如果佢慢少少可以睇清楚d就好了,火車下面既一邊係河景,有人坐船仔,聽講要兩個鐘,咁凍咪攪我,去到中途係橋中會停低比人影相,但又好快開車,好趕咁喎
番到去總站落車(後尾先知原來前一個站落車會比較近竹林),我地唔知當然要自己行啦,首先行天龍寺同埋竹林,係天龍寺度有個雲龍圖既展覽,開頭覺得要比幾百yen入去好唔值(其實都無人睇飛,唔買都得既),原來幅圖好得意,咩角度都係望住你,而且好惡咁,最後我訓係地睇,感覺到佢壓落黎咁,人地呢可能覺得異相,但我地樂在其中玩左半個鐘先走人,之後睇左個本堂同庭園,本堂同庭園望既野一樣,只係高左一層睇,嗯
睇左影左一段時間就去左番渡月橋睇野同係對岸買野,山入面既楓葉有部份變左成,唔太算太多但亦唔少,可惜係有煙霞,唔多清,anyway,用左一個鐘左右就出發去竹林,唔知係我地既起步點既問題定係人太多,都唔多算係竹林,無想像中咁密咁,本來仲想去化野念佛寺睇石佛像,但路程比較遠而且時間不多,放棄了,唔知係影相太耐車程太轉接定係早天黑,時間好唔夠用,完全無去旅行既hea感,好倦
番完京都羅野再番大阪,羅住行李行左一段路,加上早起而且頻撲,出去食飯時都爭d倦死了
因天氣冷既關係,食左個窩,都幾唔錯,但有d好肥膩既野,係鄉間野食,但我又唔記得係咩,好似腸既東西,太肥,我頂唔順,其他既都幾好食,係個明太子咸死人,嗯
To Part.09 - 和歌山白濱
[21/11/12 to 01/12/12]
Photo Link <<<<<<<<<


text:
金手指 - 孫柏文 2012年6月28日
金手指:數曾特首埋下的炸彈 - 孫柏文
呢篇《金手指》,將會係特首曾蔭權任內最後一篇文,孫柏文想用呢次機會幫曾特首計計數.當然,我做得獅子山學會研究總監,就係想講曾特首啲政策.咁大家都成日開玩笑話曾蔭權除咗係中華人民共和國嘅官員外,亦係以前喺英國王室前跪下,效忠英女皇嘅Knight.
做得英女皇戰場上嘅打手,就會學到英國佬為未來接手嘅人埋下炸彈.當然,英國佬甚至曾特首都唔會無良到特登跣你一鑊甘,佢哋只係落實咗啲政策,為短期嘅政治困難過關,長遠將會係滅港隱憂.不過講衰嘅一邊之前,想先整啖沙糖.
冇跟歐式福利值得讚
做得好嘅,首先有曾特首老早明白到歐洲式嘅福利制度係唔得,因為遲早爆煲.咁歐洲式嘅福利,最致命嘅地方就係唔會斷尾,亦即係經常性開支.曾特首用盡方法將龐大嘅盈餘搵啲一次性,最好乜都做唔到嘅地方塞咗啲錢,等啲分身家嘅敗家社運份子同政客冇咁易亂發要求.
第二,就係喺07年全球經濟就來爆嘅時候,冇忽然增加土地供應.97年,亞洲金融風暴下推八萬五,結果除八,九十後外,香港人見包碳都會百感交集.
雖然,結果係樓市暴升,不過大家要記得97年國際貨幣基金組織等,叫出事國家做嘅嘢,就係正正今日德國叫希臘落實嘅政策.唯一分別係他朝亞洲人真係去做,今日白種人就選擇印銀紙.呢個真係冇辦法.
最尾,有朋友話取消任何稅項都係好事,所以冇咗紅酒稅要讚.不過以我嘅個人歷史,呢個我就畀其他人讚.
講埋下嘅炸彈,不分先後,全都係有滅港威力.首先係最低工資,之前我驚佢會令好多後生仔女冇得以低廉人工番工學嘢,咁雖然已經出現例如髮廊負責洗頭嘅學師,被機械取締,不過家好嘅地方係仲可以免費,好多後生亦冇舉報啲學嘢嘅Job.
不過工會遲早搞呢啲學嘢後生仔同教佢哋僱主嘅安排,到時候你要係邊個邊個嘅細姪先有得入行.
住公屋唔識人,又想靠肯捱同平博入金融業?唔使諗啦,乖乖地袋你嘅廿八蚊粒鐘.階級流動?哈.以前我都仲好嬲,不過友人一句:「You"re part of the elite class,so why so serious?」
為銀行包底遲早出事
第二,就係競爭法.人民力量用拉布反得嘅民粹法例,你已經知好有問題.咁我哋香港係學歐盟嗰套,所以可以話條法例一定係會變成打外來競爭者或中小企嘅武器.我唔知香港人會唔會有日覺悟,選啲會贊成條法例取消嘅議員.不過當律師既得利益集團成立後,佢哋會用六四,民主,派錢等入番議會.
第三,派錢.將香港人變成澳門人,恭喜.
第四,亦係我本人覺得最大滅港隱憂.喺08年雷曼爆破後,曾特首宣佈學愛爾蘭政府咁,為全香港所有銀行做擔保包底.咁唔同愛爾蘭嘅地方,就係香港人,由投資者到存戶一路都要承擔銀行出事風險,BCCI,百富勤都係好例子.就係咁,香港啲銀行就被債主監察,冇畀銀行高層為花紅借爆買次按債賺息差.
最弊係除包底,曾特首仲繞過司法系統,壓啲銀行為雷曼迷債上身,賠錢.咁包底兼賠錢後,試問邊有香港人會驚買錯嘢?或將50萬元嘅錢分開銀行擺?
如果再有事,梁特首咪學曾特首咁囉,不過到時就會係今日嘅愛爾蘭.佢哋被德國接管,我哋就係北京.不過呢個,可能都係團派編嘅劇,我哋未來見到嘅「錯誤政策」,只不過係呢場劇一早寫落嘅情節.
孫柏文
作者為獨立股評人
本欄逢周二,四刊出
上一則: 以理服人:還是覺得香港好 - 倪以理
下一則: 曾淵滄專欄:港交所,中銀又嗒糖 - 曾淵滄 ~TITLE_S~金手指 - 孫柏文 2012年6月28日 舊文


text:
又一天新開始^^今日原定計劃會去樂山大佛,之後再到峨嵋山,第二日就可以上峨嵋金頂睇日出;不過可能覺得成都太舒服,唔想四圍走來走去所以就放棄左樂山峨嵋呢個決定,寧願係成都懶一下;早上出門先到對面「鍾水餃」食早餐,清清地食一碗清湯米線,早餐都係食清啖啲比較好
但亦都忍唔住叫左碗四川特產紅油抄手,睇個樣都感覺到辣,食落又幾好食
食完就慢慢坐巴士去新南門車站買明天去峨嵋山既車票,因為明天想坐第一班車所以買定比較好;其實要一日來回峨嵋山係極困難,峨嵋山真係最少要玩兩日先夠,唉...如果唔係咁懶今日就去左啦
買左車票就隨意四周圍走走,沿錦江向前行
行到去成都中心天府廣場
天府廣場站聲稱係全中國最大地鐵站,冇留意佢係唔係真係咁大
天府廣場其實都係一個普通廣場,唔覺得有咩特別;廣場就係市中心,附近有好多高樓大廈
穿過廣場就到人民公園
人民公園入面好熱鬧,好多人唱歌跳舞;好多地方公園都會有人聚集,但就未見過好似成都人民公園入面咁多人,睇來成都人都好鐘意呢種熱鬧生活
公園入面分開左好多個唔同劇團,有唱歌,有跳舞,有做表演,每個都有好多人圍觀;但我對唱歌跳舞冇興趣,而且好怕呢種嘈雜環境,好彩香港唔流行呢種文化;不過住係旺角同屯門既朋友就慘啦,日日有人係樓下開大個喇叭製造嘈音真係人都顛
2004年人民公園興建左紀念碑,紀念四川保路運動
見到有人寫大字bor;好多地方都可以發現書法家,我自問就寫唔出咁靚既字啦
除左寫字,仲有好多老人家捉棋,感覺同天壇公園差唔多;突然發覺好多伯伯都鐘意戴呢種皮帽,再加多件皮褸,睇落去好型
光禿禿既係銀杏樹,秋天來到就可以見到一大片金黃色銀杏海;一年之後有幸可以再次去到成都欣賞呢片銀杏美景
繼續漫無目的係公園遊盪,發現一個遊樂場,不過睇落呢個遊樂場好似唔係太跟得上呢個時代,所有機動遊戲都停留係幾十年前風格,所以玩既人唔多,得踫踫車有人幫襯
上面部過山車真係請我都唔敢玩
我諗玩呢啲會安全啲?不過都係一樣請都唔玩
仲有大量遊戲可供選擇,但都係一樣人影都唔多個...講真而家應該冇人會喜歡玩呢類咁舊式既遊戲啦?而且成都人消費能力好似唔太低,去玩都去成都歡樂谷玩啦,呢道完全比唔上
恐怖版比卡超
出左公園繼續向前行;成都好多地方都起緊地鐵,下次再去成都交通應該會比而家方便
人民公園行冇幾遠就去到寬窄巷子
冬天來成都既遊人唔多,寬窄巷子就變成市中心一個寧靜﹑優閒既好地方;寬窄巷子同錦里有少少相似,大家都係城市入面一個古式古鄉,可以令人放鬆心情既好地方,唔同既係錦里比人一種古代感覺,而寬窄巷子就係好似民初既感覺
同錦里一樣,呢道都係有一間古代版Starbucks
仲有好多民初特色建築
成都其中一個傳統特色就係了耳仔,睇落佢地都好專業,又好似了得好舒服,不過我都係唔敢試,比人了耳仔始終感覺好奇怪
冬天好多樹都冇晒樹葉,係其他季節來到一定會靚好多
係闊窄巷子行一圈就走lu
離開闊窄巷子,向hostel方向前進
繼西安後又係成都發現海港城
行到半路見到有間KFC,忍唔住就走左入去開餐啦;呢道可以食到「川辣嫩牛五方」,可能係四川KFC獨有都唔定,未係其他地方見過;嫩牛五方其實係一大塊白色既皮(北京雞卷個塊)包住菜同牛肉,而叫得做川辣當然係特別辣,我未試過係KFC食到咁辣既野,不過食落又真係好好食,不過我諗四川人只係當呢種辣係小兒科咋;話時話點解KFC都有薯條食既?
食完野係附近行下超級市場,要補給最重要既糧水(尤其係水,超級市場平好多架),然後就返hostel lu;係hostel大廳坐低傾下計,仲可以同兩隻超可愛既貓仔玩;貓仔細細隻勁得意,邊會估到一年後會變左做肥貓架!
貓仔好鐘意追住條竹,仲好鐘意爬入櫃底個細窿(唔驚黑?),好好玩架
有時又會訓上你道,想點玩都得
又到夜晚,雖然食左KFC唔肚餓,但都要食晚餐既,求其係hostel食野唔出去lu;朋友叫左個炒飯
而我就叫左蕃茄蛋麵,終於可以食到中國名菜蕃茄蛋啦
來到四川就緊係要食正宗麻婆豆腐啦!
不過蕃茄蛋麵配麻婆豆腐好似有少少九唔搭八...可能係比遊客食既關係呢個麻婆豆腐已經冇想像中咁辣啦,始終太辣唔係個個可以接受
明天要早起身去峨嵋山,今晚應該要早啲訓;係同隻貓玩緊既時候有位hostel職員突然問我一唔一齊玩三國殺,有美女邀請就緊係唔訓都玩啦,哈哈^^就係咁就同一班職員一齊玩,快樂不知時日過一玩就玩到半夜,冇咩時間訓覺lu;事隔一年多,當我再次去到hostel既時候,呢班一齊玩三國殺既職員大多數都唔見晒lu,只有hostel經理仍然係hostel工作,無緣再重溫三國殺之夜......
^^秋天的寬窄巷子與人民公園^^
http://arho25.blogspot.hk/2013/12/blog-post_15.html


text:
靚抽王
娛樂圈最幸福的男人
唔好搞錯,我娛文樂作為一個思考偽術家,慣咗用「逆向思維」諗嘢,所以呢度講嘅「最幸福」,唔係父慈子孝家有嬌妻嗰種,我認為咁樣唔係最幸福嘅.作為一個男人,最幸福莫過於做錯事,奉旨有人原諒同幫手揹黑鑊以下就係近年最幸福嘅三大猛男,佢哋有乜咁巴閉?睇過.
第一位 彭順
作為排行榜第一位,梗係唔止衰一鑊咁少啦. 07年被影到同模特兒 Kama到酒店房短敍,去年同小三 Liddy當街咀嘴,到前幾日喺泰國曼谷夜店同低胸女親熱飲酒.根據非正式統計,凡係有中國人嘅地方,都有點心食,而凡係有花天同酒地嘅地方,都有彭順出現.而每次彭順做錯事,妻子李心潔都會一次又一次原諒同信任.加上佢同前妻生咗個女,都有現任妻子李心潔幫手照顧,所以佢除咗係賤男第一位,佢都係幸福男第一位嚟㗎.
第二位 吳浩康
佢早年藏毒被捕唔係重點,近日被發現背住女友鍾舒漫同小三去街街親熱,都唔係重點.重點係,無論佢做過幾多錯事,女友換完一個又一個,都仲有人肯做佢女朋友!係囉,吳浩康究竟有乜三頭六臂?定還是佢有啲好犀利嘅優點係得佢女友先知,我哋係唔知?答案係:冇!思前想後,我都認為佢係純粹好命,唔係點會得到最幸福男人第二位?執到啦你!
第三位 房祖名
有個會原諒自己嘅老婆,當然係幸福,不過有個會無限支持自己嘅老竇,亦都係相當美妙嘅事.住大屋唔使愁,一出道就有歌唱有碟出,有戲拍做主角,然後衰喺毒品手上俾人捉,都有老竇救駕,坐半年出嚟過情人節,出監後有老竇幫你鋪路去外國讀電影.最盞鬼嘅係,無論佢做錯乜,都可以同大家講,係因為老竇太忙冇時間同自己溝通,先至會做錯事.另外我哋發現,做錯事抵賴原來係基因嘅一種,係有遺傳嘅.
最 XX
每期分析行事最誇張嘅人物(例如最賤,最大使,最口臭等)並排出當中的三甲位置,食花生之餘,叫做為世界維持吓正義咁


text:
在網上見到有網友推介由愉景灣行去梅窩的行山徑都幾好行,而且又未去過愉景灣,於是趁住五一假期的第二日去愉景灣行下山,雖然昨天剛行完魔鬼山炮台,隻腳仔仲好鬼攰,但係唔想浪費這個假期,所以就照原定計劃出發.
今朝十點就已經到咗中環港外線碼頭,只見個碼頭已經人山人海,因為今日剛好係長洲太平清醮,條人龍長到暈,好彩今日唔係去長州啫,行到二號碼頭乘船去愉景灣,船費要 $31.全程只需 25 分鐘,都幾快.
初初以為愉景灣好像錦繡花園咁,全部都是 House,有花園洋台,點知到步後所見的大部份是洋樓大廈,有些意外.先在碼頭前的水滸坊內的麥記食早餐,食飽後約十一點半就起程.
先在碼頭右邊行,經過巴士總站,出到路口轉左,行約一分鐘就見到遠處的街渡碼頭,未到碼頭前有個路口轉入去就有條路去沙灘,不過無明確的指示牌,唔留心都唔易搵到.
由愉景灣行,經稔樹灣,到長沙欄,全程大部份都是平路,之後就係上山路,但不是太辛苦,好快就到神樂院,由愉景灣到神樂院,行得快應該不用半個鐘,不過我就行下抖下,又影下相,足足用了成個鐘才到.因知道之後上山仲有條好長的斜路同樓梯要行,所以就在神樂院去下洗手間,休息足夠才再起程.
休息完後就繼續行,之後的路全是上山的斜路,雖然不是太難行,但行得都幾索氣,抖咗好多次先可以上到山頂的觀景亭,係個亭入面已經有好多人係度休息緊,都幾擠迫,好彩搵到個位坐下,見有時間,於是攞咗部新電話試下個 GPS,哇~這個觀景亭原來有成 246米高,唔怪得行得咁辛苦喇!
休息了一陣就由亭的另一邊落山,這條路大部份都是石級,之前睇過資料話由愉景灣出發係比較易行,因為如果由梅窩出發,先要行兩段斜路,跟住再要行成二百幾米的石級,唔辛苦就假.反方向由愉景灣行,起步是平路就比較易適應.約三點就落到山腳,行完全程,一出就係銀礦灣,肚子真係好餓,於是行到碼頭的附近熟食市場食午餐,食飽後去到碼頭剛好有班船就嚟開,船費要$36.7,哇~仲貴過愉景灣.船程約三十分鐘,好快就到中環碼頭,跟住坐港鐵返屋企.
十點鐘,未到碼頭已經見到排晒長龍去長洲
去愉景灣係二號碼頭
今次坐十點半班船
無八達通的要係客務中心買票
仲有時間,坐下先
今次坐這架快速船
座位都幾舒服
搵個位坐低訓陣先
愉景灣的洋樓
愉景灣碼頭
水滸坊
Wildfire....同我盆迷岩一樣名
今日的早餐
出發前去下洗手間先
今日的行裝,上山落山就要靠晒支手扙
跟住就起程,向巴士總站方向出發
巴士總站,以前聽新聞報導話愉景灣碼頭泊滿晒高爾夫球車,有些混亂,不過今日又唔多覺
原來係泊咗係第二度,而且見到d高爾夫球車有晒車牌
住宅樓下也有停泊高爾夫球車
久不久就在馬路見到有高爾夫球車行駛
街渡碼頭
這個路口就係去神樂院~
要行咗入去先見到這個路牌
稔樹灣及去坪洲的碼頭
係稔樹灣有埋長沙欄的信箱,方便郵差叔叔派信
點解係呢度會有超市的手推車,在稔樹灣我就見到四周圍超過二十部這些手推車,而且仲印有愉景灣一間商店的名字,唉~香港人
行行下見到呢個路牌,我哋轉右繼續行
好得意的土地公公
在小山丘上見到個菜田,每塊田前都放咗果種植物的名牌
個菜田都好大
行行下係海邊見到有張椅,唔通真係會有人坐係度睇浪?
這條小路就係我哋剛行過,都幾好行
在路邊見到一大群毛蟲,隻隻都好肥好靚
一堆唔知乜野的甲蟲,都幾得意
見到隻蝴蝶停咗係葉上面,機不可失,立即同佢影張沙龍先
真係乖,等我影完相先飛走
過咗長沙欄後就要上山,不是佷斜,好快就行完
係呢度咁遠的地方都有人住,而且仲種咗咁靚的黃花
行行下就見到條分叉路,左邊係去碼頭,我哋就轉右
唔識路唔緊要,係路口有指示牌
行完條幾斜的路後就到了神樂院
原來佢哋都係飲番自己出產的牛奶
繼續行,就見到這個公園
裡面供奉了聖母像,個亭好中國化,初初睇見仲以係觀音像添
再行過少少就係聖堂,唔好咁大聲講野呀
這條路係去隱修院的
不准遊人入內
今日的中途站,觀景亭
上埋這條樓梯就到山頂
山火拍,大家行山時要小心火種
觀景亭,好多人呀
係山頂睇風景都係好靚,前面就係坪洲
仲見到香港同九龍,今日好大煙霞,好矇
係另一邊落山就可以去到梅窩,大部份都係樓梯
見到銀礦灣喇
梅窩碼頭
已經二點幾,仲有人係梅窩出發行去愉景灣
海中間見到有個堤壩,唔知係乜野呢?
d 樓梯好高好斜,落山時都要小心 d
終於行完喇,這個就係出口,跟住轉右行就到銀礦灣
今日都幾熱,隻狗都話要抖下涼
聽曉山房
梅窩酒店
係酒店前面有間假日餐廳
梅盧
這間屋主都幾搞鬼
銀礦灣沙灘
d 人係度望乜野?原來有人係度放風箏,留意右上角
旁邊有個燒烤場,唔係好多人係度燒野食
有好多人係度玩沙灘排球
好出名的銀礦灣酒店
端午節就到,已經開始要練習扒龍舟
今日就係梅窩熟食市場食午餐
啡熊同白熊已經好肚餓,洗定碗筷等食
乾炒牛河,哇~好大碟呀,睇到佢哋流晒口水
呢碟豉椒排骨飯都唔錯
食飽就去隔離的碼頭坐船返屋企
今日係坐高速船,半個鐘都到中環
我哋坐的高速船
隔離係新天星碼頭,睇完 d 船後就坐港鐵回家了


text:
伍嘉慧( Bethanie)
香港婚宴管理及形象設計學院
婚禮宴會統籌及新娘化妝高級文憑
Bethanie性格外向坐唔定,「呢科唔只坐課室齋聽書,有好多訓練化妝, set頭課程,又可以出去睇吓唔同酒店場地,好多元化,一啲都唔悶!」
U花 U草
搞婚宴嚇怕 準婚禮統籌師:最好旅行結婚!
到咗年尾,又係收紅色炸彈嘅旺季,想婚禮搞得好好睇睇,但又怕麻煩嘅通常會搵個婚禮統籌師( Wedding Planner)幫手!
讀緊婚禮宴會統籌文憑課程嘅伍嘉慧( Bethanie),放棄修讀主流課程,揀咗本地著名培訓婚禮統籌師嘅香港婚宴管理及形象設計學院嚟讀,希望下年再升讀 top-up degree嘅市場學, 19歲已認定自己目標!
咪以為呢份工好易做,諗吓菜單,訂吓酒席就搞掂, Bethanie話讀咗先知呢科大把嘢讀,婚禮習俗,公關策略,市場學咩都要識,「我要成日上網睇呢排興啲咩,例如顏色,布料,回禮禮物,菜式,每季都有新嘢,仲要成日睇潮流雜誌同啲婚禮網,追住個潮流,例如以前多數人會用罐裝蜜糖或者筷子做回禮禮物,但𠵱家已經唔興,多咗人轉用杯裝蛋糕( cup cake)或者精美朱古力,潮流呢啲嘢唔識就 out,好易畀客人藐!」
一心喺呢行發展嘅 Bethanie睇落滿空熱誠,但對於自己的婚禮,她竟話一切從簡,「最好旅行結婚,咩繁文縟節都唔使理,加上自己做呢行,要求一定更加高,亦都會雞蛋挑骨頭,所以旅行結婚方便自己又唔使煩到人!」


text:
查實好多日本嘅嘢香港都有得賣,而且價錢仲平一節
我估佢肚面啲果凍應該會係 Made in Japan 掛?
今次嚟到日本第一餐就食麥記,乜都唔做換咗隻叮噹先講😂
經過便利店時見到佢哋,本來諗住當睇唔到走人,點知忽然又聽到佢哋嘅呼喚.咁冇辦法,唯有抱佢返屋企😅
至於啲果凍...一於就拎返公司迫同事食晒佢😈
等咗咁耐終於先到今日,我當然唔係期望參加比賽啦,目標清晰,只為紀念品.估唔到喺出發比賽之前就已經攞到,咁查實可以慳番唔洗跑喎😈
既然嚟到又比咗錢,又冇乜理由咁快走.一於玩下.
繼續閱讀 →
曾經話過以後都唔買再買叮噹公仔(因為冇位放),所以今次日本之旅冇打算要搜羅叮噹.不過壞朋友嘅一個 whatsapp 就令我破戒了,因為今次呢隻白虎噹真係幾特別
繼續閱讀 →
心思思想要隻元祖叮噹,今日再走去旺電抽蛋.琴日半滿嘅扭蛋機今日只淨最底一層,見全部藍色應該有機會抽到隻竹蜻蜓掛,點知擰咗兩隻同琴日一樣嘅出嚟(下刪幾十字粗口)
轉場去星際碰下運氣,今次如願一擊即中,開心晒😆
繼續閱讀 →
好耐冇去過旺角電腦中心,今朝去打個轉發現家陣多咗好多玩具鋪.仲要邪惡到有用八達通比錢嘅扭蛋機,攪到我唔見咗$60 😂💸
繼續閱讀 →
今日約咗車友一齊轆車,由佢帶路轆入上水
Total climbing: 1740 mDownload
Total descent: -1728 m
由荃灣西出發,第一站係青馬遊客中心
繼續閱讀 →
今次去日本玩六日,直到走人之前一晚先至發現有叮噹換.結果喺最後一日連續食咗三次開心樂園餐,但係都仲係差最後一隻漢堡包監督未換到 (T.T)
繼續閱讀 →
琴日太黐線,夜媽媽都仲係多人到爆炸.今日請左半日假嚟排隊,少人好多
繼續閱讀 →
我唔算係超級叮噹粉, 不過今次用電腦畫出嚟嘅叮噹比起近年畫到變晒形嘅多拉動畫實在係可愛得多.好期待為咗佢而跌下錢 XD


text:
今日去咗深水埗臨時布市場(棚仔),如果唔係朋友話呢到好快要拆想去影相,我都唔知原來有個咁嘅地方.冇法啦,塊地咁靚冇乜可能唔用嚟起樓賣錢.希望唔係齋起豪宅就好了
繼續閱讀 →
今日又拎個 pinhole 出街影相,但係出咗門口先至發現機入面係 iso3200 菲林,結果喺猛烈陽光下全部都炒晒粉.直到開始日落先至影到一張正正常常嘅相
繼續閱讀 →
話說琴日睇攝影展見到人地部 pinhole 機,今日就挑起條筋想影下.喺銅鑼灣避風塘用自己嘅相機紀錄一張海邊變遷畫面
繼續閱讀 →
今晚入完貨之後就挖左包過期一年嘅 3000B 嚟影下野,結果質量完全冇問題超正.見 pack 菲林乜事都冇即時又想慳住用,影左一張就走人了
上網見到有人話之前入得太多 3000B 要減磅,於是我又同佢買左 10 盒.
應該有排都用唔晒 (對上一次買好似一樣都係咁同自己講)
今日放假無啦啦黐起條筋想影下pinhole,於是就拎住部機出街影
繼續閱讀 →
今日去左JCCAC聽一個有關針孔攝影嘅講座,佢就係出名用燒鴨來做 pinhole 攝影藝術家 Martin Cheung.除左燒鴨佢仲係一個整機高手,作品仲係唔同地方展出過.原來大家都係喜歡用自己做出來嘅pinhole相機來影相,雖然冇得同佢比,咁我可以捉住佢用自己部機同佢影番一張都算係黐左佢少少金糠 😛
可惜我應該又係用左d過期野, 唔知係唔係因為咁攪到張相有好多黑色粒粒. 唯有話咁先至夠晒 unique 啦
今日有機會拎部機出街試下, 又幾好玩喎. 但係咁高ISO係有d難攪.


text:
當時Koey o係地面, 我就一手抱住Kobe一手拎住相機 o係滑梯o個層, 開頭我都只係以為個男仔唔禮讓o架咋, 但o係Koey附近o既一對夫婦似乎都覺得個男仔行為有異, 於是幫手保護Koey, 擋住個男仔唔俾佢接近Koey!!!
呢個時候我開始心急喇, 急步跑番去滑梯另一邊落番地面, 再快步番去拖住Koey, 但個男仔仲係不斷跟住我o地, 叫佢唔好再跟 (廣東話同普通話都講晒!) 佢都唔理, 仲係追住, 一有機會就伸手掂Koey, 好似聽唔明咁, 問佢o野又唔答, 答o既時候又好似外星話咁唔知佢講咩!!
於是我o地行去疑似佢媽咪o個度話佢知個男仔追住我o地, 個阿媽(帶口音)只係問我o地個男仔有無打人 (又好似係話個男仔唔會打人), 之後佢係咁二阻止個男仔再跟, 之後又唔多理咁繼續不斷襟電話, 完全唔當個仔騷擾到人係一回事!!
Koey呢個時候開始因為我o地拖走o左佢無得Sir滑梯開始喊, 為方便保護Koey, 我要放番Kobe落車仔, 但Kobe又因為我放低佢而大喊, 當時真係好手忙腳亂, 不過好彩幫手保護Koey o個對夫婦一直陪住我同幫手擋住個男仔, 唔係我一個女人仔要應付咁o既突發事真係幾驚!!
之後我同幫手保護Koey o個對夫婦一齊行去公園另一邊繼續玩, 個男仔o係遠處仲係不斷望住Koey, 都咪話唔得人驚!! 之後我寸步都唔敢離開Koey, 個男仔一行近我o地就拉Koey去另一邊玩!!
同o個對夫婦分別後, 我都要帶Koey & Kobe番屋企, 離開公園時, 我望到個男仔仲係望實Koey, 之後我就o係公園門外停低拎水俾Koey飲同整理行裝, 點知呢個時候o個對母子又走近, 個男仔一度o係我一米附近, 而佢媽咪就o係3-4米外繼續襟電話!! 我當然提高警覺啦, 好彩個男仔都無再進一步走近或作任何騷擾行為, 之後離開公園先真正擺脫佢o地喇!
第一次遇到呢d事, 都真係都幾驚!! 我第一次感受到為o左保護自己仔女, 勇氣真係會忽然注滿全身o既感覺!!!我覺得自己真係好似玩麻鷹捉雞仔o既母雞咁, 麻鷹再可怕都會勇字當頭保護小雞咁...好彩, 今日個男仔年紀仲細, 都唔係咩麻鷹, 如果只得我一個, 就算個男仔郁手郁腳上o黎攻擊性應該都有限吧!!
今次件事, 真係好感激一直陪住我o個對夫婦, 佢o地真係好好人, 有佢o地幫手Koey先無俾個男仔嚇親, 我亦可以定d無咁驚!! 無可否認, 有起急事上o黎有個男士o係度真係安全好多!!
事後, 我當然有同Koey解釋番件事, 不過佢仲細根本上唔識驚, 只係覺得奇怪做乜拉走佢唔俾佢Sir滑梯, 亦未識睇個男仔係咪古怪, 做乜事追住佢! 不過好認真, 原來我要開始教Koey保護自己了!! 我同Koey講, 頭先個男仔猛咁追住你, 媽咪同頭先d叔叔姨姨都覺得佢好奇怪, 所以先會拉開你唔俾你Sir滑梯, 亦唔俾個男仔行近你, 怕佢唔知會唔會打到或撞到你, 下次你再遇到人覺得奇怪記得一定要同人講'NO', 同埋要即刻搵爸爸媽媽, 咁先可以保護自己!!
Koey似明似唔明咁...唔緊要, o係你未識分辨好人壞人之前, 就等我同爸爸一齊保護你先啦!!


text:
自從龍BB 返左K1 之後已經好耐無Update 佢既近況喇, 我要再勤力D 補返寫Blog 先得! 今次係好想講下龍BB 返左K1 之後既轉變!
龍BB 第一次著新學校校服即時大個仔左! 我開頭都好驚佢吾肯著新學校既校服, 不過好彩佢又無按扭計肯乖乖做埋Model 影相!
學校初開學有2日新生適應日, 第一日由Daddy 陪坐校車返學上堂, 見龍BB 第一次返學坐校車都算合作, 重識主動上車, 同佢講Bye Bye 重只係掛住望住架校車都吾望我喇!
到第二日由我陪坐校車返學上堂, 由返學到放學全程勁興奮, 放學重好開心係校車不停唱歌講野, 連其他媽咪都覺得佢攪笑~
到第三日要自己上校車返學無人陪, 雖然Bye Bye 時好依依不捨, 但都算乖肯坐定定無喊無扭!
之前返PN 吾洗坐校車, 而家K1 要自己乖乖坐校車接近45mins 車程, 無炸型我已經覺得好安慰!
再講下學校要求方面, 學校對小朋友自理能力幾嚴謹, 雖然龍BB 某程度上都有自理能力,例如已經介左片識自己去兒童洗手間等等, 但其實重有好多自理方面都會係學校學到, 例如係完全無輔助情況下要識: 1)去完洗手間要自己攝返好件衫入褲內, 2)要自己扣扭解扭著衫除衫, 3)上體操堂要自己著鞋除鞋, 4)主動係書包內拎書/功課比老師, 試過有一次聽老師講龍BB 無主動拎回條比老師, 張回條真係幾日放在書包都無人理架! 不過雖然學校學到自理, 但老師意見話龍BB 重未咁主動做晒指令, 可能有時要提2次先會做, 又舉左幾個例子, 又叫我多D訓練佢, 又話會影響評估乜乜乜乜, 其實聽完我都覺得有壓力架, 不過無辦法, 因為老師要求高咁我唯有加把勁訓練龍BB 啦......
至於功課方面一星期有6~7樣! 中,英,數,聖經,閱讀報告,工作紙樣樣齊, 教龍BB 做功課時真係少D心血都吾得!
另外K1 已經要學生認好多字, 老師又經常叫我多D同龍BB 溫書, 攪到而家一聽到老師電話都有D怕怕! 牆上只係部份字, 我估好快會貼滿成幅牆喇 >.<
雖然暫時只短短返左3個月學, so far 都知道龍BB 返學開心同鍾意返學, 次次問佢學校教D咩佢都講到少少, 但可惜記人名方面可能遺傳左我記性一樣咁差, 到而家都未講得出同學仔名!
我都知而家香港讀書教育係辛苦架喇, 龍BB 要加油呀, 媽咪會同你一齊加油架!


text:
呢朝嘅民宿早餐都好豐富,有蜜瓜有魚仲有艾菲至like嘅薯餅,至於燒腩仔份兒童餐都同樣豐富,但佢唔係好識欣賞,所以除咗玉子燒同蜜瓜之外,其他都係由艾菲同米高幫佢清晒落肚.
食飽上房執埋D行李就要走啦,出門口前見到呢塊畀客人桔你來自邊到嘅notice board,平時艾菲係唔會理㗎,但今次艾菲竟然主動問民宿主人拎大頭針,原因係佢真係好有誠意,連香港地圖都有貼出來,等艾菲可以桔返自己住個區囉,kakaka...
之後就出發去摘車厘子啦,本來米高完全無諗過來,但艾菲見帶燒腩仔來咗咁多日,睇風景睇花都好似唔係好啱佢玩咁,無意中聽到人哋話去摘車厘子,就口痕問吓米高邊到有,於是佢就改一改前一日嘅行程,一日之內去晒兩個花田,咁呢日朝早就可以free出來,專登揸成個鐘車去咗蘆別嘅大橋櫻桃園.
呢個車厘子園都幾大,分咗幾個唔同嘅車厘子區,價錢亦因應車厘子嘅收成而有所不同,本來我哋一心想去中價區玩吓就算,但門口接代我哋位姐姐就猛話呢一年天氣唔好,所以嗰邊D車厘子收成一般數目唔多,推介我哋去最貴嗰區,結果米高為咗艾菲可以影到靚相,就決定豪花三百幾蚊港紙入場(兩個大人嘅價錢)啦﹗
畀錢之後就有專車接我哋去貴價區,而車厘子園為免客人偷運車厘子走,所以客人係唔可以帶袋入去,佢哋會借一個透明袋畀你放跟身物品,入到園都有指示牌同職員教你點摘車厘子,入面嘅車厘子係無限時任食,D核食完就咁吐落地下就得(呢個係艾菲勁唔慣嘅動作),如果想帶走就用佢哋D專用膠盒裝,離開前磅重畀錢,規矩應該都同香港D士多啤梨園差唔多啦﹗
燒腩仔:依?咩來㗎?
燒腩仔:乜佢紅色一粒粒咁過癮嘅?
入園之後,燒腩仔又好似去花田咁,無厘頭喪跑唔停,搞到米高都有D無癮,咁艾菲當然唔會咁快放棄啦,不停浮誇地摘同食車厘子畀燒腩仔睇,又扮自己摘唔到D車厘子要佢幫手,幾經辛苦終於氹到佢埋去試吓摘車厘子,YEAH!
燒腩仔:點解明明係紅色,又忽然變咗黃色呢?
燒腩仔:等我試吓未先...um...
一向為食底嘅燒腩仔,明明Day 2下午茶請佢食車厘子時,佢都仲追住食畀慢少少都嘈,來到呢到以為佢實會幫手勁食啦,點知...佢只係食咗一粒落肚﹗﹗﹗其餘都係一食即摞出來﹗﹗﹗可能佢嫌車厘子有核唔食啦,但之後艾菲拆埋核佢都唔肯再食,真係勁勁勁可惜囉﹗所以話呢...帶小朋友出門,永遠都有好多估你唔到嘅嘢發生... >.<
由於自己唔啱食,所以燒腩仔摘咗幾粒之後就唔肯再摘,唯有出動米高畀佢騎膊馬先肯繼續努力摘多幾粒.
為咗畀多D動力佢,就不停叫佢摘出來餵我哋,嘻...有專人服侍,粒車厘子真係特別甜㗎﹗
最後我哋喺呢到玩咗一個鐘多D就收隊走人趕下場啦﹗講真入場費都幾甘㗎,不過呢到D車厘子又確係好好味,除咗普通車厘子
燒腩仔遊日本@2014:
Day 1 HK>札幌
Day 2 札幌>帶廣 part 1
Day 2 札幌>帶廣 part 2
Day 3 阿寒湖>知床 part 1
Day 3 阿寒湖>知床 part 2
Day 4 知床>網走 part 1
Day 4 知床>網走 part 2
Day 5 網走>美瑛>富良野 part 1
Day 5 網走>美瑛>富良野 part 2


text:
2015年9月8日 星期二
35個月
嘩﹗唔覺唔覺我就35個月大,仲有一個月就三歲啦﹗為咗隆重其事,媽媽仲專登買咗副超畀我去威戴,藍色撞黑色係我自己揀㗎,襯返我喺呢個夏天曬黑咗嘅膚色,大家覺得我型唔型呀?
呢個月我D腸胃又差咗,無端端喺一星期內嘔咗兩次,不過兩次都係嘔完就無事,唔使睇醫生食藥,但就畀媽媽勒令食兩日白粥清腸胃,結果我餓到半夜瞓唔著,喊住去隔離房求爸爸媽媽畀我食餅充饑呀陰公,自此以後我又變返大食怪,有咩都搶住食唔識停,食飯食得超快唔使媽媽勞氣(艾菲:今次又唔知keep到幾耐啦﹗).
至於瞓覺就成日畀爸爸投訴,晚晚十點入房搞到十一點先瞓,但成日朝朝七點幾八點就起身,走過隔離房叫醒爸爸話去廁所(艾菲:通常凌晨五點前就係我負責嘅,但呢D鐘數我多數咩都聽唔到要米高搞:P),尤其爸爸放大假個星期,更加係日日準時叫醒佢,仲要去完廁所唔肯瞓返,搞到爸爸放假都無覺好瞓,要媽媽訓話一輪先好返少少肯上床瞓多陣,至於晏覺已經變得可瞓可不瞓,有時你叫我瞓我偏唔瞓,不過有時媽媽唔想畀我瞓,我行住街睇緊玩具都會扭爸爸抱我瞓.
活動能力嘅最大進步係,經過十堂幼兒水上安全班後,我終於接受到畀水淋同潛落水幾秒﹗行路時依然係一攰同唔專心就好易跌,去完健康院之後轉介咗我去醫院睇兒科,即管睇吓有無得做物理治療改善吓啦﹗上落樓梯跑跑跳跳都無咩問題,宜家識得跳飛機要單腳跳,至於小肌肉方面,喺媽媽嘅特訓下,扣鈕除鈕都叻咗好多啦﹗
認知能力越來越好,好多嘢一教就記得,尤其D英文單字,爸爸媽媽都不過係睇書見到先hea教吓,但我轉頭已經記得晒,仲真係可以舉一反三咁用返出來,亦開始認得D簡單嘅中文字,成日一見到就好緊張咁話畀媽媽知,數數都叻咗好多,喺媽媽嘅引導下(要keep住畀D提示佢諗下一個係咩),勉強可以由1數到100.
好鐘意同小朋友一齊玩,無論去公園定返學都會主動撩其他小朋友,仲會好快咁學埋人哋D唔乖嘢返來,同新同學相處暫時都好似幾OK(暫時仲未講到同學仔名,不過問親佢都話有同其他小朋友一齊玩),對表妹態度友善咗,有時仲會好肉緊,整親表妹都唔知,但就唔係次次肯讓D玩具畀表妹玩.
自理能力進步咗,著衫除衫繼續自己來,就算宜家新校服要著裇衫扣鈕除鈕都搞得掂,同時亦配合學校要求學識咗zip衫(艾菲:當然要幫手zip靚D先出得門口啦﹗),至於戒片可以話全面成功,無論日頭定夜晚,成個月都未出過一次意外,但媽媽話安全計都係夜晚繼續著住學習褲先(艾菲:初步打算睇埋冬天凍佢肯唔肯起身去廁所先戒),有時會扭計唔去,然後忍到最急先去,當然我要為自己嘅行為負責,就係急到跳舞咁跳住去搵廁所啦(佢一急到就來忍唔住就會不停跳 >.<)﹗
把口係完全唔識收,都不過係開咗學一星期,媽媽趁接放學時問老師我返學返成點,老師第一句就話我好多嘢講(艾菲:well...個語氣其實係讚賞佢投入同會主動講嘢嘅),就算喺屋企無人得閒同我講嘢,我都會自己同D玩具講㗎(有晒故事同唔同語氣),大人唔畀講嘅說話我會專登講多幾次,又會用教大人嘅口吻講:「我幫咗你喎,你快D唔該返我啦」(艾菲:實情係越幫越忙囉),而媽媽最不爽嘅係我終於學識駁咀,做錯事畀佢訓話中我都唔怕死夠膽駁佢,有次佢同我講想傾返件事,我好直接就應佢「我覺得唔使傾」,佢話瞓覺前唔好再飲水,我又會駁佢「爸爸話畀㗎」,激到媽媽彈吓彈吓.
最後又講到情感發展,媽媽話呢個月係大起大跌月,月初時係成日搵嘢扭,好鐘意講反話扭扭擰擰,少少嘢唔順我意就盡情尖叫大喊,又會意圖郁手推開媽媽(艾菲:最經典一次係掃跌我部iphone搞到mon都爆埋啦﹗),就算後期媽媽已經進展到唔理我,我仲會唔忿氣故意挑釁佢咁,特登叫得再大聲D,逼到佢發火開聲鬧我為止,不過自從媽媽有次好強硬咁表態,話佢知我搵嘢扭一定唔會讓步,我又開始好返少少,雖然仲係會keep住搵嘢扭同嘈,但只要媽媽堅持唔就範(艾菲:其實仲要加埋唔好再刺激佢),我就唔敢將行動升級尖叫(艾菲:至少戒咗尖叫先,都叫做進步好多㗎啦﹗).
同上個月一樣,好嘅係清醒返之後會肯講道理,知道自己錯會乖乖地接受懲罰去罰企反省,會識得主動道歉認錯,同埋唔知係唔係始終轉咗學校新環境,最近都多咗要求媽媽攬,好彩媽媽多數都有求必應(艾菲:唯一會拒絕攬佢係佢扭緊計又點都唔肯認錯時),攬到我實一實再互錫一輪,搞到爸爸都話頂我哋唔住囉,kakaka...
訂閱: 張貼留言 (Atom)


text:
因為佢約左約朋友食飯,而我又唔想出席,所以我地今日自由活動各有各精彩.
自問我係一個路痴,我睇唔明個地點都算,仲要係超唔認得路,所以當初決定自己一個人去遊覽時都有少少擔心,但係我有一個超信實的天父,我相信祂必定為我安排最好的路線,我感恩我今日自己順利完成了我自己安排的活動之餘,仲比我去到一個我本來無安排會去而又想去的地方.
今朝早一早去左鐘閣站YP Books,之後好成功咁去到第一個景點~普信閣,今日天氣雖然係-11度,雖然好凍不過陽光普照所以唔覺得十分之凍.
第二站係去景福宮,其實條街係無人,得我自己一個人起條街度行,其實我都好驚自己行得岩唔岩,不過我都無得揀,自己拎住兩本旅遊書睇個地圖,但又唔係睇得好明,條街又無人可以比我問路~~~好驚.既然係自己決定唯有祈禱向天父訴說自己的心裏的恐懼......
行左好耐都未見到目的地,條街又無人心裏好驚,唯有繼續行,過左好耐終於都見到多返d 人起條街到啦,個心都舒服少少,再過多一陣我見到一個城牆心想目的地近在迟尺,好快就去到景福宮的入口了.
入到去景福宮見到有兩類門票,其實我都唔知應該買邊隻,最後都係問售票員買了當日的門票₩3,000,好快就參觀完景福宮,但係同我睇旅遊書入面介紹有少少出入,於是起景福宮內行來行去搵我想去的地方,最後終於都比我搵到,可惜係唔岩行,由於時間有限,所以我決定離開景福宮向貓頭鷹博物館出發.
離開景福宮其實都唔知向左走定向右走好,感謝主的帶領我揀了一條岩的路行,雖然沿路有好多警察但每次問路都無人識得點去貓頭鷹博物館,我唯有拎住本書起度自己研究個方向盤(其實咪又係扮睇).行左好耐都唔知自己起邊,沿途每次問路都比人老點叫我返去明洞,好在我行行下起條街度見到三清洞,印象中起本書度見過呢個地方,但又唔係好肯定,睇返本書先至知原來貓頭鷹博物館係起三清洞附近,行到咁上下又問左一個警察點不知又係唔知起邊,不過唔緊要啦我好有信心佢係起附,條直路都差唔多行到盡頭,但都仲未見到,接近盡頭終於都比我見到指示牌,心情極度的興奮!!!
入到去貓頭鷹博館之後真係好失望,原本以為博物館係收藏了不同品種的貓頭鷹 (動物),原來只係館主的私人貓頭鷹收藏品,加上館主又唔准影相,地點又難搵,其實都唔係好值得去....
回程時經過首爾第二美味屋,而我又未食lunch見有咁多人排隊我相信一定好好味,所以我又去排埋一份,點了最出名的紅豆粥,粥內有栗子,年糕,肉桂粉,唔係好甜,好綿滑的紅豆粥好好味呢~~
差唔多夠鐘要返酒店同朋友會合,走時唔打唔撞去左安國站附近條街,行下行下比我見到人人商場,好開心呢本來都想去呢個地方,不過唔知應該點去,但都比我去到之餘仲起呢度影埋張韓服相~~~
返到酒店休息了一會就再出動去食晚餐,是日的晚餐會去江南區食韓牛,可惜去到搵極都搵唔到間店,我地相信佢應該係結業,最後因為我好肚餓所以我去左本書介紹的另外一間餐廳食飯.
最後,臨返酒店時終於都下起雪來,係我入生第一次見到落雪.....


text:
- 沒有磅重,下個月返健康院便知道了
- 感恩包包雖然厭奶但唔瘦
食
- 食不嬲都係包包最麻煩之處!上個月已經開始2奶3固.但呢個月固體食少左,成日都食唔晒一碗,唔知係咪夏天無胃口.
- 而飲奶呢個月就好左,好多時都飲到5-6安!正當我滿心歡喜以為包包已過厭奶期嘅時候,呢個星期又黎料(有機會再寫),唉.
- 10個月成長紀錄度提過,包包要睇住迪士尼開餐.我都知咁做係唔好,見呢個月飲多左奶,就同姐姐講盡量唔好畀佢睇電視.如果包包食多過半碗,佢扭計唔食就由佢.結果最犀利係連續4日無睇過!但係當包包眼訓同忟嘅時候,就好難餵到.所以依家一日三餐固體裡面都會有一兩餐要睇住食,但我覺得有進步啦.
訓
- 包包大個左就唔使訓咁多,好多時要迫佢先肯午睡,於是呢個月由三個nap減到兩個nap.但兩個nap嘅時間仲未調節好,所以有時到食mum mum時佢會好眼訓,繼而扭計捽頭r面叫救命死都唔食!
- 夜晚就ok,會同佢喺大床玩10分鐘,9點放落床可以自己訓.但就有時會想起身,要企,我就㩒返低佢,要佢訓.睇到佢訓著先走開.半夜少左醒,我認為係因為飲多左奶所以好訓左 (可惜呢排又厭奶我又無得訓)
行為
- 可以唔扶企幾秒
- 勁鍾意行,成日lur落地行
- 可勉強單手畀大人拖住行,唔使兩隻手 (有少少唔穩但包包就好鍾意)
- 最鍾意入廚房,我地通常唔畀佢入,但有時見廚房乾淨都會畀佢入,佢就會笑得好開心
- 終於肯byebye啦,mama真係好感動!
- 飛吻識放隻手仔埋咀,但唔會飛出來,instead係順便啜下手指 XD
- hello 同拍手依然教極都唔做
- 包包好少喊,見到唔鍾意嘅人只會痴住mama papa同露出極不滿同cool爆嘅樣
- 呢期最鍾意講"曳曳曳x n次"加個好肉緊嘅樣,通常係投訴緊
- 終於聽到mamamama呢個音啦,雖然唔一定叫緊我,但我都當係架啦~都聽過babababa但少啲
- 愈來愈多笑容,一笑真係冧死人~
認知
- 聽得懂自己中文名同包包
- 英文名暫時未識
- 好明顯認聽"no",但有時會笑笑口明玩野
- 其實包包真係無咩係識....
牙齒
- 終於出算二隻牙啦~
- 所以呢期勁牙痕,咩都咬,仲成日好忟!
睇相
好牙痕呀~